
Mihai MERTICARU 


PE TÂMPLA CERULUI 


Dinspre mine bate o briză 
spre marea trecutului vaporos 
odată cu refluxul unui univers în derivă, 


orizonturile îmi spintecă străfundurile memoriei, 
coclaurile mă cutreieră în goană 
transfigurate de beţia irealităţii, 


râurile mă traversează într-o veselie, 
răcorindu-se, 


cerul mă scrutează insistent, 
înjumătăţindu-mi porţia de infinit, 

arborii mă jefuiesc de ultimele frunze verzi, 
izvoarele îmi beau lacrimile cu pumnul 
astâmpărându-mi setea de absolut, 


o lume paralelă mă soarbe nesăţios, 
împuţinându-mi zestrea de lumină, 
iarba îmi crește în priviri tot mai deasă, 
înserarea mă toarce mărunt, 

tot mai mărunt, până firul fiinţial 

devine invizibil, 

câmpia se lățește verde peste humusul 
pieptului meu de ţărână, 

codrii îşi înfig rădăcinile în arterele mele 
subpământene, 

devenite canale pentru circuitul depărtărilor, 
ochii mei, 

două bezne pe marginea timpului, 
privesc pretutindenea uimirii 

și intimitatea nimicului. 

unu din cele cinci puncte cardinale 
dispare pentru a rămâne semnul 

sfintei cruci pe tâmpla cerului 

dinspre răsărit... 


UN NUMĂR 


S-ar putea ca suspinul pietrelor 
să nu existe, deşi eu 
l-am auzit adeseori. 


s-ar putea ca rădăcinile stelelor 
să nu fi existat niciodată 
deşi eu le-am văzut de atâtea ori. 


POEZIE îi; 


s-ar putea să nu vedem 

nicio limbă de clopot 

sub cupola catedralei de azur, 

deşi eu i-am simţit adeseori vibrația. 


nimeni nu crede că zidurile vorbesc, 
deşi eu le-am auzit de mai multe ori 
conversând. 


ce poate fi mai fragil 

decât un fir de iarbă? 

şi totuşi eu l-am văzut cum străpunge 
betonul. 


nu trebuie neapărat să vezi şi să auzi 
ca să poţi extrage rădăcina pătrată 
din numărul care exprimă esenţa 
existenței Dumnezeirii. 


TIMIDA ȘI TANDRA 


Zi și noapte, se ține de mine o umbră 
când timidă, când tandră, când veselă, 
când sumbră, 


îmi face avansuri insidioase 
mi se strecoară în sânge 
și în oase, 


mi - aruncă ochiade ezoterice 
când triunghiulare, când sferice, 


lasă să-i cadă batista din întâmplare, 
eu i-o ridic, ea îmi zâmbește, 

puţin visătoare, 

își caută fără spor în poşetă bricheta, 
eu îi aprind, cu focul din priviri, ţigareta, 


s-așază la masă oriunde în faţa mea, 
mereu e pe gânduri, 
parcă nu m-ar vedea, 


în tramvai, în tren, în metrou 
se opreşte mereu 
lângă scaunul meu, 


eu nu pot să nu fiu cavaler 
și locul meu să nu-l ofer, 


o mie de voci îmi spun să fug, 
dar nu pot să rezist 

și-mi joc neputința 

precum un genial artist, 


ea se preface a vrea, a nu vrea 
și eu nu pot nimic altceva 

decât cum vrea ea să mă poarte, 
timida și tandra, 

irezistibila mea 

moarte... 

Tudor Ștefan GOȚIA 
Stradă cu tei 


teii-şi picură 

miresmele cereşti 

peste obrajii poetei, 
freamăt de aripi prin frunze, 


îngerii au adormit 
în orologii de cristal, 


zgomotul maşinii de cusut 
din vechea croitorie, 
straniu, agasant, 


mâinile iscusite ale croitorului 
brodează un văl de lumină 
pentru faţa nevăzută a lunii, 


seară fluidă 

de iunie, 

glasul tăcerii 

pe strada cu tei. 


Hortensii albastre 


ziua-şi odihnește lumina 

în trupurile fluturilor 

în stropii de ploaie 

ce se preling pe geamurile 
opalescente ale autobuzelor 


singurătatea 

o stradă pe care 
toate ferestrele au 
storurile lăsate 


luminile orașului 
s-au aprins 

în inimi 

în învelișul de hârtie 
al buchetului de 
hortensii albastre 


POEZIE îi; 


Îmbrăţişarea poemului 


în portul Corint 

privesc spre goeleta 
ce-mi duce poemul 

în largul nesfârșit al mării. 


muza-mi face semn de pe punte, 
zâmbitoare, îmbrăcată în 

rochia ei neagră, 

agită o eșarfă roșie în mână 
până când pânzele corabiei 
dispar la orizont. 


sufletul, rămas acum pustiit 

s-a întrupat într-un porumbel alb 
și a pornit pe deasupra apelor 
în căutarea poemului dispărut. 


a început să-l caute 

pe o insulă pustie 

printre fire de lavandă și busuioc, 
prin clopotniţe de iasomie 
revărsându-și mireasma peste 
umerii poetului, 

în răcoarea stâncilor, 

printre bătrânele bărci ce 

clipesc melancolic, 

printre ramurile sicomorului. 


în cele din urmă, 

sufletul a găsit poemul 
imprimat pe nisip 

lângă urma piciorului tău delicat 
ca o promisiune. 

curând, va ajunge și cuvântul 
purtându-se peste apele mării 
și se vor contopi 

duh, poem și cuvânt 

într-o îmbrăţișare tainică 

plină de candoare. 

Dumitru BĂLUȚĂ 
POVARA LUI MIHAI POTÂNGĂ 


Un sat de pe valea Prutului de Jos cu tradiţii care, în 
ciuda timpurilor vitrege, au rămas oarecum conservate în 
arealul neaoş. Oamenii de aici vor fi fost mai răbdători, 
iertători, dar şi mucaliţi. Mihai Potângă se trăgea chiar din 
această albie. Era un tip scund de statură, dar vânjos ca 
taurul, avan la muncă, săritor la nevoie şi plin de haz la 
petreceri. Alta avea să fie meteahna lui: căsnicia şi 
gospodăria nu-i mergeau cum ar fi trebuit. Poate din 
cauza că s-a căsătorit prematur. Însă, în situaţia lui de 
atunci, nu avu de ales. 

Pe când avea doar 16 ani şi frontul se rostogolea 
peste Basarabia, taică-său a fost luat la război. Pe la 
Crăciun a scris de la Oder că luptele sunt grele, dar 
Dumnezeu ţine cu dânsul. Însă în primăvară cei de acasă 
primitră un plic oficial ce anunţa că soldatul Potângă 
„propal bezvesti”, adică este dat dispărut. După război, 
un omulean din satul vecin avea să se „răsufle”, precum 
că asta nu este adevărat: el a văzut cu ochii săi cum 
Potângă, cu care se luaseră fraţi de cruce, a fost rupt în 
bucăţi de un proiectil şi amestecat cu pământ în tranşee. 
Cine să-l mai fi căutat? Ce s-o fi întâmplat cu adevărat, 
familia n-a mai aflat niciodată. Aşa sau altfel, toate 
muncile în gospodărie şi la câmp căzură povară pe umerii 
lui Mihai. 

După aia a urmat şi tăvălugul deportărilor în Siberia. 
Mama cu copii săi era trecută pe listă, pentru o casă 
acoperită cu ţigle, o pereche de cai şi câteva hectare de 
pământ. Faptul că soţul ei a luptat pe front, în armata 
sovietică, nu s-a luat în calcul, deoarece „propal bezves- 
ti” se interpreta că s-ar fi predat în plen duşmanului. 
Cineva l-a sfătuit pe Mihai să se însoare cât mai curând, 
separându-se astfel de familia „chiaburilor”. N-ar mai fi 
părtaş la gospodăria şi pământul părinţilor. O altă fami- 
lie, mai ales săracă, nu era pasibilă de a fi ridicată. El aşa 
a şi procedat. A luat-o pe Leanca, fata cea mică dintr-o 
familie cu mulţi copii. Părinţii i-au dat-o cu bucurie. În 
sinea lor, o fi sperat şi ei să se pricopsească cu ceva din 
„averea lu' Potângă”. Habar n-aveau că aceasta urma să 
fie naţionalizată. 

Mihai nu s-a pierdut nici în kolhoz, pentru că era har- 
nic şi îndemânatic la orice treabă. Se învrednicise repe- 
de de autoritate în colectiv. Era unicul stâlp al casei. Fa- 
milia se mărea şi nu avea cum altfel să-i hrănească şi să- 
i îmbrace pe toţi. 

Mai rău de Leanca care, după o copilărie mereu flă- 
mândă, mai ales că pe vremea foametei din 1946-47 
chiar s-a zbătut în „gura morţii”, a dobândit o distrofie 
subalimentară cronică, de-a valma cu alte boli istovi- 
toare. Naşterile frecvente i-au zdruncinat cu totul sănă- 
tatea. 

Grija ei cea mare au fost copiii, căci erau şi ei lipsiţi 

de energie şi aveau nevoie de multă atenţie. Micuţii 
se țineau şi ei de ea ca umbra de pom. Astfel, ea nu 
prea avea cum să muncească la kolhoz. Brigadierul 
bătea cu băţul în poartă şi o scotea cu năbădăi la 
muncă. Astenia o dobora la pământ, dar nimeni nu-i 
da crezare. Din contra, intrase în gura satului ca 
„trândavă”. Mihai, chiar dacă nu prea se gândea dacă 
o iubeşte sau nu pe Leanca, îşi făcea cuviincios 
datoria de familie. Nu a renegat-o niciodată, fiind 
conştient de faptul că el şi-a ales-o. Nu uita că 
datorită ei a scăpat de Siberia. Aşa că o fi ea o po- 
vară, dar Dumnezeu i-a dat-o. Adevărat, văzând cum 
trăiau alţii în bună înţelegere şi voioşie, îşi mai ieşea 
din pepeni. Îl năvălea un soi de invidie nestăvilită, 
care îl provoca să-şi verse furia asupra soţiei - ba că 
nu-i şi ea gospodină vrednică, ba că nu ar dori să se 
țină şi ei în rând cu lumea. Îi arunca vorbe grele, chiar 
mai şi scăpa pumnii pe ea. 

De altfel, era gata să facă tot ce îi sta în puteri 
pentru sănătatea ei. Însă nu ştia cum să-i susțină 
moralul. Asta era peste intelectul lui. Când o apucau 
crizele de anxietate, mai ales însoţite de atacuri de 
panică, el devenea neputincios. Totuşi, o ducea pe la 
babe cu descântecele lor, la clinici, dar doctorii de la 
oraş o trimiteau înapoi, la „dispinţarea” satului. A- 
dică, la felcerul Pankratov, unicul cadru medical din 
localitate. Un fost sanitar militar care, după război, nu 
s-a mai întors la Siberia lui de baştină. 

Felcerul, de fiecare dată o primea pe Leanca cu 
un zâmbet larg afişat pe faţa lui grasă şi nu scăpa 
ocazia să o intimideze: 

- Mă mir eu de tine, tovarăşă Leanca. Îţi tot cauţi 
boala şi n-o găseşti. Da' nu ţi-am spus eu, de-atâtea 
ori, că n-ai nimica? Ei bine, hai să mai vedem ce pu- 
tem face, zicea el plictisit. 

Cu aere de mare medic, îi dădea să soarbă câte o 
linguriţă de mixtură de valeriană şi de o soluţie ce se 
numea „brom”, pe care Leanca nu o suporta pentru 
mirosul ei neplăcut şi gustul acru-sărat, Nu ştia că 
este şi foarte toxică. 

- Să faci rost de mixtură din coarne de ren, că aia 
ajută cel mai bine la tristeţea ei nemotivată, l-a sfătuit 
felcerul pe Mihai. 

- Uşor de zis „să faci rost”, dar unde? 

- Mergi în Siberia că acolo sunt reni. 

- Adică, din nou mă trimiteţi în Siberia. Mulţumesc 
din suflet, spuse aluziv Mihai. 

- Tu eşti „mujicul” ei, tu caută. 

Acesta era tot tratamentul oferit. Câteodată puţin 
ajuta, dar în general deloc. Astfel, Leanca îşi ducea 
boala pe picioare. 

Soții Potângă aveau trei copii. Două fete şi un 
băiat. Fetele deja absolviră şcoala şi se zburătăciră 
să îmbrăţişeze lumea demult visată. Băiatul mai a- 
vea un an de şcoală şi încă era pe lângă părinţi. Mi- 
hai se mândrea cu el, ca orice tată de unic fecior. Îl 
îndemna mereu să „facă carte” serioasă şi să urme- 
ze o profesie de seamă, că la vremea lui era altă 
rânduială şi îi pare rău. 

Leanca nu-l scăpa nici ea din ochi, aşa de tare îl 
iubea. Urmărea cum se mişcă tandru, cum vorbeşte 
ca unul mare. Se minuna cum îi dădea în spic mus- 
tăcioara. Nu l-ar fi împărţit cu nimeni. Totuşi, 

(continuare în pag. 6) 

noaptea, când nu o lua somnul, întorcea satul pe o parte şi 
pe alta, căutând o mireasă pe potrivă. De atâtea ori băiatul 
drag îi aducea mamei nuferi albi de la baltă! Dar cine ar fi 
gândit, cine ar fi ştiut, cine ar fi crezut, că Dumnezeu l-ar fi 
scăpat din vedere şi nu l-ar fi păzit de primejdie. Nuferi 
galbeni... Îi aducea aşa, fără motiv. De Duminica Mare, 
potrivit datinei satului, se cuvenea să fie împodobite cu 
jerbe de flori sălbatice şi frunzare porţile, casele şi braţele 
fiinţelor dragi. 

În anul acela ninsese mult în Carpaţi şi apele de zăpa- 
dă curgeau nestăvilite.la vale. Prutul atât îşi ieşise din al- 
bie, încât umpluse balta până la refuz. Nuferii erau aproa- 
pe inaccesibili. Doar un înotător încercat putea avea noro- 
cul să ajungă la ei. În caz contrar, năvoadele aveau să tragă 
la mal cadravul nenorocitului. 

De atunci nimeni nu mai putea să vorbească cu Lean- 
ca - tăcea continuu. În casă, în curte, pe ulițele satului — 
tăcea. Se închise în sine ca într-o temniţă. Se înnegrise la 
față. Nu-şi mai schimba hainele cernite. Umbra abia se 
mişca pe unde suferinda umbla. Nici Mihai nu mai avea ce- 
i face. 

Anii treceau şi, potrivit unei zicale vechi, le vindecau pe 
toate. Însă nu se ştie cât folosea această înţelepciune şi 
pentru Leanca. Asta pentru că ea, de la o vreme, porni o 
ceartă cu Dumnezeu şi tot repeta în sinea ei: „Doamne, ai 
greşit! De ce nu recunoşti? Ai comis o inepţie. De ce mi l-ai 
trimis după nuferi? Atâtea flori erau în câmp: cimbru săl- 
batic, corovatică... Mie mi-ar fi plăcut şi acestea. Sunt cele 
mai indicate flori de Duminica Mare. Dumnezeule, zi ce- 
va...” Leanca venea pe ascuns la baltă şi sta însingurată pe 
mal. Privea lung în apă. Numai ea ştia ce caută şi ce vede 
acolo. 

Sătenii nu mai aveau timp şi pentru problemele Leancăi. 
Cu atât mai mult cu cât ea deja răspundea la bineţe, mai şi 
zâmbea. Satul uitase de război, de foamete şi era în plină 
mişcare în jurul rostului său. Unul murea, alţii se năşteau. 
Oamenii priveau unul la altul altfel. Din munca lor răsăreau 
case noi ce dădeau peste marginea satului. Se construiau 
drumuri asfaltate, căi ferate până hăt departe. Sătenii 
reveniră la cheful lor de viaţă. Toam-nele abia încăpeau 
nunțile cu mese mari şi muzici alese. Cu toate acestea, erau 
anii de „înainte să moară Brejnev”, când gazetele 
consemnau ca pe bandă rulantă „consolidarea colectivă şi 
avântul omului nou în viaţa satului”, lăsând totodată în 
umbră imense breşe spirituale. 

Mihai avea şi el o vârstă, dar tot petrecăreţ rămase. De 
obicei, prefera să stea la „un pahar de vorbă” cu rudele, 
vecinii sau prietenii, numai nu la crâşmă „cu golanii”, cum 
prefera el să glumească. La nunţi şi cumetrii - mai rar. 
Leanca nu prea agreea să-i ţină de pereche la petreceri. De 
aia, mare i-a fost mirarea, când ea a acceptat să meargă cu 
dânsul la nunta unor tineri, care nu le veneau nici măcar 
rude îndepărtate. 

Au închinat pahare şi s-au dat pe cinste în dansuri. La 
început Leanca a dansat cu soţul în pereche, iar când 
acesta s-a prins în cerc, s-a retras pe margine între femei. 
Mihai era de neîntrecut la sârbă. Atât mai sărea cu împle- 
tituri de picioare şi tropăia în bătătură de rupea cu pinge- 
lele pământul. Cânta fanfara lui Şoiliţă, care nu înceta pâ- 
nă nu-i vedea pe jucători leoarcă, ca scoşi din baltă. Când 
s-a încheiat petrecerea şi s-a potolit colbul, Mihai a obser- 
vat că Leanca lipseşte. Primul gând ce i-a venit a fost, că 


ea o fi obosit de atâta dans şi, ca să nu-i strice şi lui 
cheful, a plecat acasă. Dar acasă n-a găsit-o. Cum 
s-a luminat de ziuă, a căutat-o pe la rude, dar 
Leanca nu-i şi nu-i! Rudele s-au alarmat şi au ridi- 
cat satul în picioare, însă căutările erau zadarnice. 

La scurt timp, Mihai a fost săltat de miliţie. Ce 
putea el să spună, decât cum au petrecut împreu- 
nă la nuntă şi cum, fără ştirea lui, ea a dispărut! 

Peste câteva zile l-au trecut cu barca peste Prut. 
În România l-au dus la o morgă să recunoască un 
cadavru. 

- Leanca! Ea este. Ce ai făcut femeie? Cum ai 
ajuns aici?! 

- Nu mai striga, a răspuns un gradat român. A 
adus-o apa Prutului la malul nostru. Din partea 
voastră, dar ce a fost acolo, luaţi-o şi lămuriţi-vă. 

Atât a fost discuţia. Afară l-a luat la rost o gloa- 
tă de „gură-cască”: 

- Pentru ce ţi-ai omorât muierea, mă?! 

- la mai tăceţi, a zis altul, poate ea singură s-a 
aruncat cu capul în apă. 

- O fi, dar nu de bună viaţă, și-a dat cu părerea 
o femeie. 

- Aşa-i, aşa.-i, a strigat alta, ştiţi bine cum sunteţi 
voi, bărbaţii! 

- Ţi-ai bătut joc de soaţă, bă! Chit că tu ai con- 
dus-o la sinucidere, a dat acela verdictul. 

La judecată avocatul lui Mihai a insistat pe ce- 
rerea ca procuratura să facă claritate: cum o fi reu- 
şit presupusul inculpat să treacă victima, neînsu- 
fleţită sau încă în viaţă, prin gardul de sârma gim- 
pată de la graniţă, fără ca pe corpul ei să fi rămas 
semne specifice? 

Nimeni nu a dat un răspuns la asta, dar nici la 
întrebarea: de ce nu a funcţionat sistemul de sem- 
nalizare, măcar vreun dispozitiv ascuns în împleti- 
turile gardului de protecţie? Asta în condiţiile în ca- 
re a fost încălcată frontiera de stat şi nu a unui stat 
oarecare, ci a URSS? Or, pichetul de grăniceri nu a 
reacţionat nici într-un fel la acest incident grav. 
Tocmai asta o fi condus la nenorocirea de faţă, a 
încheiat avocatul. 

Procesul judiciar s-a încheiat repede. Din câte a 
înțeles Mihai de la avocatul său, sentinţa de con- 
damnare a fost întemeiată doar pe depoziţiile rude- 
lor din parte victimei, precum că el sistematic agre- 
sa verbal şi fizic soţia şi ar fi determinat-o să recur- 
gă la sinucidere. Fiicele nici n-au afirmat, nici n-au 
infirmat că a fost anume aşa. Ele au ales imparţia- 
litatea faţă de relaţiile părinţilor, deopotrivă drama- 
tice. 

Însuşi Mihai, care o cunoştea cel mai bine pe 
Leanca, era convins că ea, suferind de depresie, în 
„ceasul rău”, a cedat atacului de panică şi ar fi pornit 
în ape după fiul ei drag. 

Fiind un om creştin, el s-a resemnat cu faptul că 
Leanca, cu tot ce a urmat după moartea ei, nu este 
altceva decât povara lui, dată de Dumnezeu pe 

Ana OPRAN 


Ne oprim în faţa casei. Cocoţată în vârful pantei, ne 
privea cu un aer familiar. Ca și cum ar fi clipit din ochi 
șăgalnic și complice. Feretrele, ușa și prispa de lemn, 
vopsite într-un bleu decolorat de timp, de ploi și zăpezi îmi 
erau cunoscute și parcă ne chemau. Nic e alături de 
mine...E bine așa. 

Ne-am pomenit petrecând noaptea pe patul din prima 
cameră. Era atâta liniște! De parcă ne-am îi aflai sub un 
clopot de sticlă ce filtra și oprea orice reverberaţie 
exterioară. 

Târziu, spre dimineaţâ, am auzit un foșnet, chiar șoapte 
confuze venind din celelalte camere. Am coborât ușor din 
pai apropiindu-mă de ușă. Era deschisă. Am dat s-o închid, 
dar ea se deschidea la loc. Vocile au devenit mai puternice. 
„Ce vor face dacă ne găsesc aici, dormind în casa lor?”- 
aud șoapta îngrijorată a lui Nic. Mă lipesc de canatul ușii. 
Nic dispăruse deja. In locul lui o altă pereche se odihnea 
sub plapuma veche. Bărbatul, o namilă pe jumătate 
dezgolită, își expunea un umăr tatuat cu un sarpe incolăcit 
pe după gât Femeia ridică spre mine un cap plin de 
cârlionţi, cu niște ochi negri, strălucitori în care râdea o 
veselie ghidușă. Nu părea deloc mirată să mă vadă acolo. 

-  Amtrăit cândva aici, spun eu. Aproape nimic nu s-a 
schimbat. Alături sunt două camere cu mobilă de lemn 
vechi, fotolii de pluș, covor oriental si peredele de catifea... 

Femeia îmi deschise uşa. O încăpere goală cu ziduri gri, 
aflate în lucru. 

- Am cumpărat-o de la foștii proprietari. Vrem să 
schimbăm totul. Pe e/l-au luat cu ei... Ajunsese o epavă 
din cauza băuturii. Era în pragul morții. 

Un băiat brunet, apărut brusc în locul femeii, se tot 
învârtea în jurul meu, dornic să-mi dea lămuriri: „Bea atât 
de mult că făcea pe el, cățelul îi lingea turul pantalonilor, iar 
el îl săruta pe bot...” 

Eu o rechem îm mintea mea pe femeie... 

- De ce-au acoperit fântâna? Ea imi aruncă o privire 
complice, fără să-mi răspundă. 

Ocolim spre stânga. O cărare îmburuienată duce spre 
grădina acum sălbăticită, plină de troscot, pelin și pir. În față 
și spre gardul vecinei, printre buruieni amestecate răsare o 
superbă lalea roz bătută. 

- Ce minunăţii de lalele aveam aici! murmur eu. 

- Au mai rămas câteva... 

Mă trezesc brusc din somn cu un sentiment de auto- 
împăcare. 

„Nu, nu a fost chiar rău!” 


(Din ciclul „Visele pământului”) 
Mă bântuie munţii 


În dimineața aceasta m-am sculat cu un ciudat 
sentiment de fericire imensă amestecat cu o 
frustrare la fel de adîncă. 

Hoinăream pe undeva înconjurat de ființe dragi: 
râdeam din toate baierele inimii, eram așa de 
încrezător şi neștiutor!... Era atâta fericire sim- 
plă!... Mă simţeam curgând prin întregul care eram 
eu și ceilalţi. Toţi pulsam în el; ființe distincte și 
totuși indisolubil legate și topite unele în altele. 

Și deodată firul s-a rupt. M-am regăsit culcat pe 
burtă pe o stâncă de cremene teșită. Palpita în 
mine, caldă încă, dorinţa de a relua drumeţia aceea 
fără ţintă, din punctul de unde fusese curmată 
brusc. Dar, când am deschis ochii, m-a lovit în plex 
un peisaj magnific: niște creste muntoase maies- 
toase zimţuiau cerul cu albastrul metallic al stân- 
cilor și verdele crud al brazilor. Era copleșitor de 
frumos! Mai mult decât puteam suporta. Dar eu nu 
asta pornisem să caut. Voiam să înnod firul acolo 
unde secunda de sincopă îl tăiase.Voiam să mă 
întorc la acea fericire caldă şi aproape inconștientă 
de a fi împreună cu cei dragi, contopiți în mica 
noastră bucurie. 

M-am ridicat clătinându-mă, atent să nu alunec 
de pe piedestalul înalt de cremene sură. Disperat, 
nu ştiam încotro s-o apuc pentru a-l regăsi. De fapt 
nu știam din ce direcţie venisem când am picat în 
starea asta,...în peisajul acesta de o atât de 
inumană frumusețe. înapoi nu mă puteam întoarce 
pentru că, de fapt, nu aveam nicio idee unde este 
înapoi şi unde înainte. Mergeam alandala, tot mai 
neliniștit că nu e direcţia cea bună. Pierdusem și 
fericirea aceea lipsită de griji, dar și splendoarea 
frumuseţii regale și reci a piscurilor muntoase. 
Eram acum într-un camion militar cu prelată, cu 
oameni gălăgioși, indiferenți, dar care își cunoșteau 
direcţia (sau poate doar credeau că și-o cunosc) și 
erau incredințaţi că e cea bună. 

Toată ziua am fost urmărit de această stare de 
beatitudine născută din frumosul acela nepântean 
dar și din sentimentul pierderii irevocabile a ceva 
ce era mai mult de jumătate din mine, un ceva fără 
de care aproape că nu aceptam să mai fiu. Acum 
întrezăresc un înţeles. Era o alegorie a vieţii cea ce 
visasem eu. A vieţii mele. Am pierdut mica fericire 
de a fi cu semenii mei, ființe apropiate, neînsem- 
nate ca și mine, pentru o frumusețe teribilă, dar pe 
care n-o pot atinge. E suficient însă că mi-am 
îmbătat privirea cu ea o singură clipă pentru ca să 
jinduiesc mereu la acel val de fericire intensă și 
inexplicabilă. 

lonel NECULA 
Petruș Andrei - EXERCIŢII LITERARE 


Sunt ani buni de când pe scriitorul Petruş Andrei îl 
urmăresc cu plăcere, cu interes și cu o curiozitate literară 
nedisimulată. Este, după cum îmi dau seama, unul dintre 
cei mai activi și mai prolifici scriitori și mă bucur de lectura 
fiecărei apariţii editoriale cu care mă onorează. Nelipsit 
de la festinurile literare ocazionale, încearcă și reușește 
să acopere o plajă cât mai generoasă de probleme și 
manifestări literare și peste tot se dovedește activ și cu 
idei, cu opinii și cu puncte de vedere rezolubile. L-am 
creditat de la început și-l creditez în continuare, ca pe o 
voce distinctă în peisajul nostru literar actual. 

Într-o poezie care deschide noul său volum, Nebunul 
înțelept (Editura Sfera, Bârlad, 2023) explică cititorilor, 
celor interesaţi de scrisul său, cum se motivează 
trudnicia sa literară. Dintre multele pretexte care-l ţine 
fixat la masa de scris, am reţinut catrenul cel mai 
plauzibil și cu valoare indicativă; Într-așa babilonie/Că-i 
de jos și până sus/ Cu temei și ironie/ Scriu că am ceva 
de spus (De ce scriu ?). 

Într-adevăr, Petruș Andrei chiar are ceva de spus și 
noul său volum o dovedește cu asupra de măsură. Este 
o carie-bilanţ care conţine de toate, de parcă autorul vrea 
să ne convingă că se poate conecta la cerinţele oricărui 
gen literar și la imperativele oricărei chei hermeneutice. 
Structurată în șapte diviziuni, Petruș Andrei vrea parcă 
să ne convingă că este un scriitor adevărat și că nimic 
din ceea ce definește un scriitor nu-i este străin și 
inaccesibil. Cu aceeași abilitate năstruşnică scrie sonete, 
rondeluiri, satire, fabule, parodii, se distribuie în Catrene 
rebele și nu ignoră nici genul aforistic. Toate aceste 
specii literare sunt cultivate de autor cu aceeași aptitu- 
dine necompromisă şi cu aceeași aplecare pentru lucrul 
bine gândit, bine proiectat și bine procesat literar. Diver- 
sitate nu-l inhibă și nici nu dăunează calităţii oximoronice. 

Câteva dintre sonete îl au ca pretext pe înțeleptul 
Socrate, probabil o slăbiciune de-a autorului, și toate îl 
vizează din perspectiva cicălitoarei Xantipa. lată unul 
dintre ele: Azi pe Socrate cine nu-l cinstește/ Dar pentru 
viața sa din căsnicie/ Xantipa, soaţa lui, fiind urgie/ O 
lume-ntreagă îl compătimește// Eu, dacă mi-ar fi devenit 
soție/M-aş fi purtat mai mult decât domnește/ Şi când eşti 

domn nevasta nu cârtește/ De-i faci mereu câte o 
bucurie// Să nu atingi femeia nici c-o floare/ Și totuși, 
dacă chiar nimic n-o doare/ Ea-ncepe-atunci să cânte 
cocoșește/ / Eu, de-aș vedea că pune pe foc paie/ |- 
aș trage-o sfântă mamă de bătaie/ Și m-ar iubi de- 
atuncea nebunește (Azi pe Socrate...). 

De notat că rondelurile lui Petruș Andrei păstrea- 
ză structura clasică şi reușesc, chiar în limitele unei 
scheme prestabilite, să rotunjească o ideee, o stare 
sau un gând fugar. Nu se revendică dintr-un registru 
tematic anume, ci aduce în formă de rondel o mare 
varietate de idei, teme și subiecte insolite. 

Insolit mi se pare și interesul pentru fabulă - 
specie literară uitată și mai puţin cultivată în zilele 
noastre. Lasă impresia că n-ar vrea să rămână vreo 
formă de expresie literară neexperimentată, le 
abordează pe toate. Și n-o face amatoric, diletant, ci 
cu acribie, cu stil și cu un ton moralizator ce amintește 
de izbânzile marilor fabuliști din alte veacuri - de la 
noi şi de aiurea. lată cum sună morala fabulei 
Povestea porcului: Foaie vede de New York/ Pe-al 
nostru plai porcu-i chiar porc. Sau morala fabulei 
Maimuţa împărat: Păţim și noi ca leul uneori, / Pe 
cine-l urci, cu greu îl mai cobori 

Delicioase și pe măsura modelului sunt și Paro- 
diile - adunate de poet într-o diviziune specială. Îl pa- 
rodiază pe Vasile Alexandri din Peneș Curcanul, pe 
Beniuc din Mărul de lângă drum, pe George Coşbuc 
din Noi vrem pământ și pe alţii scriitori, bine înţe- 
leniţi în panteonul nostru literar. 

Trec peste capitolul consacrat Catrenelor rebele 
- fulguraţii concentrate în patru versuri, multe din ele 
reușite și crocante și mă opresc, fie și lacunar, la 
paginile rezervate aforismului pe care îl cultivă cu 
tenacitate și cu o dispoziţie raţională revelatorie. lată 
câteva dintre ele: Ca politician, poți mânca ciuperci, 
fără să mai faci ciulama sau dacă strigi la o ureche 
din capul prostului îți răspunde ecoul, sau Prostituţia 
politică nu are nevoie de centura de castitate. 

Nu mai insist. Volumul asupra căruia ne-am 
aplecat în aceste sumare comentarii are, cum am mai 
spus, funcţie de bilanţ. Un bilanţ provizoriu care va fi 
depășit repede, dacă avem în vedere prolificitatea 
autorului. 

În Argumentul care deschide volumul, autorul 
ne avertizează că ne invită la un festin spiritual în care 
ironia, aluzia, umorul sunt la ele acasă. A avut 
dreptate. Într-adevăr lectura cărţii produce o stare de 
bine celui ce se apleacă asupra paginilor ei. Sper să 
se convingă acesta fapt câţi mai mulţi cititori, cărora 
le urez și, odată cu scriitorul, S-aveți poftă (de citit) și 


să vă simțiţi bine 


Ştefan ANDRONACHE 
Muzeul Luvru (III) 


Cunoaştere, irumuseţe şi trăire 
sub semnul marilor valori 


După trecerea în revistă a şcolilor reprezentative de 
pe continentul european, se cuvine a urmări şi ceea ce 
s-a putut crea şi dezvolta pe teritoriul ţării gazde. Chiar 
dacă tablourile nu beneficiază întotdeauna de nume so- 
nore, pe măsura unora dintre cele menţionate mai înain- 
te, Pictura franceză, expusă în marea galerie a Luvrului, 
oferă suficiente mostre reuşite, ea bucurându-se, la rân- 
du-i, de admiraţia publicului care s-a decis să poposeas- 
că aici. [AR şi AS, et. 1 şi 2] 

Pentru a putea urmări succesiunea cronologică a 
lucrărilor expuse, vizitatorii trebuie să acceadă, mai întâi, 
la cel de al doilea etaj, comun ambelor corpuri Richelieu 
şi Sully. Aici ei vor găsi tablouri din perioada Evului Me- 
diu aşa cum este cazul răscolitoarei scene intitulată „Pie- 
ta din Villeneuve-lăs-Avignon“. [AR, et. 2, s. 833] Acestu- 
ia i se adaugă Jean Hey, aşa-zisul maestrul din Moulins, 
care oferă, spre contemplarea privitorilor, un expresiv 
„Portret de copil“. Jean Cousin, inspirat fiind de subiec- 
tele cu nuduri ale italienilor, a imortalizat-o pe „Eva Prima 
Pandora“, o femeie frumoasă învăluită de un oarecare 
mister. 


Picturile lui Nicolas Poussin 


Dintre artiştii din secolul al XVII-lea ies în evidenţă: 
Frangois Clouet („Carol al IX-lea“, „Claude de Beaune“ şi 
„Elisabeta de Austria“) [AR, et. 2, s. 822], Georges de La 
Tour („Adoraţia păstorilor“ şi „Magdalena veghind“), Lou- 
is Le Nain („Cina ţăranilor“) ori suavul Claude Lorrain, au- 
torul mai multor îndulcite privelişti între care „Cleopatra 

debarcând la Tarse“ şi „II Campo Vaccino din Ro- 
ma“.[AS, et. 2, s. 912] 

Corifeii clasicismului autohton debutează cu Nico- 
las Poussin foarte bine reprezentat de tablourile: „In- 
spiraţia poetului“ şi „Moise salvat din apă“. [AR, et. 2, 
s. 825] Inspirându-se din compoziţiile acestuia cu vă- 
dite elemente ultramoderne şi cu un plus solemnitate, 
Antoine Watteau pledează pentru întronarea chipului 
femeii şi dragostei în pictură, lucru evident demon- 
strat în lucrările: „Judecata lui Paris“, „Indiferentul“ 
sau „Îmbarcarea spre Citera“, aceasta din urmă con- 
sacrându-l şi ca promotor al serbărilor galante. La 
rândul lor, după ce aveau să se lase influenţaţi de ar- 
ta lui Rubens, Frangois Boucher („Odaliscă“, „Diana 
ieşind din baie“) şi Jean-Honore Fragonard („Leagă- 
nul“, „Inspirația“, „Lecţia de muzică“, „Femei la scăl- 
dat“) fac o demonstraţie a felului cum trebuia să fie 
reprezentată senzualitatea. 


, sd 
Georges de la Tour -— Trișorii la careul de ași 


Nu se poate încheia secolul al XVIII-lea fără a-l a- 
minti şi pe singularul Chardin, cel care punea accen- 
tul pe calitatea ochiului şi pe priceperea mâinii, mani- 
festând o grijă deosebită pentru dozarea tonurilor şi 
combinaţia inteligentă a nuanţelor („Desenator“, „Fe- 
meie cu provizii“). Neoclasicismul francez se mân- 
dreşte cu alţi artişti de talia unui Jacques-Louis Da- 
vid, din care muzeul deţine o bogată colecţie de ule- 
iuri de calitate, aşa cum este cazul tablourilor: „Jură- 
mântul Horaţilor“, „Portretul doamnei Recamier“, 
„Marat asasinat“ sau uriaşa-i compoziţie „Încorona- 
rea lui Napoleon“ [AD, et. |, s. 702], în timp ce Pierre- 
Paul Prud'hon înfăţişează „Portretul împărătesei Jo- 
sefine la Malmaison“. [AS, et. 2, s. 918-921] 

E Jacques Louis David - Jurământul Horaţilor 
(continuare în pag. 10) 


si BOEMA 


(urmare din pag. 9) 


Secolul al XIX-lea, reprezentat la primul etaj, exce- 
lează prin tablouri ce poartă semnătura unor pictori intraţi 
deja în sfera universalităţii. Vizitatorii au prilejul să desco- 
pere, aici, pe Theodor Gericault, cu impresionanta lucra- 
re de anvergură „Pluta Medusei“, ce reconstituie momen- 
tul dramatic al unui naufragiu, petrecut undeva pe ţărmul 
Africii, redând reacţiile oamenilor disperaţi în faţa dificul- 
tăţilor dezlănţuite ale naturii. Tot aici mai pot fi desco- 
perite alte lucrări valoroase ce poartă semnăturile unor 
artişti precum: Ingres, preocupat de reprezentările femi- 
nine („Domnişoara Riviere“, „Marea odaliscă“ etc.), Ca- 
mille Corot, unul din cei mai prolifici („Podul de la Narni“, 
„Catedrala din Chartres“, „Femeia cu perla“ etc.) [AS, et. 
1, s. 940, 949], Honore Daumier („Splălătoreasa“, „Cris- 
pin şi Scapin“), Frangoise Millet („Culegătoarea de spi- 
ce“) sau Gustave Courbet („Atelierul artistului“, „O înmor- 
mântare la Orleans“). 


Antoine Watteau - Imbarcarea spre Cythera 


Demonstrația de forţă a picturii franceze, promovată 
cu responsabilitate de către Muzeul Luvru, se încheie, 
practic, cu romanticul şi atât de copleşitorul pictor Eu- 
gene Delacroix, cel care reţine atenţia privitorilor de fru- 
mos cu compoziţiile menite să aducă un veritabil elogiu 
omului aflat într-o luptă perpetuă cu vicisitudinile vieţii 
sale. Îi stau mărturie, în acest sens, câteva tablouri em- 
blematice, capabile să răscolească sufletele aşa cum 
sunt: „Măcelul din Chios“, „Moartea lui Sardanapal“ şi 
„Femei din Alger“, cărora li se alătură lucrări cu conotaţii 
mistice: „Hamlet şi Horaţiu“ şi „Tânără orfană în cimitir“ 
[AS, et. 2, s. 942]. 


călătorie 


Note de 82 

Binecunoscuta sa pictură, „Libertatea călăuzind 
poporul“ reprezintă o alegorie a Franţei ce se revol- 
tase, în anul 1830, atunci când poporul cu mult curaj 
s-a ridicat împotriva regelui Carol al X-lea. Femeia din 
prim-planul tabloului, oarecum goală, dar plină de 
determinare pentru o cauză dreaptă, este însoţită de 
un băiat venit direct de pe stradă. Chipul acestuia din 
urmă, în gestul lui plin de curaj, avea să-i inspire 
scriitorului Victor Hugo pe Gavroche cel ce avea să 
devină unul dintre personajele importante ale 


binecunoscutului său roman „Mizerabilii“. 


[d za 
Eugene Delacroix - Libertatae conducând poporul 


O figură aparte par să constituie, în cadrul 
aceleiaşi colecţii, bogate şi atât de diverse, cele 
câteva lucrări menite să anunţe înnoirile picturii 
moderne, de la începutul secolului al XX-lea, acestea 
purtând semnăturile lui Edgar Degas („Ieşirea de la 
baie“), Paul Cezanne („Estaque, efect de seară“) sau 
Auguste Renoir („Portret de femeie“). [AS, et. 2, s. 


903] 


Eagar Degas - leșirea de la baie 


La sfârşitul memorabilului parcurs prin galeriile cu 


adevărat magnifice ale Luvrului, iubitorii de artă sau 
(continuare în pag. 17) 

Cristian MLADIN 


Interviu cu scriitorul Vladimir Belity, 
președintele Cenaclului „Luceafărul arădean” 


Uneori, drumul vieţii ne oferă multe intersecţii, unde pașii 
noștrii pot alege direcţia și sensul. Oamenii, la rândul lor, își pot 
defini personalitatea prin alegeri personale și asumate. Deși ne 
pregătim pe băncile şcolii pentru anumite meserii, de multe ori 
ajungem să activăm în cu totul alte domenii. Sau, în alte circum- 
stanțe, în completarea competenţelor profesionale, alegem și 
alte căi sau drumuri care ne bucură sufletul. 

Oaspetele nostru de astăzi, scriitorul Vladimir Belity, este 
exemplul care confirmă regula. De profesie economist, eva- 
dează în fiecare zi din anost și rutină cu ajutorul cuvântului. Hai- 
deți așadar, să descoperim această terapie de suflet, alături de 
invitatul nostru. 


Cristian Mladin: Domnule Vladimir Belity, conduceţi 
cel mai vechi cenaclu arădean, cu peste cincizeci de ani 
de activitate neîntreruptă, Cenaclul “Luceafărul arădean”. 
Cred că ar îi interesant de aflat de către cititorii noștrii 
cum a luat ființă acest cenaclu emblematic pentru Arad și 
care au fost membrii fondatori ai acestuia? 

Vladimir Belity: Da, cu sincopele de rigoare, de la 
începutul lui februarie 1964 până în prezent. 

Înainte de toate, gruparea literară la care ne referim 
s-a constituit din inițiativa subsemnatului (sprijinit priete- 
neşte de poetul Gligor Sava), ca un „cerc literar” cu nu- 
mele de “loan Slavici” la data amintită mai sus, activând 
pe lângă Consiliul Raional al Sindicatelor Arad, ca răs- 
puns la necesitatea momentului, aceea de a aduna crea- 
tori de materiale de brigadă („artistică de agitaţie”) pentru 
a-i impulsiona să satisfacă „piața”, adică formațiunile 
existente la sindicate. Au fost contactaţi și atrași în primul 
rând aceștia, noi ceilalţi, tânjitorii după dezbateri de încer- 
cări literare originale, mai apoi. Dacă cei din prima cate- 
gorie erau toți mai în vârstă și nepreocupați de literatură, 
categoria a doua cuprindea și elevi liceeni, ori absolvenți 
de liceu și trei profesori de limba română (fam. Jurca și 
N. Martin) a căror menire a fost aceea de a îndruma, cori- 
ja și educa. În aceiași ordine de idei menţionăm că s-au 
ținut lecţii concrete de literatură, prezentări de autori și 
interpretarea celor citite. 

Această primă etapă s-a încheiat odată cu eliberarea 
deţinuţilor politici din 1965-66 când, deodată, au apărut 
cei menţionaţi în cuvântul introductiv din Antologia cena- 
clului, editată în anul 2014 - „Borna de la Km 0”: Vasile 
Canavea, Sever Ispravnic, Viorel Gheorghiţă, loan Blă- 
gălău și Octavian Antonescu, S. Suciu şi C. Marandiuc, 
care au completat locul „brigadierilor” retrași de bună voie 
din lipsă de interes și apetenţă; trebuie precizat că, și din 
rândul acestora, unii au abandonat gruparea repede. 

Consider că este demn de menţionat și faptul că, în 
această perioadă, „brigada de agitaţie” de la Clubul fa- 
bricii „7 Noiembrie” — “Șapte fete cucuiete”, cu materialul 


işi 


Scriitorul Vladimir Belity 
conceput de răposatul Broască Gheorghe (devenit 
ulterior Miculescu), a câștigat locul | la finala pe ţară 
a brigăzilor artistice de agitaţie și medalia de aur, pro- 
gramul fiind difuzat și la Tv. 

Acum, în această etapă, se citeau doar încercări 
originale, întâlnirile săptămânale de luni fiind, din 
când în când, punctate de recenzii și prezentări de 
carte. O menţiune specială: fiecare participant a fost 
dotat cu câte un caiet pentru notițe, în care se încro- 
peau și epigrame ori alte forme de „poziţionare” faţă 
de cele citite, ceea ce impulsiona discuţiile libere, fă- 
cându-le mai antrenante. Cred că n-ar fi lipsit de in- 
teres să menţionăm și faptul că, în majoritatea cazu- 
rilor, lecturile erau însoţite și de referate de prezen- 
tare a autorului, cu o analiză succintă a celor citite. 

Dacă ședințele decurgeau în mod obișnuit după 
tipicul prezentat mai sus, sunt de reținut și excepţiile: 
prima, datorată fostului medic pediatru, lon Frăţilă 
Troscoţel, care atunci când participa la întâlnirea 
noastră, nu se lăsa ca de fiecare dată, în final, să nu- 
și citească zecile de file de caiet încărcate de scur- 
gerea de rime încropite în timpul ședinței; și a doua, 
când lecturarea ori discuţiile erau întrerupte de vocea 
intempestivă a poetului octogenar lon Popescu Ne- 
gură (cel cu volumul „Ardea!” 1938) când, supărat din 
senin pe cine știe ce, și de ce, luându-l de braţ pe, 
poetul Poiană Năsturaș, striga: „Hai mă, tinerii ăștia 
te pot tâmpi, habar n-au de nimic!” (Volbură Poiană 
Năsturaș a fost colonel în armata română și fost co- 
mandant administrativ al guberniei Sevastopol, în anii 
de ocupaţie 1943-44). 

În acești ani de început, cercul literar devenit ce- 
naclul „loan Slavici” a avut contacte cu cititorii tineri, 
la diverse școli, cum ar fi cei din comuna Horea, 
Școala Generală nr.5 din Arad ș.a. 

Până în anul 1969 cât s-a întins prima etapă de 
activitate, din cadrul cenaclului, nu s-a editati nicio 
carte. Din acest an, ca urmare a intervenţiei Secu- 
rităţii, colegul meu Tavi Antonescu fiind „interceptat” 
ca plimbăreț pe fâșia de frontieră de la Jimbolia, am 
întrerupt şedinţele ce se ţineau, în mod obişnuit la 
Clubul CFR, de pe str.Cloșca nr.8. 

Odată cu deschiderea Casei de Cultură a Sindica- 
telor din Pădurice în anul 1978, a început o nouă eta- 
pă în istoria cenaclului: primul director al instituţiei, 
Rista Valeriu, ca membru activ al acestuia, a înființat 
un club de lecturi literare și jocuri, care a devenit 


cenaclul actual odată cu preluarea acestei activități 
(continuare în pag. 12) 


(urmare din pag. 11) 


de către Emil Șimăndan, ziarist pe atunci la ziarul local 
„Flacăra Roșie”, conducerea fiind preluată ulterior de 
prof. Violeta Mureșan și mai apoi sufocată ideologic de 
Dumitru Sinitean (poreclit Sinstrean), însă ca metodă 
doar, ce va fi exclus din cenaclu prin hotărârea generală 
din anul 1988. 

În anul 1990 s-a adoptat schimbarea denumirii cena- 
clului din „|. Slavici” în „LUCEAFĂRUL. 

Preponderenţi în cenaclu erau, la început, pensionarii 
militari, în căutare de „ocupaţie” a timpului, și mai apoi cei 
ce cochetau cu literatura: C. Agavriloaia (fântânar ţ), |. 
Iviciu (maistru militar ț), Grigorie Burcuș (ing.agronom ț), 
Al. Petcu (medic oftalmolog Ț), Nicolae Nicoară Horia 
(din Șagu, bibliotecar), Monica Rodica lacob (funcţiona- 
ră), Ștefan lercoșan (maistru turnător IVA 1), Mircea Bă- 
trân și lonel Rusu (angajaţi IVA), Cornel Marandiuc (an- 
gajat Aeroport Arad), loan Matiuţ, Vasile Leac, Ovidiu Ba- 
lint, Domenica Pop și Darie Pop (funcţionari), Elena Mu- 
reşan şi Nicolae Todor (elevi), Dumitru Sinitean (pen- 
sionar ț), Simion Cosma (angajat IVA) și mulţi alţii, în 
trecere. Ulterior au venit, constribuind decisiv la creșterea 
calitativă a vieţii cenacliere: Constantin Butunoi, Horia 
Simon, Mircea Jurca (ț), Arcadie Comănici (ţ), Doina 
Bonţa Bojidar ($), Lazăr Magu, Maria Aiftincăi, Aurelia 
Tarniceri, Marius Golea, Mircea lovi, loan Henţ, Dan 
Lăzărescu (ț), Petre Don, Dacian Don, iar în ultimii 7-8 
ani: Alexandru loan Chiș, Jiva Fiţu, Adriana și Liliana 
Țiplic-Deacu, Eugen Pădurean, Livia Ciupav-Sfârâilă, 
Constantin Dehelean (1), Marius Socaci, Mirela Minuţa 
Alexa, Violeta Pintea, Teodor lonel Burcă, Natalia Mica- 
lona, Cristian Mladin, Florin Matei ($), Floare Pârv, Elena 
Buha, Ana Olimpia Nicolescu. Nu au fost menţionaţi 
„pasagerii”, din economie de spaţiu, sperând totodată că 
dintre cei cu „ştate vechi” să nu fi omis pe nimeni, dar. 
dacă am făcut-o totuși, cer anticipate scuze. Au activat 
în cenaclul nostru, în perioada ultimilor 6-7 ani și persoa- 
ne ce au făcut parte din cenaclul literar de la Lipova, după 
desființarea lui. 


Cristian Mladin: Atunci când energia mai multor oa- 
meni se orientează spre un deziderat comun, lucruri mi- 
nunate se întâmplă. Cum ați reușit să menţineţi viu cena- 
clul “Luceafărul arădean” timp de peste cinci decenii, 
ținând cont de faptul că oamenii sunt atât de diferiţi prin 
natura lor? 

Vladimir Belity: S-a respectat și aplicat principiul: „La 
cenaclu vine cine vrea şi rămâne cine poate”, în mod de- 
mocratic; diferențele de opinie le rezolvam prin mersul 
lucrurilor. 


Cristian Mladin: Știu că sunteţi de profesie eco- 
nomist. Aţi ales (și) calea artei, sub forma cuvântului 
scris. Cum se împacă cele două aspecte ale vieții dum- 
neavoastră, profesia și vocaţia? 

Vladimir Belity: Prin pregătirea liceală sunt (am fost!) 
de profesie „contabil”, scrisul pentru mine fiind doar lian- 
tul ce m-a ţinut (și încă mă ţine) în viaţă. Chestia cu voca- 
ţia e mai încurcată, știu că doar așa simt că marchez tre- 
cerea cu ceva din mine! 

Cristian Mladin: Într-o lume în care lucrurile 
materiale tind să primeze în detrimentul celor de suflet, 
ați ales să promovați frumusețea cuvântului scris. Știu că 
iubiţi poezia (și în special cea cu formă fixă, referindu-mă 
aici la sonet). Care ar fi, din punctul dumneavoastră de 


INTERVIU î; 


vedere avantajele mesajului poeziei, şi de ce nu ați 
ales proza ca formă de exprimare artistică? 

Vladimir Belity: Să nu ne ascundem după deget: 
sunt o fire vulcanică, trăind momentul cu intensitate, 
nu pot să mă-ntind la palavre..., deci poezia mă „ex- 
primă”, nu știu cât, dar asta-i... 

Încă nu m-am „cuminţit”, ca un „patriarh” (cum mi 
s-a spus) ca să scriu proză. 


Cristian Mladin: Frumosul sălășluiește în ochii 
privitorului, se spune. Suntem subiectivi, fără doar și 
poate, suntem diverși prin natura noastră și unici, ca 
ființe raționale. Care sunt sursele dumneavoastră de 
inspirație şi ce vă motivează să scrieţi? 

Vladimir Belity: Trăind prezentul cu o anume fer- 
voare, asta se vede din toi ce am scris: am iubit cu 
pasiune, mi-a plăcut să fiu în mijlocul evenimentelor, 
a vieţii; despre asta am scris, cel mai bine se poate 
vedea din lecturarea sonetelor din "Fals jurnal senti- 
menta”. 


Cristian Mladin: Pe parcursul existenţei de peste 
cincizeci de ani a cenaclului “Luceafărul Arădean”, aţi 
avut mulți colegi cenacliști. Puteţi să ne prezentaţi câ- 
[iva autori, pentru care cenaclul a fost o rampă de lan- 
sare și care au scris istorie pentru literatura arădeană 
și/sau națională? 

Vladimir Belity: Pot spune că absolut toţi cei ce 
frecventează cenaclul azi au publicat una sau mai 
multe cărți: V. Pintea, C. Butunoi, M. R. lacob, H. 
Simon, L. Ciupav, F. Pârv, |. Henţ, M. Aiftincăi și alții. 
Dintre cei de mai sus menţionaţi sunt câţiva fericiţi 
câștigători de premii literare; cinste lor! 

Cristian Mladin: Atunci când diferențele de opi- 
nie se cer a fi spuse, inevitabil apar și divergențe între 
membrii unui cenaclu. Cum aţi gestionat aceste con- 
flicte de idei și cum reușiți să menţineţi coeziunea gru- 
pului? 

Vladimir Belity: Da, în cenaclu apar, cum e și 
normal, diferenţe de opinie să zicem, în ce privește 
tema în discuţie, dar ele se armonizează în mod paș- 
Nic, în final, cu dezbaterea subiectului mai pe larg, cu 
argumente pro și contra; nu am avut niciun conflict pe 
această temă. 

„Populaţia” permanent prezentă fiind mai mereu 
aceeași, lumea se cunoaște, grupul a devenit omo- 
gen, prietenia ne leagă, deci... nu e loc aici de neîn- 
țelegeri. 


Cristian Mladin: Cum aţi defini fericirea? Dar o zi 
perfectă? Ce ați face dacă ați ști că mâine ar fi sfâr- 
șitul vieţii pe Pământ? 

Vladimir Belity: „Fericirea” nu îndrăznesc s-o de- 
finesc, pentru că probabil nu m-a copleșit niciodată! 
„Zi perfectă”, o noţiune abstractă: una ce trece fără să 
lase amintiri de niciun fel. 

Se tot vorbește de ceva vreme, cu insistenţă chiar, 
de sfârșitul vieţii pe Terra; o, și câte scenarii și filme 
nu s-au făcut pe această temă! De aceea eu, per- 
sonal, nu-mi pun probleme; „să vedem ce-o fi”, cum 
zice un prieten hâtru. 


Cristian Mladin: În mod inevitabil, apar în calea 
noastră tot felul de situații, iar pe termen lung, aces- 
tea capătă un volum direct proporțional cu timpul 

(continuare în pag. 17) 


12 


13 


Ligia GROSU 
(Rep. Moldova) 


UN DAR DE SUS, LIMBA ROMÂNĂ 


Sunt cea care-am rămas într-o iubire 
De Țară și de Neamul ce îndură, 

Din libertate gust ca din prescură 
Și-n ea Limba Română mi-i cincture. 


Mai sărbătoare astăzi decât ieri, 
Pe strămoșească piatră-nălţătoare, 
Limba Română-i zare peste zări 
Și-a vrajei autoare-ntre popoare. 


Intru-n rostirea ei ca-ntr-o livadă 
În care înfloresc, de catifea, 

În litere de aur înnodate, 
Cuvintele, ce m-ar înaripa... 


Le las acestei lumi numai lumină 

Ca pe-un salut în zori razei de soare. 
Cinstesc, prin ele, Limba mea — Română — 
Un dar de Sus și-o binecuvântare. 


OSÂNDĂ 


„„„Căderea-n braţe mi-o ridic... 
toată a mea, 

de mine-nstrăinată, 

piatră de moară nu-mi mai pare. 


Și pană mi-i de scris 
în primăvara-n care 
flori ne ning, 

pe ambele, 

din ramuri de cuvânt... 


Și mă iubește...și-o iubesc... 
în sprijin reciproc 

nu concurăm, 

nici renunțăm la ring... 


Osânda mă sculptează viaţă... 
lar eu... în braţe mi-o ridic 

în primăvara-n care 

flori ne ning, 

pe ambele, 

din ramuri de cuvânt... 


BIBLIOTECARUL 


Niciodată cuminte 
între cuvinte, 

va rătăci în căutarea 
a tot ce nu minte, 
bibliotecarul. 


POEZIE îi, 


Va explora universuri 
de înțelesuri 

aale luminii pe faţa 
fără reversuri, 
bibliotecarul. 


Peste oceane de cărți, 
de cuvinte 

va șterge de neuitare 
al epocii suflu fierbinte, 
bibliotecarul. 


Și în trei 

cu scriitorul de ieri 

și cititorul de azi, 

din ţărâne, 

va aduce-n lumină 
cuvântul-fărâmă, 
bibliotecarul, 

„„.Pentru-a-l declara 
Neistovire și-al lumii răgaz... 


DEFINIȚIA OPTIMISMULUI 


În lumina sufletului tău, 

ochii spre alte lumi ţi se deschid 
niște dimensiuni ale prezentului 
în care vidul... nu mai e vid... 


Continent nedescoperit 

ce urmează a fi explorat 

în lumina luminii, 

aici, 

nicicând contradictorii, 
gândurile rămân o speranţă 
în care nimic e pierdut 
când omul, 

îngenuncheat de sublim, 
lăcrimează. 


MICILE-MARI BUCURII 


Micile mari bucurii 

se scriu cu penița de aur 
a gândului sublim 

născut în Cetatea Luminii. 


Îl voi ocroti 

și-ntr-o rugă îl voi zidi — 
de a noastră salvare 
oricând lecturare 

a tot ce-i durut 
Românesc 

ce nu moare în noi 


Sunt această emoție 
muzică a sufletului 

ce n-a uitat să trăiască 
sunt suflare, prin el — 
Românească 


IUBIREA 


În anotimpul ei de primăvară 
Pygmalion sculptează-,ncinși, cărbunii 
Pe inima, care-i devine pară 
Și Galatee-n piatra arsă-a lumii. 
(continuare în pag. 17) 

Paula BÂRSAN 


Radiantă 


Înțeapă lumina-n prelingeri 

O afundă-n duminici de vară 

Etimologia iubirii să scrie-n sutură de sori. 
Picură veșnicia comori 

Nedeschise încă, 

Ninsorile cer recurs 

Sincerităţii. 


Paradox 


Cochilie, melc de tăcere 

Tentacule mângâie timpul apus 
Ridică oglinzi în rugă prin raze lumină, 
Învie zâmbete suspecte, 

Suspendate andin 

Prin vitralii de cer. 

Heruvimi alungați în burgheză culoare 
De lacrimă și apăsare lacustră, 

Peste carnale tentaţii plecați, 

Preiau voluptoasa putere, o vor şi o duc 
Spre penitenţă-n divin. 

Rămân crucificaţi în priviri pe destin. 


Metafizică 


Oare mă pierzi milimetrică prin sertare? 
Avem de încopciat iubirea în corduri de zare. 
Ajustăm și mărim cerul 

Fără de limite, 

Libertăţile noastre ștrengare, 

Adulmecă ca lăstunii. 

Tânţari anofeli se preumblă, 

Sug dezinvolt uitarea, 


Înțeapă seva spre evidenţa concretă, nu doare. 


Urcăm în mister steaua sudului, 
Nudă și plină-n esenţă. 


Anatema 


Paraclisier 

Te-ai ivit, timp. 
Dezinvolt călător, 
Curăţând veșnicia, 


POEZIE îi, 


Lumi paralele diseci 
Învingi matrici, 
Convingi. 

Te petreci. 


Pulsatil 


Arde dorinţa neîntrebătoare 

Lacrima află topirea-n lingou, 
Vindecă stepa de ursitoarea pribeagă 
Plecată-n înalt, 

Să sufle talanţi de noroc 

Defilând lujerii veac. 

Stejarii nasc falii, 

Logaritmi feminini 

bil, blocat. 

Ceramici smolite de vreme te cheamă, 
Tălpi peste funinginile zilei pledează-n logodnă 
Refugiul lui ieri, 

Acum înghețat în fericirea din zori, 
Desprimăvărând ochii tăi 

Nobleţea secundei de mâine. 

Sting setea de pisc din crevasă 

Nudă o cugeţi, 

Exponenţială răcoare și boare, 

Strat peste strat. 

Desfaci în șuvițe de dor 

Timpul lor, 

Avânţi în stol rândunele, 

Rodindu-le visul. 


Acatist 


Rune mustite-n bordeaux 
Sar flămânde și mute 
Încolţind nemurirea în cactuși, 
Dezghiocate neliniști. 

Silabe doldora de anafură, 
Cupole boltite, 

Ochi lucitori dor un pomelnic. 
Rugăciunea unui odor 

Înalță inimi pe schele, 

Altă fereastră deschide 
Aliniind Steaua Polară la sol. 


Copţi 


Plimbăm sămânţa speranţei, 
Narcotic o întorcem. 

Pe față, pe dos 

Cu furca coaptă de gând. 
Remixăm ploaia cu zori, 

Să inunde începutul de val 
Peste care păşim înspre mal, 
Falnicii noi, un Bărăgan. 


(continuare în pag. 15) 

Banal 


Bufonii dansează timpul în pielea goală, 
Bat hora fără pudoare 

O zboară pegași seduși de moneda spartă. 
Și-au luat secundele la butonieră 

Pornind centrifuga în nuntă, 

Să spele smoala rămasă în cute, 

Să smulgă hilarul zâmbetelor amare, ucise 
În maculatu zăpezilor albe. 

Îngeri izgoniți din visare, 

Faguri de gesturi înlănţuie-n hăţuri 

Glezna de vară a unei cerșite secunde, 
Joacă-a lor soartă. 


Baletistică 


Developând soare pe val, 

Țâșni în chemare 

Demult prigonită, 

Fortificata ninsoare. 

Graţia balerină 

Rămase să-nvârtă în gol, stinsul ecou. 
Dureau piruete de ochi 

Prea reci în nepăsare, la pândă de stâncă 
Pe alb apretatul avânt. 

Salt cambrat, să-i prindă înaltul zburat 
În geană. 

Nu l-au aflat. 


lronica 


Brăţări dezlegate aruncă în lacăte 

Vămi promisiunilor sparte. 

Gard înalt ridicat să apere liziera tinerilor fagi, 
De vara uitată afară în baloţi de ciulini. 


Catharsis 


Vei fi aflat 

Preludiul strălucirii. 

Carnal e timpul trecut 

Ce suflă-n cuminţi zări, elegant, 
Un azi impondera 


București, 2022) 


Ra 


Mânika TOTH 


POEZIE i; 


azi 


azi 
luna își face selfie 
cu un măr verde 


azi Il 


sticlă în mare - 
înăuntru un haiku 
în engleză 


iubire 
casă pustie 


doar parfumul iubitei 
pretutindeni 


tu și eu 


noapte de vară - 
sub cerul plin de stele 
zâmbim 


se naște o poezie 


Se naşte-o poezie 

Se naște pentru tine, MINUNE 
Ești o rază de soare 

Un trandafir în floare... 

Te ador 

Buzele-mi sunt 

pline de cuvinte 


dor 

anii copilăriei 
tot mai departe 
floare de cireș 


viaţa mea 


dimineaţă în singurătăţi gri 

cu ceaşcă de cafea şi o carte cu foi 

galbene 

deschisă 

la prânz 

ciorbă, pastramă şi pâine proaspătă 
la bunici 

seara 

un poem care ciuguleşte din palmă 

şi dor de tine 


Ra 


Tudosia LAZĂR 


Neluţa Stăicuţ și amintirile sale despre bunica 


Fiecare dintre noi am avut bunici, de obicei câte doi! 
Atât din partea mamei cât şi din partea tatei. În viața 
nepoților aceștia joacă un rol deosebit din mai multe 
motive. Cel mai puternic este acela că, sunt mult mai 
toleranţi și mai iertători cu greșelile nepoților, sunt mult 
mai iubitori decât părinţii care, din lipsă de timp sau 
răbdare, uneori din ambele, sunt mai intransigenţi mai 
ales când este vorba de educaţia lor. Teama de a nu 
căpăta obiceiuri urâte, de a nu „scăpa” în direcţii greșite, 
fac din părinţi, uneori, adevăraţi instructori. Nu tot aşa se 
manifestă bunicii, (poate și pentru că și ei, la rândul lor, 
au avut aceleași temeri) acum având posibilitatea să se 
revanşeze acordând dragostea lor necondiționată 
nepoților. Şi, pentru că nu toţi copii au rude la țară, din 
dorinţa de a le arăta o lume necunoscută lor, sperând că 
așa vor mai scoate nasul din tehnologia care le ocupă tot 
timpul, a decis că este necesar și benefic să scrie 
această carte cu amintiri, intitulată: „Bunica,scumpa mea 
bunică...” 

Pe tot parcursul paginilor acestei frumoase cărți 
găsim reliefate amintiri redate într-un mod foarte plastic, 
cu mijloacele inedite ale unei exprimări nepretenţioase, 
folosind limbajul acelor locuri. Uneori dându-și seama că 
termenii arhaici pot fi neînţeleși de cititor, în mod intuitiv 
vine cu explicaţii, „actualizând” exprimarea pe înțelesul 
tuturor. Cu preponderență se creionează portretul bunicii 
sale, unul dintre personajele principale. O femeie deose- 
bit de puternică, frumoasă la trup și la suflet, cu principii 
de viaţă sănătoase care, în ciuda a tot și a toate greutăţile 
pe care viaţa i le-a servit, nu s-a abătut niciodată de la 
ele. Acestea i-au fost autoarei lecţii de viaţă pe care 
bunica sa a știut să i le transmită cu pricepere pentru a-i 
servi în formarea sa ca OM. 

Autoarea a luat „la tors” firul amintirilor legate de 
arborele său genealogic, creionând cu mult talent 
personaje și caractere de o adevărată autenticitate! Este 
uimitor cum, la acea vârstă atât de fragedă, a reuşit să 
observe toate acele detalii legate de obiceiurile locului, 
munca la câmp, tradiţii păstrate doar în acea zonă de 
țară! Redându-le, ne introduce într-un adevărat tablou 
social specific anilor de după război. Rămasă văduvă cu 
trei copii, bunica sa a găsit calea de a supraviețui, ajutând 
pe cei din jur, mai ales prin harul dăruit de Dumnezeu, 
acela de a „moși”, simțind intuitiv de ce aveau nevoie 
tinerele neveste aflate în pragul nașterii, chiar dacă nu 
avea pregătirea dată de studiile necesare. 

„De aceea îmi permit a spune că, bunica era o 
binecuvântare pentru obștea în care își desfăşura 
activitatea de „moașă comunală și terapeut naturist”. 
Erau ani în care avea câte 125-200 naşteri pe an..." 


(ronicâ 
de (arte 


În jurul acestui personaj de poveste gravitează 
toate celelalte personaje ale arborelui genealogic, 
fiecare cu „ineditul” său, pe care autoarea nu uită să- 
| scoată în evidenţă, redând aspecte și tablouri din 
viața fiecăruia. 

Cu foarte multă acuitate redă obiceiurile din 
preajma sărbătorilor de peste an, de Paște, Crăciun... 
Ceea ce dă culoare și atracţie povestirilor este că ele 
sunt îmbrăcate în descrierea costumelor care se 
purtau în acele zile speciale, a felurilor de mâncare 
specifice locului, toate fiind „oglindite” de parcă au 
fost ieri! Chiar dacă o face cu durere, într-un mod 
obiectiv vorbește despre tatăl său, despre care nu are 
amintiri decât dureroase și care au marcat-o puternic. 

Descrierea până în detaliu a obiceiurilor locului, 
a muncilor câmpului, a frumuseții locului, constituie 
un plus de valoare care trebuie apreciat la justa sa 
importanţă. Tot astfel descrierea costumelor populare 
purtate în acea epocă și-n acele locuri, atât pe cele 
ale femeilor cât și pe cele ale bărbaţilor, dă valoare 
de document etnografic acestei cărți care merită 
studiat și actualizat de specialiștii în domeniu. Și, 
pentru că orice are un început dar și un sfârșit, ultimile 
pagini care încheie lecturarea sunt dedicate exclusiv 
dispariţiei bunicii sale. Descrierea este scrisă cu 
cerneala durerii și a lacrimilor autoarei și nu numai. 
Pentru că sensibilitatea cu care este făcută duce 
automat la o emoție foarte puternică. Într-un mod 
firesc, autoarea încheie astfel amintirile sale: „Nu cred 
că mai este nevoie să adaug nimic... cei 57 de ani de 
când bunica a plecat într-o stea extrem de luminoasă, 
nu au reușit să şteargă amintirea ei, iar toi ceea ce v- 
am povestit este proaspăt şi viu în sufletul și mintea 
mea, ca și când le-am trăit ieri”. 

Anii copilăriei și amintirile lor nu pot fi ușor șterși 
din memoria celor care i-au trăit. Fiecare dintre noi 


are un sertăraș în suflet care se deschide ori de câte 
(continuare în pag. 17) 

VA BOEMA 


(urmare din pag. 16) 


ori pășim în locurile natale și mai cu seamă, în casa 
strămoșească! Timpul, în perenitatea sa, nu poate să 
estompeze emoţiile acelor trăiri, ele fac parte din ființa 
fiecăruia dintre noi. Ele, amintirile, mai vii sau mai șterse, 
au darul să completeze trăirile prezentului şi ale viitorului. 
Sunt cele care ne dau sentimentul identității şi al 
apartenenței la vatra strămoșească, oriunde ne-am 
afla. „Amintirile ne urmăresc...” 


Ra 


de istorie din întreaga lume constată cu vădită satisfacţie 
că au avut posibilitatea nu numai să descopere diferite 
culturi şi civilizaţii, ci şi să viseze. 

Profitând de această incursiune în lumea frumosului, 
se cuvine a dezvălui şi câteva elemente, cu caracter 
informaţional-statistic, despre ceea ce reprezintă Luvrul 
în ziua de astăzi. 

Muzeul parizian - ce însumează, în sălile de expo- 
ziţie, cca. 60000 m pătraţi, determinându-te să-i parcurgi, 
atunci când simţi nevoia să-ţi înfrumuseţezi sufletul şi ştii 
că îţi prieşte timpul - a ajuns, în momentul de faţă, drept 
cea mai frecventată instituţie de acest fel de pe planetă. 
Anual, prin galeriile sale, se perindă peste 8 milioane de 
vizitatori, 70% dintre aceştia provenind din ţările exteri- 
oare Franţei. Pe timpul verii, doar într-o singură zi, reu- 
şesc să-i îi treacă pragul 30000 de oameni, mai bine de 
jumătate din ei fiind tineri, cu vârsta aflată sub 25 de ani. 
Mai trebuie reţinut faptul că Luvrul, în afară de ceea ce 
s-a evidenţiat în articolul de faţă, mai deţine, printre alte- 
le, şi impresionante colecţii de artă decorativă sau de 
grafică, cea din urmă cuprinzând, la rându-i, 140000 
piese, fapt ce o situează deja pe primul loc din lume. 

Încheiem periplul nostru şi cu un fel de recomandare 
utilă, desigur pentru cei care şi-au propus să descindă 
aici. Prima dată, noii vizitatori, o dată ajunşi la Muzeul 
Luvru, vor trebui să aleagă secţia pe care şi-ar dori să o 
cunoască şi să o admire, pentru a se putea încadra în 
timpul pe care şi l-au rezervat acesteia, urmând ca, 
ulterior, atunci când li se va mai ivi un nou prilej, ei să 
revină pentru a vedea şi restul secţiilor. 

resurse web: 

https://api-www.louvre.fr/sites/default/files/2022-03/LOUVRE 
_PlanG-2022-FR_0.paf 

https://Aww.tickets-paris.fr/fr/musee-du-louvre/musee-du-louvre- 
interieur/ 


https://collections-louvre-fr.translate.goog/recherche?typology 
%5B0%5D=1&_x_tr_sl=fr&_x_tr_tl=ro&_x_tr_hi=ro&_x_tr_pto=sc 


(urmare din pag. 12) 


parcurs şi numărul de oameni implicaţi. Povestiţi-ne, vă 
rog, o întâmplare comică și una tristă sau o situaţie difi- 
cilă, să spunem. 

Vladimir Belity: La o ședință de lucru, prin anii '80, 
șefa ne-a precizat că la vizita de lucru a celor de la Centru 
a fost atenţionată tocmai vis-a-vis de inaugurarea 
instituției Casei de Cultură a Sindicatelor din “Pădurice” 
prin cuvintele: „e cazul să facem un gard viu din sârmă 
ghimpată, să asigurăm păstrarea curăţeniei și a ordinii de 
17 


(urmare din pag. 10) 


POEZIE îi; 


sector; şi ca observaţie proprie: placa de faianţă ce a 
căzut de pe fațadă și zace spartă să fie adunată, 
reciclată și pusă înapoi (şi acum locul ei e gol!)”. 

Noi, cei prezenţi am crezut la început că e o glumă, 
dar când cele de mai sus ni s-au repetat n-am știut ce 
să facem: să râdem în hohote, ori ce? Am zâmbit la 
final, considerând că am trăit un moment „hazliu”. 

Am avut multe momente vesele ca cel de mai sus 
dar și destule triste, de care nu vreau să-mi aduc a- 
minte... 


Cristian Mladin: Ce proiecte artistice aveți în plan 
și în desfășurare, și care sunt perspectivele Cena- 
clului “Luceafărul Arădean” pe termen scurt, mediu și 
lung? 

Vladimir Belity: Ținând cont de „anii mei”, am de 
finalizat încă un volum de sonete, o carte pentru copii, 
neterminată, „Elefănţelul de pluș”; și de se va putea, 
și o antologie de cenaclu (a 5-a), la 60 de ani de la 
„naştere”. 

Cât priveşte viața de cenaclu, ea va merge cât se 
va putea; lumea nu mai coabitează cu literatura, deci 
ținând cont că mulţi din cei ce-l mai frecventează sunt 
de vârsta a treia, vă pot spune doar: „o tempora!” 


Cristian Mladin: Mulţumesc din suflet pentru a- 
mabilitatea de a-mi răspunde la întrebări și închei, 
dorindu-vă multă sănătate și putere de muncă. 

Vladimir Belity: Și eu vă mulţumesc, pentru dia- 
logul constructiv și retrospectiv! 


Ra 


(urmare din pag. 13) 


lar spaţiul ei, nicicând o întâmplare 
De-a fi un templu al „Sonatei Lunii, 
E darul pentru care nu se moare 
Decât dând viață curgerii minunii. 


Ea își înalță casa de poveste 
Și e caleidoscopul inefabil 

AI stărilor ce-ating divine creste 
Țesute în decorul imuabil, 


În care viața e-o însufleţire 

Și un debut al flăcării — în vals 
Până în ultima destăinuire 

A urmei negândite de vreun fals. 


În anotimpul ei de primăvară 

E-a simfoniilor înmugurire 

În inimile ce nu știu să moară 

Decât pe braţe ce nu-și scriu murirea. 


Aici își pot picta mărturisirea 
Și-așterne drum de floare spre Parnas 
Dăltuitori în clipă — spre-ocrotirea 
Alaiului de muze-n ea rămas 


IUBIRE- întru strălucire... 


Ra 


Si BOEMA 


POEZIE îi; 


între frunze uscate, eu, voi aprinde biletul de adio, 
în casa fără suflare recentă, așezat pe un pat de 
spital, 

ochii îmi fug spre lumină, înecându-mă-n lacrimi 
căzute pe o parte și gândul mă bate în noapte, 


Mâna unui crivăţ neliniștit 


Locuim în corturile oaselor, 
având forme asemănătoare, 
uneori inegale, 

doar aburii remușcărilor 
dovedesc existenţa, 

apoi, ulița pare a ne deplasa 
cu precizie, pe o tablă de șah, 
fiecare stă pe pătrăţica lui. 
Mâna unui crivăţ neliniștit 
azvârle trupurile, 

ca la final 

să ne reașeze firesc 

în nevoia socializării. 


Umblu hai-hui, amintind de bunica 


Șenile grele, urnite, înaintează pe stofa gri, 
se trage cu aţe subțiri , impregnate 

și par a veni dinspre bolta izbită de spațiu, 
ninge mărunt pe margini de tivuri cusute, 
și observ cum migala e trasă de mâini, 
încă sunt bine, doar, afară e ger, 


George ITOAFĂ 


n-am somn, navighez spre un țărm locuit de 
cadavre. 


Angi, dă-mi pace 
ești doar o nălucă ce spulberi speranţe. 


Stele verzi 


Am văzut o clipă stele verzi, 
deasupra capului, încununate 
așteptau startul. 


Mare-i grădina lui Dumnezeu, 

dacă locuiesc ca o plantă 

în serbarea timpului, 

deschizând petale suspendate-n trăire. 


O licoare infinită absoarbe deziluzia, 
simt cum carul mic a înhămat stelele 
în dimensiunea asta, 

am împart sufletul. 


Punctul G 


Un punct pe cerul în care privești, 
asta suni, 

e suficient să descoperi punctul G 
acoperit cu liane, 

coborând din aorte, 


bunica trage de nod și grenade de înjurii 

se abat înspre aprig război, 

mă înrolez mai devreme, apărând iarna grea 

de un trup dezgolit, detonat de iubire, 

cad prizonier în neștirea de frunze, 

număr secunde, detonând un blestem, 

cad fulgi albi din haina zidită recent, 

căt de departe îmi ajung aste gânduri 

trântite la ordin de nerv, 

pacea-i plăpândă, am văzut-o-n oglindă, 

stau prin tranșee, şi-mi șuieră dracii, 

cât mai arunci, înarmata mea soaţă, 

doar am lipsit adăpând câteva ore ameţite, ca mine, 
am plecat sfâșiat, la bunica să coase ruptura, 

am fost prins în carnagiu, ciuruit-am din clipe, 
genunchii au cedat, dezertând, au căzut prizonieri, 
cred că sunt beat, mi-ai lipsit parca ani, 


de la G mi se trag toate belelele, lelele... 
ecoul se risipea la urechile tale, 

în acordul acestui G, vibrănd 

pâna la percepție, 

eu, George, te lămuresc, 

privește spre stele 

împlinește-te razantă, lunecând prin comete, 
împletind sânziene 

pe cărarea unde viețuiesc. 


Simtit mâna rece a unei fecioare 
ce fâlfâie, azvârlită de o catapultă 
măturată de dorinţe, 

intru în abdomenul spaţiului , 
crescând și trăind în senzații, 


închide-mă, dar nu mă mai lăsa să te caut prin noapte, îmi port liniștea pe Bulevardul G din Guatemalla. 
orb, fără simţuri la mine, umblu hai-hui, amintind de i 
bunica. 


Sunt eu și-o măsură străină în mine 


Angi Îmbrăcat în ie încep să percep 


broderii de cuvinte, 
cum se împleticesc 
în sudoarea trupului, 


Angi, vezi dragă, 

porumbelul vânat are bilet de adio, 
cineva a spus că îmi va scrie, 

e posibil ca el să fie un comis voiajor, fără să descifrez probabilităţi 
mare păcat că a fost săgetat de un fulger hapsân, interminabile de sensuri 

a ţintit înspre mine, dar, porumbelul a ales să îmi fie erou, prin flori roșii ce apar 

Angi, mergi și eu dispar pe câmpul lor 

în nefireasca cronică răsar. 


N a ocine ne eu 
să-l petreci pân' la groapă, să-l plângi, să-l ascunzi joule din ae da) 

Vi BOEMA 


(urmare din pag. 18) 


Simt cum mă citiţi pe la spate, 

nu ne intersectăm ochii, 

să vă sorb în adâncul sufletului 
cusut cu fir de borangic. 

Doar una pe jumătate de înălțime 
intră, 

cucerește apogeul fenomenelor 
indefinite, 

sunt eu și-o măsură străină în mine. 


Masa lovită în posterior 


Priveam masa albă rumegând 
iarba uscată, uitată în coş, 
zâmbeam! 

Părea a fi un inorog pătrat, 
copitele albe loveau pavelele încinse. 
În acel moment nechezau norii 
și ploaia țesăla creatura albă. 

Un idiot beat a încălecat pe-o șa, 
iar masa lovită în posterior 

de alt comesean pulbere 

a zburat în tufiș cât a-i clipi 

Nu pot să cred, cât de tare! 


Poem pentru liniștea ta 


Seara când trupul doarme 

te zvărcolești în durerile minții, 
cauţi apusul îndepărtatelor simţuri 
ce te binedispun. 

Cât de departe au plecat amintirile, 
spre alte tărâmuri, 

unde timpul nu are dimensiune. 
Ai plecat să te bucure trecutul, 

să urmărești filmul vieții, 

când doi tineri frumoși 

credeau în ei. 

Dragă Eugen, vei rămâne 

aici prezent pentru Carmen, 

cea care te va aminti. 

Drum bun în universul lui veșnic! 


Înaintând prin iarnă 


Înaintând prin iarnă 

cu ramurile astea lăsate pe trupul alb, 
părând fructe neculese 

așezate în vârful coamei 

unde păsări înfricoșitoare dau târcoale, 
iar teama cuprinde orizontul 

clipelor ce trec 

neobișnuit de rapide, 

iarna asta am simţit prezentă 

forma unei năluci 

care pășeşte măsurând dimensiunea, 
ah, zăpada asta de s-ar topi 

ar hrăni rădăcinile, 

ca apoi să plec din solul acesta, 

unde trupul s-a vârât adânc 

rănind speranţele 

ce au migrat indiferente. 


POEZIE i; 


Să n-ai nevoie de nimic când îţi lipsește totul 


să n-ai nevoie de nimic când îţi lipsește totul, 
încercând să pui puţin în pahar când nu ai ce, 

să cuprinzi trupul singur cu singurătatea braţelor, 
să rostești cu simplitatea cuvintelor singure 

dorind să trăieşti încă o viaţă în zadarul timpului, 
ce mare lucru e să fii acolo unde nimeni nu-ţi este, 
să mergi înapoia pașilor ce te-au purtat înainte, 
și-n toate, satelit să fii existând în amintirea iubitei. 
of, da! locuiesc în cuvinte lipsite de sens. 


HAIKU 


cuprinse de vânt- 
narcisele depăşesc 
spaţiul ferestrei. 


* 


un cuc liniștit 
lângă un cuc neliniștit- 
bat oroligii. 


* 


o pană albă 
purtată de val la mal- 
doar un pescăruș. 


+ 


stoluri de cocori- 
și eu cucerit rămân 
la distanţă de ei. 


* 


puf de păpădii 
aterizând pe sol- 
schimbă culoarea. 


* 


iarbă şi pene- 
proaspăt cosite zboară 
spre necunoscut. 


* 


din cer cad pene- 
păsări ascunse de nori 
nu le revendică. 


* 


un cuib părăsit- 
adăpostește praful 
ce cade pe el. 


* 


fruzele grele- 
aşternut tomnatic 
amintind treceri. 


+ 

bat ramuri la geam- 
dorm visând primăvara 
cu frunze și flori. 


* 


merg prin livadă- 
ochii-s înconjurați 
de nepăsare. 


Ra 


Ella LEYNARD 


Aurul creierului 


Culoarea literei negre pe foaia albă este o iluzie optică 
pentru ca noi toți să o putem citi, 

culoarea literei este culoarea fânului uscându-se, 
este culoarea razei de soare 

așezată pe petala trandafirului galben, 

și, devenită, astfel, în sfârșit, material de vizibilă, 
adevărata culoare a literei așezându-se în foaie, 

este cea a aurului, 

pentru ca apoi, noi toţi, deschinzând cartea, 

să putem vedea sensul coborât din mintea scriitorului, 
urcând din nou spre soare, în trecerea lui, 

prin mintea cititorului. 


Această iubire 
Mamei 


Această iubire care m-a purtat în ea 

este destinul sensului care, în fiecare zi 

naște lumea, încă o dată, 

ar fi fost imposibil să fie imaginată în mintea unui om. 


Raza soarelui 


Se vor spulbera norii, simt razele soarelui 

tot mai aproape, 

i-au ajuns, îi vor învinge curând, 

când voi porni în această zi, se vor fi spulberat 

ca și cum nu s-au aflat pe cer în această dimineaţă, 
ca însăşi năluca care a încercat să îmi smulgă iubirea, 
care între timp a devenit eu însămi. 


Cuvântul rostit 


Aerul din jurul meu devine casanit, 

fiecare pas necesită o grijă ieșită din comun, 
neexistând la vedere, pericolul este de atmosferă, 
mă ajunge, ca un vuiet, în cea mai de jos notă a lui, 
de mult se impregnează în pereţii aerului 

care au reacţionat 

în felul lor propriu, 

eu, în fiecare zi, mă întreb din ce parte va veni totuși, 
cuvântul rostit. 


Naștere 


Ocolul gândului pe tărâmul tăcerilor a fost 
copilăria cuvântului meu. 


POEZIE îi, 


Privind, cu timpul, din ce în ce mai în adâncime, 
până acolo unde realitatea însăși 

permitea indiscrețţia, 

sedusă fiind de bucuria cunoașterii de a se dezvălui, 
surprinzător de mult, uneori. 

Astfel, crescând, în același timp 

cu înțelegerea asupra realităţii, 

ochiul meu a început să semene 

din ce în ce mai mult 

cu vederea vulturului, 

privind de unde ochiul pământean 

nu poate ajunge și nici nu îi poate percepe vederea. 


Tăcerile sunt tărâmul 
liniștea gândului. 


reîntoarcerii, oricând, în 


Cântec 


Sunet și cunoaștere, 

răsărire ca sens, 

tresărire în miez, 

cerul umplând culoare, 
vuietul va ajunge din depărtare, 
portretul se va însufleţi 

din contur, de data aceasta, 
simt că în spatele cortinei 

se află fântâna cu apă bună. 
Pot pleca și fără cuvinte în zi, 
pașii sunt fermi, 

simt cum port în minte 
însemnul fiecărui drum bun. 


Cuvintele tăcerii 


Îmi vorbește tăcerea cu acele cuvinte 
pe care le păstrează mereu proaspete, 
pentru a-mi însoți neliniștea 

pornirii în lume a fiecărei cărți. 


Văd zăpada care se pregătește și va cobori 
pentru ca drumul pe care va porni cartea 
să fie plin de lumină. 


Capătul gândului 


Alunec pe el, ca pe un derdeluș alb, subțire ca un fir 
de mătase transparentă, 

închid ochii să mă bucur de această călătorie, 

să o las să mă invadeze, 

devenind una cu parcursul însuși, 

să nu mă gândesc, străbătând, la nimic, 

să nu mai existe gânduri, oboseli, 

să rămână doar starea unui sentiment 

care sunt eu însămi, 

devenind eu însămi. 


Apropierea de sens 


Saltul nu are calităţi decât de circumstanţă, 
ocazional poate fi încercat, în contexte limitate, 
neaducând nici o înțelegere, 


salvând o stare de fapt. 
(continuare în pag. 21) 

Adriana DANDU 


AZI 


Între noi sunt poduri smălţuite, 
sub care trec pulsând dureri - 
fragile nave de cuvinte, 
desprinse greu de marile tăceri. 


Tu, iartă - mă, supusă lacrimă - fecioară, 
că pentru tine - ngenunchez nadirul, 

și pentru - a nu știu câta oară, 

prin labirintul viu îți depăn firul. 


Dar, uite, bat la porţi secunde 
cu sentinţe tot mai înnegrite, 

e timpul mut și, Doamne, unde 
să fac recurs la necuvinte? 


Nicio rază nu-mi trimite "Mâine", 
niciun zvon suav dinspre răsărit, 
ci "Azi" e tot ce îmi rămâne - 
o stație înainte de..... Sfârșit. 


CAPCANE DE VISE 


Mai sunt limanuri calde și ore înmiresmate 
în care să coboare sufletul orfan? 

Un fel de adăposturi pentru eternitate, 

sau niște oaze - n care să nu te caut în van? 


E ruptă depărtarea și colcăie de semne 
cum că aproapele e-un pol de infinit, 

e strangulată puntea ce leagă de poeme 
infimul nostru tandru, adeseori strivit. 


Sonete fără sunet ne răscolesc din spume 
și ne dizolvă - n alb culori amanetate, 

ca niște glugi dospite de cețuri și de brume, 
cad orizonturi sacre - n oglinzile crăpate. 


Mai sunt braţe întinse spre inima iubirii? 

Mai sunt inimi deschise spre braţele întinse? 
Alunecând din trupuri, ca toamna trandafirii, 
sunt numai inimi prinse - n capcanele de vise. 


POEZIE îi) 


Tu treci din mine - n versul meu abrupt, 
cum trec prin sfera ochiului pătrate, 

iu treci prin mine ca și când te-am rupt 
din traiectoria vieţii către moarte. 


CA ŞI CÂND... 


Tu treci prin mine în albul de poem, 
ca un reflex de ape revărsate 
pe-același dig extatic și suprem, 
din excesiva lor singurătate. 


Cum se întorc zăpezile să cearnă 
același trup al toamnei străvezii, 

cum pe pământ mereu se face seară, 
tu pleci din mine ca și când revii. 


Ra 


(urmare din pag. 20) 


Drumul se face în ritmul normal al bătăilor inimii, 
negrăbit, neaccentuate nuanțele, cu privirea atent 
aşezată pe realitatea dezvăluitoare de sens. 


Tăcerea 


Acel ultim moment al tăcerii înainte 

de izbucnirea cuvântului, 

când ziua dispare încet, când cortina 

se va ridica dintr-o clipă în alta. 

Sunt clipe pe care aș vrea să le prelungesc, 

să le spun mereu să aștepte clipa următoare, 
apoi cealaltă, 

până când ele însele s-ar dumiri brusc că, de fapt, 
nu au nici un motiv să treacă. 


Năluca iernii 


larna coboară prin pădurile care, 
pierzându-și frunzele, 

seamănă atât de bine cu literele uriașe, 
suple, care se îmbrățișează, prelungindu-se. 
Îmi uit privirea în admiraţia lor 

și crește în mine, brusc, un dor de neînțeles de a 
mă fi născut vultur, 

și rămân cu dorul de cea mai înaltă creangă, 
care, înțepând cerul, îl împinge tot mai sus, 
în ochiul meu cuibărită privirea vulturului, 
privindu-ne de sus. 


Ra 


Te uită, Doamne.. 


te uită, Doamne, călimara-mi plânge.. 
penița-i frântă-n ochiul unei frunze, 
nescris poemul toamnei mă înfrânge, 
că nu m-am priceput citi pe buze... 

dar iartă-mi poticnirilor ecouri, 

și nu da ploii hrană semnul de-ntrebare, 
mai lasă-mi timp să primenesc motouri, 
să stâmpăr setea pusă la sărare.. 

te uită, Doamne, călimara-mi plânge, 
penița-i frântă-n coasta unei frunze .. 
îndură-Te de rănile-mi nătânge, 
trimite-mi Har, m-am săturat de muze.. 


potecă 


rămasă-i făr de chip durerea 

din sânii primăverii cad lăstuni, 

și călimara își strănută netăcerea, 
potecilor seduse de furtuni... 


tâlcuri 


într-un final, n-am asfinţit 

port cicatrici trăitelor prea multe, 

doar rimele-au încărunțit, 

de dorul strofelor născute să asculte... 


Mărturisiri 


în mine ard poeme-ngenuncheate, 
nu mă mai tem de flacără deloc, 
din scrumul amintirii deocheate, 
nu-mi voi clădi castel și nici alt joc... 


într-un târziu, pesemne, vine ploaia, 
să-mi biciuiască goliciunea, la soroc, 
cuvintele se-ascund de baba-gaia, 
și-n temniţa tăcerii se răscoc... 


Tu, Doamne, slobozește doar iertarea, 
îndură-mi răbufnirile sentințe, 

dar nu lăsa să-și risipească sarea, 
vândutele la iarmaroc și nevoințe... 


Nicoleta SURDEI 


POEZIE 4; 


de dor... 


caii tăi sunt chihlimbar, 
beau al nopţilor hotar, 
pizmuiesc, de dor.. 

caii mei piatră desfacă, 
lună-mi fii şi mă îmbracă 
în sărutul coamei lor... 

cai de-argint, cai de rubine, 
herghelii de cai suspine 

a sărut, de dor... 


Așteptare.. 


noaptea-și întinde pletele lungi, 
scrie poeme fără cărare, 

se tot zvoneşte că n-ai s-ajungi, 
grea-i aşteptarea și n-am scăpare... 


nu pot fugi, încotro să apuc... 
luna se joacă de-a baba-oarba, 
dar un luceafăr deasupra de nuc, 
își primenește mustaţa și barba, 


cui rost să-i fie, ce vrea culege, 
cum mă mai tace neghiob vârcolac, 
pleoapa fântânii nu vrea a-l alege, 
și îl alungă, umbră pe lac... 


noaptea-și întinde pletele lungi, 
mi-e teamă somnul să nu mă fure, 
că dacă totuși vrei să ajungi, 

să-ţi cânt potecă, să mi te-ndure... 


vântul 


vântul a șoptit zâmbind, 

la urechea dorului 

și-a fugit apoi ștrengarul, 
să-i doinească muntelui... 
din miresmele tristeții, 
zămislit-a flori, 

mă plouă 

și-mi sărută dimineaţa 
gleznele cu bobi de rouă... 
mângâierea vântului, 

ca o salamandră-n sân, 
uită insa sa-mi descânte 
inima 

de-atât suspin... 

sunt doar licăr necuprins, 
într-al nopții tainic cor, 
șoapta vântului a-nvins, 
iar sunt zâmbet și... mi-e dor! 


Ra 

Alina Roxana SAVIN 


Alegorie 


Desfă-ţi tu ramurile vechi copac 
Spre cerul negru-ntunecat 

Și te ridică neschimbat 

Pe-al lumii albe catafalc. 


Șterge-ţi din frunze vechi culori 
Ca să răsară muguri noi, 

Să înflorească lângă noi 
Miresme dulci de dalbe flori. 


Mai sus să te înalți supus 
Căci poţi să te ridici străpuns 
De lame care iaie uns 

Al tău trup veșnic nespus. 


Desfă-ţi tu ramurile vechi copac 
Speranţă-n lume neschimbat 
Și-om înflori sub ramu-ţi cald 
Ca pe un veşnic catafalc. 


Greu de dus 


Nu știu pe unde s-o apuc, 
Căci toate căile îmi par închise 
Și aripile mi se rup 

Sfârșesc sub focurile stinse. 


Am încercat să mă ridic 

Dar m-am împiedicat de gloată 
Doar ochii par că mai dezic 
Această tragică și sumbră soartă. 


Visez cu minte și cu trup 

Dar mă înec pe înserate 

Plătesc această viață mult prea scump 
Mai mult decât aș da pe moarte. 


Am întrebat odată luna 


Am întrebat odată luna 

De ce ea m-a iubit cu jale 
Când se rostogolea la vale 
Pe-albastrul cerului într-una. 


Nu mi-a răspuns la întrebare 
Mi-a mângâiat doar chipul blând 
Și s-a ascuns într-un mormânt 
De albe stele căzătoare. 


Am înţeles cuvântu-i scump 
Că nu-s un astru ce răsare 

Să mă pot naște cum apare, 
Ci doar pe pământ să irump. 


Am întrebat odată luna 

De ce sunt om pierdut în zare 
Pe căi închise călătoare 

Și nu-s o stea din dalbă-i vâna. 


Alunecă copacii 


Alunecă copacii într-o lungă uitare, 

La margine de codru se scutură tăcuți 
Precum ninge cu dalbe noiene de visare 
Așa rămân ei goi pe dealuri prea desculți. 


Cu crengi înmugurite se-nalță-n depărtare 
Să caute lumescul vers de îngeri recitit. 
Păcat că vorba dulce în ceruri ea răsare 
Nu pe pământ acru și-n glod negru-amorţit 


Alunecă copacii într-o lungă uitare 

Și omul care zace la umbră-a adormit 
Căci ramurile crude îl poartă spre visare 
Dar murmurul lor rece la viaţă l-a trezit. 


Nu am spus 


Nu am spus lumii tot ce aș fi vrut 

Nici ruga nu mi-am înălţat-o înspre zare 
Ci am ţinut-o ascunsă în tăcut 

Cum este valul înghiţit de mare. 


Mi-am adormit în minte vechi dorințe 
Și le-am uitat pitite într-o minte 

Ce îmi părea nebună în seminţe 
Prea ageră și poate prea fierbinte. 


Nu am spus nimănui minciuna vieții 

Că toate par ca răsărit de soare 

Când nu-i de fapt tristeţea tinereţii 
Uitată într-un vechi apus ce încet moare 


Plouă 


Curg picături de apă peste noi 
În șiruri lungi ne-mbrăţișează 
Și corpurile modelează 

Cu hainele lor tare moi. 


Ne-nvăluie în al lor cânt 

Ce în surdină el vibrează 

Ca un îndemn ce incantează 
Reîncarnarea în veșmânt. 


Ne plouă trupurile-n noi 

Se unduiesc cu ape calde 

Și picături de fluturi dalbe 

Ne nasc din stropi suavi de ploi. 


iai 


Marieta CRISTIAN 


Mărturia unui om de zăpadă 


Da... la-mă cu tine! 

Desigur nu în America pentru că sunt deja acolo ci în 
iarna visului tău. 

Te rog să ai grijă de mine să nu mă rătăcesc 
printre troienele speranţelor care ning întruna 
cu fulgi mari și grei 

ca plumbul bacovian deposedat de culoare si 
consistenţă, 

un ecou ciudat al unui suflet trist 

Să ai grijă 

să nu mă fac om de zăpadă 

Interesantă entitate! 


A condensat în el picătură cu picătură 
atâtea iubiri spulberate devenind o arcă aptă să 
navigheze 

spre o viitoare eternitate glaciară 

E provocator dar și riscant 

să-ţi asumi un astfel de rol 

Poti deveni o ameninţare pentru întreaga planetă 
topindu-te la o pătimașă, neprevăzută iubire 
provocând o nouă apocaliptică 

încălzire globală. 

Mă și văd călătorind 

prin troienele albului 

din mine 

făcând slalom printre locurile călduţe 
străduindu-mă 

să nu uit cumva 

că sunt de gheaţă 

și nu-mi priește 

decât frigul, 

alunecând vertiginos 

cu o vagă nelamurire - Încotro? 

Probabil că 

voi găsi în sfârșit 

într-un buletin meteo 

eronat, 

încâlcit ca prezicerile Pithiei 

cele mai scăzute temperaturi 

și atunci voi reuși 

să-mi adorm vigilenţa 

și să visez 

o călătorie cu tine 

în aurora boreală 

care să-și arunce curcubeele peste flăcările 
pământului aprins de iubirea noastră 


Definiţie 

Fiecare pasăre e o sferă 

O sferă smulsă 

din zborul bolovanului scăpat din strânsoarea 
lui Sisif 

O sferă ca o cometă îmbătrânită, 

târându-și flacăra 


POEZIE îi; 


spre peșterile ascunse 

în secerea lunii 

ca un tramvai obosit 

care se retrage la depou 

să se odihnească 

Dar dacă te uiţi la mine 

O sa vezi că diametrul meu nu e drept 
Ci puţin într-o parte 

Ca o pasăre 

care zboară în picaj strecurându-se abil 
prin cercurile aprinse 

ale răsăritului și apusului din noi 

Dar 

dacă te uiţi mai bine la mine 

ai să vezi 

că diametrul meu 

de la un timp 

este înclinat... 

spre pământ 

dar și spre cer și 

i-au crescut patru aripi cu care zboară simultan 
spre amândouă... 


De sezon... 


Primavara dormitează nehotărâtă în sufletu-mi pe 
când iarna infricoșată de alzheimerul ce-o pândește 
ca un lup hămesit încearcă să-și calculeze 
rămășițele IQ-ului într-un joc provocator, căutând 
albul ascuns în nămeţii de negru. 

Flori nerăbdătoare sunt fulgerate de tăișul înghețat 
al luminii înainte de a-și tatua destinul cu lacrimi 
aromitoare pe cuvintele incolore care se așează 
rugător la poarta pecetluită a metaforelor... 

larna își joaca șahul alb-negru 

pe o tablă imensă mutând provocator 

Pionii înmuguriți, 

trimiși să prospecteze starea noilor vremuri, 
Turnuri închise pe vecie de câţiva Dracula 

cu propriul cap înfipt ca florile gingașe, 
tremurătoare, 

În tijele devenite țepe însetate de sevă , 

Cai împiedicaţi 

în hăţurile unui Santa bântuit de o iubire târzie 
consumată printre hornurile fumegând 

a sărbătoare, 

la graniţa dintr-o două lumi paralele, 

Nebuni îndrăzneţi dezgolindu-și pieptul 

în faţa gerului 

întors ca fiul risipitor amăgit de iluzii 

iar și iar, 

Regi și regine, 

oportuniști de profesie, 

din umbra înălțimii 

reci dar nu și nemuritoare, 

tot asteaptă 

să-și pună 

sceptrul pe un mat inexorabil, 

să-și restructureze regatele 

hrănindu-și supușii cu amăgitoare culori, 

să-i hipnotizeze o vreme, 

să-i pregătească 

pentru o noua primăvară, 


(continuare în pag. 25) 

care, 
Conturând în gri verde o grafică vie palpită după bătăile 
aritmice ale unui cord înnebunit de 

SPERANȚĂ. 

Călătorie 

Am călătorit cândva intr-o lume... altfel)... 

Am văzut cu uimire cum copacii antifonau frunzele să 
nu foșnească ori de câte ori o adiere le agita ca pe 
bănuţii tezaurizaţi cu bucurie de copil într-o pușculiță 
Valurile își zdrobeau spinările ascunzându-și geamătul 
în urletul amuţit de efort al mării. 

Păsările săgetau înălțimile mângâind catifeaua norilor 
care amortiza ca o cortină grea orice sunet. 

Ploile cădeau în reluare, iarăși și iarăşi, legând cerul de 
pământ răsucindu-se în coloane de susţinere - un 
adevărat templu al tăcerii în care aduceau ofrande 
lumina și întunericul... 

Mi-am continuat parcursul prospectând cu asiduitate 
Timpul își ascunsese ceasornicul atât de bine încât nu 
mai reușea să-l găsească și cerceta cu bastonul 
asemenea unui orb nesigur de pasul ce avea de făcut, 
zâmbind ca Bocelli în gol către publicul extaziat de tic - 
tacul curgerii fără sunet și fără ecou. 


Tăcerea plictisită vroia să iasă din ea însăși, începuse 
să ducă dorul a ceea ce nu fusese vreodată și bănuia 
c-ar putea fi-un descânt magic, o liturghie, o arie a 
“călușeilor" scăpaţi din hăţurile carului lui Phaeton, 
neascultatorul, în apropierea soarelui, o Mahabharată 
molcomă fără început și sfârșit, un urlet întrebător al 
Destinului chinuit si EL de același “a fi sau a nu fi”, 
poate chiar muzica sferelor, o ipostază sonoră a 
timpului fărâmiţat în diezi și bemoli pe portativul cosmic 


Într-un act de curaj suprem a sfâșiat din propria coastă 
o fărâmă precum Dumnezeu din coasta lui Adam și a 
plămădit pentru a convieţui spre eternitate Cuvântul... 


Siluete (Omagiu) 


Un Moromete(sau Marin Preda?!?!) sprijinindu-și 
fruntea prea grea să nu intre în coliziune cu nodul 
gordian al filozofiei 

cu tăișul marilor tăceri 

ca un Alexandru Macedon în faţa unei noi cuceriri 


Un pisc în ceaţă învăluit de susurul fântânii cu 
ghizdurile abia răsărite din uscăciunea curții pustii, 
amplificat de simfonia apusului 

Parcă s-ar fi mutat în bătătură toate artezienele din 
gradina Louvrului! 

intonând o adevărată cavalerie rusticană, jucându-se 
cu razele pornite din lampa îmbătrânită care se străduia 
să-si trimită lumina palidă în cerul grăbit și respingător 
al eternității. 


Un dascăl ad-hoc (la orice necunoscută îi arunca viața 
provocator) care are universul fără margini la panglica 
pălăriei, conectate ca o antenă de ultimă generaţie la 
toate neîmplinirile lumii. 


Statuie vie respirând în cicluri de sute de ani hrănindu- 
se dintr-o mitologie împrospătată ciclic 


POEZIE îi; 


Hercule, Marie, Jupiter și toţi ceilalţi, zei și titani 
crescând fără încetare sub secera neobosită, 
impletiţi ca spicele unui lan încolţind la nesfârșit, 
într-un snop unic. 


O proiecţie a unui timp deformat, debusolat el 
însuşi care nu-si mai ştie genezele și se teme de 
fețele hâde ale stingerii . 


Embouteillage... 


Nu ne place să fim noi înşine... 

deși impresionăm, 

avem “greutate”. 

Debordăm de euri 

care aleargă haotic 

pe o autostradă supraaglomerată 

unde bouchoanele de 

viruși cu nume amenințătoare de covid 

se ţin lanţ. 

Se duc războaie grele pentru supremație 
întreţinute de Putini clonaţi într-o Rusie 
criogenată. 

Există și 

momente de linişte 

când războiul își pune masca jocului... 

Pe tarlaua pârjolită de nucleare a tablei de șah se 
mișcă încrâncenat nebunii, caii, turele, 

regii si reginele 

dar mai ales armate de pioni. 

Jocul dobândește dimensiunile hiperbolice ale 
unui stadion cosmic pulsând in ritmul genezei și 
apocalipsei 

când tăcerea și cuvântul sunt scoase “in aut” 
pentru o banală eternitate. 

Povestea devine interesantă - 

Ne transformăm în sarcofage cosmice închizând 
în noi 

tot ce a avut întrupare de om. 

Rai și lad amestecate, înghițind Timpul. 

Viitorul curge spre înapoi spulberând prezentul și 
se varsă năvalnic în trecut ca un film întors dat pe 
“repede... înapoi". 

O arcă a lui Noe salvează ritmic naufragiaţi 
înaintând încet dar sigur împotriva curentului... 


Nedumeriri 


Călători prin secunde grăbite si incolore, trecătorii 
robotizați îşi târăsc cu pași zornăitori nedumeririle 
de-o viață 

Le strunesc greu în lasouri agile ca niște 
toreadori răniţi dar încă apți de luptă 


Unii deja prinși în mrejele abandonului le lasă în 
așteptare în ipostaze jalnice ca bastoanele inutile 
dupa ce Fred Astaire și-a încheiat stepul. 


Altii, mai grijulii, le reazămă de copaci ciudaţi, axe 
trimise parcă de Brâncuși spre cer să fluture niște 
calcule eronaie care ameninţă prăbuşirea 


universului. 


Si BOEMA 


Mihaela PODUȚ IENUȚAŞ 


Mi-aș fi dorit 

Să fiu primul tău vis 

Pășind desculț prin roua de seară, 
Să fiu primul tău dor 

Fierbinte 

Și tu să nu știi ce sunt, 

Să alergi prin vântul de toamnă, 
Printre brânduși și întrebări nerostite, 
Despre frunze ce cad, 

Despre fiorul pulsând în inima ta 
Prea mare pentru pieptul firav, 

De atunci, 

Prea mic pentru nemărginirea ochilor tăi, 
Culegători de stele. 

Mi-aș fi dorit să fiu prima ta patimă, 
Primul clocot în sângele greu, 
Curgând dureros și leneș prin vene, 
Și tu să știi ce sunt. 

Mi-aș fi dorit să-ţi fiu dimineaţă și seară 
Și busuiocul de sub pernă 

Și cel de după icoana 

Binecuvântare 

Și da, mi-aş fi dorit, 

O grădină cu albăstrele 

Și îngeri. 

Poate doi. 


Mă plimb aşa, pe margine de dacă, 
Ca şi pe pietre într-un râu de munte 
Şi temătoare, gândurile-mi calcă, 

Pe întrebări ce nu vor a se pune. 


Că vine în vârtejuri de sub stâncă, 
(Ceva în mine s-a făcut de piatră), 
Nu ştii dacă aluneci, de-i adâncă, 
De nu te-o duce apa-nvolburată. 


Iluzii printre degete se duc, 

În unde ademenind, bănuţi de soare 
Şi iar nu ştiu pe unde să apuc, 
Când altă zi se-adapă mai la vale. 


lar stropii răsfiraţi în răsărit, 

De coama-i de nelinişti răzvrătită, 
La mine-n gene parcă s-au ivit, 
Sunt singură pe râu şi-mi este frică. 

Mioara BACIU 


DESCULȚI PRIN GÂND 


Alergăm desculți pe ulițele vieții 

în povestea timpului crud, 

traversat prin tăcerea dimineţile din noi. 
Arcul său se-nfinge în regatul minţii 
uns cu țţăndări de cuvinte 

șiroind prin munţii cunoașterii... 
Deschide orizonturi de-așteptări 
pierdute în neguri de anotimp, 

în nespuse trăiri, 

adunate în franjuri de gând, 

descălţațţi în slove, în vers, în cuvânt.... 


SUNT 


Sunt gând ce-alunec fremătând 

Pe spinarea învolburată a mării 
Sunt pescaruș ce-și poartă iubirea 
Pe aripa lunii, sărutându-i braţele... 
Sunt foșnet, sunt dor, sunt cant 
Îndrăgostit iremediabil de stele... 
Sunt etern trubadur ingenunchiat 
la picioarele tremurânde ale mării 
Sunt infinita umbră a ideii că sunt 
zbor nesfârșit zămislit in cuvânt... 


TE CAUT 


Te caut prin dimineţi 

rătăcite-n duminica gândului risipit 

pe tâmpla destinului ... 

Se face târziu pe pleoapa clipei 

care-a uitat să atingă cu aripa 

norii, în care, cândva, 

creșteau curcubee de vise 

din lacrima cerului, 

din zâmbetul soarelui-răsare ... 
Adulmec rădăcina timpului 

prin foșnet de gând 

în ţipătului stelei 

care-a adus primăvară în glastra inimii .. 
Reverent, mulțumesc pentrufrumuseţea 
și mireasma florilor 

sădite-n grădina sufletului 

care stie să renască 

din pulbere de amintiri și speranţe 

prin care, nu am contenit să te caut... 


Ra 

indicații turistice 


Doi călători, soţ și soţie, se urcă în tren, și, în timp ce își 
așează bagajele, intră în compartiment un alt călător. 


— Bună ziua! 
— Bună ziua! răspund cei doi. 


Trenul se pune în mișcare. Călătorul se uită pe fereastră și 


exclamă. 
— Hei! la, uite, am plecat deja, gata! 
— Da, ne-am pus în mișcare, răspunde soţul. 
— Și, mergeţi cu trenu'? 
- Da, la capitală. 


— A, şi eu, că am treabă p-acolo. Dumneavoastră cu ce 


treabă? 
— Noi n-avem treabă. 
— A, sunteţi în concediu, faceţi o excursie... 
— Nu, dom'le, ne ducem la aeroport. 
— Îu! Da' ce-i de vizitat la aeroport?! 


— Nu, domile, că nu vizităm aeroportu', completează soția. 


- Da' ce faceţi? 

— Zburăm cu avionu'! răspunde mândru soțul. 
-— Ei, așa, da! Și unde mergeţi? 

- La Roma! 

— A, frumos p-acolo! 


— Aţi fost și dumneavoastră? se interesează soția. 
— Păi, da, bine-nțeles, am lucrat cu văru', ăhă, câţiva ani 


buni... 
— Ei, noi ne ducem prima dată. 


— Da, e prima dată și nu știu cum să ne descurcăm, să nu 
ne rătăcim, c-am auzit că Roma e mare tare, se plânge soţia. 


— A, păi, staţi așa, bine că m-aţi întâlnit pe mine. 
— Da?! se miră soțul. 


— Sigur! Păi, nu? Vă descurc eu, vă dau indicaţii preţioase. 


— Aoleo! Ca pe vremea lu'?! 
— Mai ceva! 
— Cunoașteţi bine Roma? 


— Nu v-am spus c-am lucrat câţiva ani. Cunosc Roma ca-n 
palmă, la mine la Cocârlatele mă mai rătăcesc prin sat, da-n 


Roma niciodată. 
— Deci, știți bine Roma? 
— Păi, da, să vă explic eu pă un' s-o luați. 


— Auziţi, da' dacă uităm până ajungem acolo? întreabă 


soția speriată. 
— Ei, aşa-i, dacă uitaţi! Da' mai bine notați. 


— Chiar aşa! Auzi, dragă, n-ai ceva de scris prin geantă? 


— A, păi, cum să plec la drum fără pix, stai așa! 


Scoate din geantă hârtie și pix și se pregăteşte să noteze. 


— Gata, domnu”, spuneți! 
— Așa! Ei, cum ajungeţi la gară... 


— Păi, domnu”, nu v-am spus că noi mergem cu avionu', 


mergem la aeroport, îl întrerupe soțul. 

Roland Florin VOINESCU 


UMOR îi 


- Da, dom'le, da' de la aeroport luaţi autobuzu' 
care vă lasă chiar în faţa gării. 

— A, asta era! Notează, dragă! o îndeamnă soțul 
pe soție. 

— Sigur, gata, am notat! 

— Așa, fiţi atenţi la mine și la indicaţiile mele 
preţioase, ca să nu vă rătăciţi pe drum. Ei, chiar în 
fața gării e o baltă mare... 

— Cum, domile, şi la ăia-i cu bălți?! 

— Păi, sigur, dacă plouă mult, acu' na! Dom'le, 
nu mă mai întrerupe că pierd firu'. 

— Așa, spuneți! 

— Deci, săriţi peste baltă ș-o luaţi înainte. 

— Înaintea cui?! 

— Nu, dom'le! Pe drum înainte, așa, și mergeţi 
circa și ceva până ajungeţi la o intersecţie unde 
spală niște băieți parbrize. Băieți buni, d-ai noștri, 
un parbriz, o ciordeală, că să mănânce și gura lor. 

— Da, dragă! completează soțul. Cum a fost a lu' 
Sfârlează cu văr-su la muncă la spălat parbrize la 
Veneţia. 

— A, păi, mie-mi spui! 

- Notează acolo! 

— Notez, notez! 

— Ei, la intersecţia asta o luați... 

— Pe cine?! se miră soţul. 

- La dreapta! 

— A, ai văzut, dragă! o lămurește soțul pe soţie. 

— Ei, şi tot mergeţi așa, și mergeţi, hopa, până 
vedeți un autobuz galben. 

— Deci, cum era autobuzu' ăla galben când 
mergeam noi la ţară la mam'mare cu rata, îi 
explică soțul. 

- La autobuzu' galben treceţi strada și mergeţi 
înspre stânga, ș-o tot ţineţi așa. 

— Păi, până când? 

- Până ajungeţi la o intersecţie mare, aici vedeți 
că-ntr-un colț stă un cerşetor, băiat d-al nostru, da, 
harnic băiat. 

— De harnic cerșește?! se miră soția. 

— Da, de harnic, c-a zis că decât să muncească 
pe la noi pe un salariu minim pe economie mai 
bine se sacrifică muncind din greu prin 
străinătăţuri. 

— Vai, sărmanul! îi plânge soţia de milă. 

— Ş-a pus ș-un panou, da' n-a scris în italiană, c- 
a zis că-i prea complicat, a scris în română. 

— Și ce a scris? se interesează soţul. 

— A scris, “la muncă nu la-ntins mâna.” 

— Vai, da' ce harnic! îl laudă soţia. 

— Şi mai departe? 

— Aveţi grijă aici, în intersecţie, să nu treceţi pe 
lângă el, că dacă vă ginește, aţi pus-o! 

— Aoleo! Cum adică? 

— Păi, e vorbă lungă, să-ntinde la povești, păi, eu 
ce-am păţit cu el, dacă nu mi-a făcut capu' 
calendar... 

— Auzi, dragă, să-l ocolim, o îndeamnă soţul pe 
soție. 

— Așa, o luaţi pe lângă perete, ca să nu vă vadă, 
și mergeţi spre dreapta. Eee! Mai departe o ţineţi 
tot aşa până ajungeţi la o mașină roșie parcată pe 
marginea drumului. 

(continuare în pag. 34) 


Petre RĂU 


DUMNEZEU ÎN POEZIA LUI LUCIAN BLAGA 
(Partea |) 


Motto: 
„Opreşte, Doamne, clipa cu care măsori eternitatea!” 
Lucian Blaga 


Când vorbim şi încercăm să analizăm în profunzime 
problema  religiozităţii poetului și filosofului Lucian 
Blaga, trebuie să recunoaștem că avem de-a face cu o 
problemă serioasă, în primul rând o dilemă, întrucât pro- 
tagonistul este perceput și împărțit în două diviziuni 
aproape disjuncte care s-ar putea defini astfel: filosoful 
Lucian Blaga este doar filosof, așa cum de altfel el 
însuşi o și pretinde, în timp ce poetul Lucian Blaga ar 
putea totuşi să fie perceput ca fiind credincios, cel puţin 
parţial. Cum pentru latura filosofică a lui Lucian Blaga s- 
au găsit destui adepţi ca să i-o deslușească și s-o 
înfățișeze aproape sub toate aspectele, mă voi opri aici 
cu deosebire la problema religiozităţii poetului Lucian 
Blaga, despre care consider că nu s-au spus destule. 
Așadar, asupra sistemul și gândirii filosofice ale lui 
Lucian Blaga nu voi insista aici, decât prin scurte referiri 
acolo unde este necesar. 

Întrebarea dacă Lucian Blaga a fost cu adevărat un 
credincios creștin a preocupat și încă îi mai preocupă și 
azi pe mulţi. Cercetându-i opera sau cunoscându-l, 
mulți au ajuns să-l califice de pe poziţii opuse, văzând 
în el fie „poetul mistic” sau „filosoful metafizician”, fie 
raţionalistul sau antidogmaticul. 

Filosoful și eseistul Vasile Băncilă, prieten apropiat 
al poetului, afirmă că Lucian Blaga a fost un spirit pro- 
fund religios, deşi nu a dorit să facă vizibilă această cali- 
tate [01]. Alţii îi contestă orice urmă de religiozitate și-i 
combat cu virulență opera din acest punct de vedere. 
Printre aceștia, desigur, cei mai mulţi sunt teologi creș- 
tini. Comuniștii însă vedeau în Blaga un scriitor mistic. 
În apărarea sa, Blaga însuși a declarat la un moment 
dat că: „Nu sunt necredincios. Eu sunt filosof”. 

Opera sa însă conţine și mărturisiri certe ale res- 
pectului pentru tradiţia ortodoxă și chiar se auto- 
defineşte ca persoană religioasă, deși, chiar şi atunci 
când o face în afara liricului, nu o face la modul explicit. 

Așa cum este ușor de înţeles, nu vom putea face 
complet abstracţie de faptul că poetul Lucian Blaga este 
în același timp şi un mare filosof, unul care, separat de 
creația sa poetico-filosofică (așa cum o putem întâlni, 
de pildă, la marele nostru poet naţional Mihai Emines- 
cu), a creat independent și o concepție filosofică pro- 
prie, recunoscută ca operă de sine stătătoare. Cu toate 
acestea, despre modul în care Lucian Blaga percepe 
credința poate fi totuși desprins și intuit chiar din 
universul lui poetic. Și, chiar dacă demersul nostru 

este unul dificil, vom încerca să înțelegem din poezia 
lui atât cât ne putem permite ca să desprindem puncte 
interesante de vedere în direcţia pe care ne-am 
propus-o. 

Din acest unghi al cercetării, din biografia poetului 
trebuie să înțelegem că, fiind fiu de preot, cel puţin în 
copilăria sa Lucian Blaga a primit o educaţie creștină. 
Cu o astfel de origine și trăind într-un astfel de mediu, 
am putea crede că tema discursului nostru ar putea fi 
una care să nu-și găsească rostul. Și totuși, așa cum 
vom vedea, din toată biografia sa care a urmat după 
anii copilăriei și, mai ales, din întreaga sa operă, atât 
cea poetică, cât și cea filosofică, vom avea toate 
motivele să credem că protagonistul analizei noastre 
avea, ca mai toţi, destule îndoieli, destule întrebări 
chinuitoare despre geneză, despre existenţă și toate 
cele legate de divinitate. 

Să nu uităm totodată că din opera lui Lucian Blaga 
se desprinde clar legătura dintre poezie și filozofie. 
Aceasta este una indisolubilă, așa încât, nici poezia sa 
nu ar putea fi deslușită complet fără o necesară 
raportare la aspecte ale sistemului său filozofic și, la 
rândul ei, nici concepţia sa filozofică nu ar fi indepen- 
dentă de poezia sa, deoarece ea însăși este exprimată 
într-o formă poetică metaforică. 

Să trecem acum prin filtrul unor scurte analize și 
interpretări o parte din opera sa poetică. Ne vom ocu- 
pa doar de o parte, credem noi importantă, a acesteia, 
pentru că nu o vom putea cuprinde pe toată aici, însă 
sperăm ca această parte să fie una concludentă 
pentru unele concluzii pe care le vom putea trage. 

În poemul „Lumina raiului” (din ciclul „Poemele 
luminii” - 1919) poetul alătură lumina și întunericul, 
practic îmbrăţișând ideea coexistenţei binelui cu răul. 
După unele interpretări, poemul ar fi „o metaforă reve- 
latorie care defineşte cunoaşterea luciferică, având 
rolul de a potenţa misterul”. Sunt contrapuse aici Răul 
— simbolizat prin lad și Binele (Raiul) - întruchipat de 
Lumină (sau cunoaștere), chiar dacă această lumină 
parvine de la lad („îl luminează iadul cu flăcările lui”). 
Cele două entități se echilibrează reciproc, asigurând 
stabilitatea în univers și nu pot exista una fără cealaltă 
prin simplul fapt că n-o putem vedea pe una din ele 
dacă cealaltă n-ar exista. Eul liric iubește lumea cu 
patimă: „sunt beat de lume”, dar este totodată și „pă- 
gân”, pentru că-și recunoaște păcatele pe care le 
săvârșește pentru a se bucura de plăcerile provocate 
chiar de „căldura răului. lată aici poemul în întregime: 
„Spre soare râd! / Eu nu-mi am inima în cap, / nici 
creieri n-am în inimă. / Sunt beat de lume şi-s păgân! / 
Dar oare ar rodi-n ogorul meu / atâta râs făr'de căldura 
răului? / Şi-ar înflori pe buza ta atâta vrajă, / de n-ai fi 
frământată, / Sfânto, / de voluptatea-ascunsă a păca- 
tului? / Ca un eretic stau pe gânduri şi mă-ntreb: / De 
unde-şi are raiul - / lumina? - Ştiu: ÎI luminează iadul 
cu flăcările luir'. 

Deşi considerarea că lumina din rai ar putea fi una 
și aceeaşi cu lumina flăcărilor iadului ar putea fi 
interpretată ca o exagerare, știind din dogma creștină 
că cele două cadre sunt cu totul și cu totul opuse, fără 
doar și poate poemul „Lumina raiului” ridică o perspec- 
tivă nouă pe care Blaga însuși o deschide asupra cre- 
dinţei. 

(continuare în pag. 29) 

(urmare din pag. 28) 


Horia Gârbea, într-o recenzie la volumul lui George 
Vulturescu „Lucian Blaga - lpostazele «harfei de-ntune- 
ric»”, din 2020, observă că „Până şi iadul lui Blaga e lumi- 
nos, atât de luminos, încât iluminează Paradisul: “De un- 
de-şi are raiul — / lumina? - Ştiu: ÎI luminează iadul / cu 
flăcările lui!. 

Raiul în schimb („Împărăţia lui Dumnezeu”) este, după 
părerea poetului, cel mai frumos cuvânt rostit pe pământ. 
De altfel, el credea că grădinile Edenului există în fiecare 
din noi (și Eminescu ne spunea asta în felul său aparte: 
„Dumnezeu nu e în cer, nu-i pe pământ; Dumnezeu e în 
inima noastră”), noi însă nu totdeauna suntem în stare să 
conștientizăm asta. 

Într-un discurs liric adresat ființei iubite, textul poetic 
“Nu-mi presimţi" dezvoltă tema iubirii în relaţie cu cea a 
cunoașterii. lubirea este ridicată la rang de instrument cu 
care poți intui necunoscutul. Versurile finale: „O, nicio- 
dată n-am văzut pe Dumnezeu / mai mare!?' evidenţiază 
cunoașterea şi împlinirea prin iubire. 

O împăcare, de fapt un fel de aranjament între Dum- 
nezeu și Diavol, găsim în poemul de la sfârșitul aceluiași 
volum, intitulat „Pax Magna”. Și aici întâlnim o combinaţie 
de lumină și întuneric, bine și rău, toate definind natura 
umană: „De ce-n aprinse dimineţi de vară / mă simt un 
picur de dumnezeire pe pământ / și-ngenuchez în faţa 
mea ca-n faţa unui idol? / De ce-ntr-o mare de lumină mi 
se-neacă eul / ca para unei facle în văpaia zilei? // De ce 
în nopți adânci de iarnă, / când sori îndepărtați s-aprina 
pe cer / și ochi de lupi prădalnici pe pământ, / un glas îmi 
strigă ascuțit din întuneric, / că dracul nicăiri nu râde mai 
acasă / ca-n pieptul meu? // Pe semne — învrăjbiţi / de-o 
veșnicie Dumnezeu și cu Satana / au înţeles că e mai 
mare fiecare / dacă-și întind de pace mâna. Și s-au 
împăcat / în mine: împreună picuratu-mi-au în suflet / 
credinţa și iubirea și-ndoiala și minciuna // Lumina şi 
păcatul / îmbrățişându-se s-au înfrățit în mine-ntâia oară 
// de la-nceputul lumii, de când îngerii / strivesc cu ură 
şarpele cu solzii de ispită, / de când cu ochii de otravă 
şarpele pândeşte / călcâiul adevărului să-l muşte- 
nveninându-r . 

Așa cum se binecunoaște, la Lucian Blaga ideile și 
conceptele filosofice își găsesc ecou în substanţa poe- 
tică, iar sensul poetic este generat adesea de metafore 
revelatorii. Poemul „Pax Magna” debutează cu intero- 
gaţia „De ce”, ba chiar o și repetă, practic pornind de la o 
confuzie care se accentuează pe parcurs, legată de mult 
vehiculata dihotomie existenţială. În fapt, tulburarea eului 
liric se poate traduce prin încercarea omului de a dezvălui 
unele taine universale, de pildă cea legată de relația 
dintre divinitate și diavol. În paralel, se suprapune 
metaforic și antinomicul om - „un picur de dumnezeire” și 
același om, dar cu diavolul în piept: „dracul nicăiri nu râde 
mai acasă / ca-n pieptul meu?, ceea ce servește la 
conturarea mai bună a eului, deoarece întâlnirea lui 
Dumnezeu cu Satana se petrece chiar în sufletul omului. 
Marea (sau, la fel de bine, tainica) întâlnire dintre 
Dumnezeu și Diavol, este ceea ce se traduce prin marele 
pact (pax magna = marea pace) care ar fi stat la baza 
genezei. Dar acest lucru înseamnă că adevărata creație 
nu mai este una pur divină, ci până la urmă este o împre- 
unare între bine și rău, între divin și demonic. Poetul ne 
propune astfel să înțelegem de ce sufletul uman se mani- 

festă precum o balanţă cu două talere aflate într-un 
perfect echilibru, între bine și rău, între virtute și 
păcat, lumină și întuneric, toate strecurate în sufletul 
omului sub diferite atribute: „credința și iubirea și-ndo- 
iala și minciuna”. Așadar, „marea pace”, vrea pesem- 
ne să ne spună poetul, nu este altceva decât conști- 
entizarea binelui și răului existente în creaţia divină. 

Dar poemul în sine introduce și fiorul îndoielii și 
întrebări de genul: oare lumina raiului nu este cumva 
răsfrângerea focului iadului? (exact ideea pe care am 
întâlnit-o în poemul analizat anterior, „Lumina raiu- 
lui”). De fapt, „Satan nu este ateist, el este antiateist 
pentru că crede în existenţa lui Dumnezeu, dar luptă 
împotriva Lui”, așa cum spune filosoful Blaga la un 
moment dat. 

Se menţine ideea promovată de tradiţia creştină, 
cum că şarpele este un animal malefic, după cum se 
poate observa în poem: „cu ochii de otravă [...] 
călcâiul adevărului să-l muşte-nveninându-l, idee pe 
care o regăsim și în poemul „Edenul pierdut”. 

Într-o exaltare mai rar manifestată în lirica bla- 
giană, de fapt într-un elan imaginat de joc, poezia 
„Vreau să joc!” manifestă dorința de reîntâlnire și 
recucerire a lumii spirituale. Poetul își doreşte o liber- 
tate a spiritului, o descătușare a acestuia, de fapt o 
călătorie romantică spre aștri pentru a regăsi calea de 
reîntâlnire cu lumina care odinioară a aparținut omu- 
lui, vrându-se undeva între cer şi cer („deasupra cer; 
și cer sub mine”): „O, vreau să joc, cum niciodată n- 
am jucat! / Să nu se simtă Dumnezeu / în mine / un 
rob în temniţă-ncătușat [...] // să joc / străfulgerat de 
avânturi nemaipomenite / ca să răsufle liber Dum- 
nezeu în mine / să nu cârtească: / «Sunt rob în 
teminiţă!»” 

Jocul propus are totuşi un sens mai profund, bazat 
pe ideea ritualică de înălţare la aștri, idee însoţită de 
simboluri specifice ascensiunii: aripi, săgeată, imagini 
cosmice. Dar corpul uman poate fi o temniţă mult 
prea strâmtă pentru eul liric ce tinde spre divinitate. 
De aceea, Dumnezeu se simte liber numai într-un 
trup de lumină: „să nu cârtească: / «Sunt rob în 
temniță!»". 

„Dacă Dumnezeu a făcut omul după chipul şi 
asemănarea Sa, nu înseamnă că Dumnezeu este ca 
omul, ci că omul este un Dumnezeu pe pământ”, spu- 
nea Lucian Blaga. De altfel, o spune şi mai plastic în 
altă parte, astfel: „E foarte probabil că pentru Dumne- 
zeu un om înseamnă mai mult decât o galaxie”. 

Până la urmă poezia „Vreau să joc!” poate fi consi- 
derată un imn romantic al libertăţii spiritului. 

Poemul „Veniţi după mine, tovarăşi” (publicat în 
Patria, 13 august 1919) este un îndemn la un banchet 
demonic unde cele divine sunt înlocuite cu figuri pline 
de apucături satanice; o „beţie” dionisiacă sau o atitu- 
dine luciferică pornită din marile neliniști metafizice și 
din oboseala existenţială instituită de peregrinări ide- 
atice zadarnice, o reiterare a idealului păgân al în- 
dumnezeirii omului fără Dumnezeu, precum şi pe cel 
al asumării unor forţe distructive care să dezintegreze 
universul. 

„„„.Sunt beat şi aș vrea să dărâm tot ce-i vis, / ce 
e templu şi-altar! / Veniţi lângă mine, tovarăşi! Că 

mâne-o să mor, // dar vă las moştenire / superbul meu 
craniu, din care să beţi / pelin / când vi-e dor de viaţă, / 
şi-otravă / când vreţi să-mi urmaţi! - Veniţi după mine, 
tovarăşi!. 

Altădată Dumnezeu este acuzat pur şi simplu ca 
având preocupări obscure, egoiste și de divertisment: 
„Dumnezeu a făcut lumea fără niciun scop precis, numai 
din şi pentru bucuria de a face - şi cu singura grijă ca 
nimic din ceea ce face să nu-i fie asemenea”. 

În poezia „Ecce homo” (același volum) poetul-filosof, 
destul de incert, se autoîncurajează pentru viaţa de 
dincolo: „Nu ştiu, dar râd şi strig cutezător în vânt: / De 
ziua de apoi nu mă-spăimânt — / În iad de-ajung / M-oi 
bucura de-un colţ în el ca de un rai întreg!...”. 

În volumul „Paşii profetului” (1921) întâlnim poezia „La 
mânăstire”, în care ni se prezintă câte ceva dintre cele ce 
se petrec pe la biserică, despre care aflăm printr-un 
dialog purtat de o „babă” cu starețul mânăstirii: „...La mâ- 
năstire vine-o babă. Zice: / «Stareţ purtător de bolți ce- 
reşti, /să faci o rugăciune / de ieşirea suflețelului din trup» 
/ «Pentru cine?» / «Pentru mine». Luna s-a coborât pe-o 
biblie / şi de pe file / priveşte înapoi la chipul ei spre cer”. 

În „Flori de mac” (același volum), ni se (re)amintește 
de teama de moarte și pătimim, la fel ca în vestita scenă 
biblică, alături de suferințele lui lisus: „În frunză de 
cucută-amară / îmi fluier bucuriile — şi-o nențeleasă tea- 
mă / de moarte mă pătrunde, / cum vă privesc pe malul 
mării de secară, / flori de mac... / Şi-aş vrea să vă stri- 
vesc, / că sunteţi roşii, roşii / cum n-au putut să fie pe 
pământ / decât aprinşii, marii stropi de sânge ce-au căzut 
/ pe stânci şi pe nisip în Ghetsemani / de pe fruntea lui 
Isus, /pe când s-a îngrozit de / moarte”. 

„Noi, cântăreții leproşi” (din volumul “În marea tre- 
cere”, 1924) este o poezie care evocă smerenia pe un 
ton al lamentaţiei. Printr-o metaforă deloc facilă, eul liric 
se consideră ca făcând parte din categoria cântăreților 
leproși, adică dintre cei care nu pot evada din boala 
păcatului originar ca să poată propovădui și salva lumea 
pentru a (re)aduce echilibrul și ordinea: „Mistuiţi de răni 
lăuntrice ne trecem prin veac. / Din când în când ne mai 
ridicăm ochii / spre zăvoaiele raiului, / apoi ne-aplecăm 
capetele în şi mai mare tristețe. / Pentru noi cerul e 
zăvorât, şi zăvorâte sunt şi cetăţile. / În zadar căprioarele 
beau apă din mâinile noastre, / în zadar câinii ni se 
închină, / suntem fără de scăpare singuri în amiaza 
nopții. / Prieteni cari staţi lângă mine, / încălziţi-vă lutul cu 
vin, / desfaceţi-vă privirile peste lucruri. / Noi suntem 
numai purtători de cântec / sub glia neagră a tăriilor, / noi 
suntem numai purtători de cântec / pe la porți închise. 
dar fiicele noastre vor naşte pe Dumnezeu / aici unde 
astăzi singurătatea ne omoară”. 

Peisajul blagian este în acest poem unul subteran, 
corepunzând iadului. Desigur, aici nu mai putem întâlni 
cerul, ci doar „glia neagră a tăriilor'. De fapt, „cerul e 
zăvorât', se trăiește sub lacăte și într-o singurătate apă- 
sătoare. Eul liric are o permanentă conştiinţă a iadului 
lăuntric. 

Lumina este și suportul punerii în evidenţă a învierii, 
așa cum aflăm din poemul „Înviere de toate zilele” (ace- 
lași volum): „O Înviere e pretutindeni, pe drum / şi-n lumi- 
na deşteaptă”. 

Poemul „Lumină din lumină” (din volumul „La cumpă- 
na apelor”, 1933) conturează un spaţiu mitic al satului 


autohton, cu valorile lui etice, magice și tradiţionale. 
„În mijlocul dimineţii stă taurul neînjugat. / Stăpâneşte 
un câmp. Luceşte ca o castană / proaspăt cojită. / 
Printre coarnele lui soarele vine în sat. / Lângă apă 
lină stă în puterea zorilor taurul / nemişcat. Înălțat şi 
frumos. / E ca Isus Christos: / lumină din lumină, 
Dumnezeu adevărat.” 

Soarele răsare în sat printre coarnele „taurului 
neînjugat'. Să ne amintim că Blaga își închipuia că 
orice sat este așezat în jurul bisericii, adică în jurul lui 
Dumnezeu. 

„Lumina nu vine din lumină, ci din întuneric” spune 
Mircea Eliade în “Isabel și apele diavolului” / „Visul 
unei nopţi de vară”. Doar că este contrazis de știință, 
care adirmă că întunericul nu a fost încă definit de 
către gânditori ca fiind “ceva”, ci mai degrabă lipsa a 
ceva, și anume lipsa luminii. Dacă lumina, așa cum 
este ea astăzi definită științific, poate fi studiată, 
întunericul nu are această calitate. De altfel, însuși 
Albert Einstein, ieșind din canoanele științei, dă o 
definiție populară, ușor haz-lie, dar pe înțelesul 
tuturor: „Întunericul nu există. Ceea ce există de fapt 
este doar absenţa luminii”. 

Matei-Dacian BOBOC 


Vanitas aeterna 


Vanitas vanitatum omnia vanitas, 

toate sunt speranţă, toate sunt orbire, 
gândind la adevărul pe care-l aflu-n tine, 
nădejde. 

Nădejde voi afla când viaţa mă v-a-ntâmpina 
și voi avea crezare, dar cum să ne încredem 
într-acela care n-are? 


Pe calea limpezită limpede-am umblat 
până în clipa-n care-am dormitat 

sub visuri şi credinţe, sub ramuri 

de plop. 

Am căutat deznodământul și 

m-am temut că nu l-am cercetat 
îndeajuns, dar am sperat. 
Zadarnic-am aspirat. 


Pe fluviul amar găsit-am destinul, 

iar în clipa-n care suspinând am strigat, 
l-am pierdut în orizontul disperat. 
Destinul mi-a-ntors mărturia 

cum că existenţa și-a-ncheiat pledoaria, 
vanitas aeterna. 


Vileagul vremii 


L-am dat în vileagul vremii, 
nevrednicul și ticălosul ins 

ce mă întreabă dinadins: 

Ce vezi într-acolo, în depărtare? 
lar eu îi răspund ca atare: 

Văd omul ce-și așteaptă finalul! 
El nu mă va crede vreodată 

pe cuvânt, așteaptă 

ca vântul să-l poarte departe 
curând. 


Stoic 


Zenon din Elea grăia onest 

despre onestitate și reazem și-ndrumare, 
dar oare 

a fost și El precum cuvânta? 

Ori doar grăia ca să se afle ca atare 

că El franc spunea omului întocmai 

ce-l doare? 

Stoic era Zenon în școala ce-o elabora 
precum voia: 

neîndoios, lui fatum se deda. 


Capelă 


O capelă sus se deslușeşte 
ca un ghid de suflete 

în bezna nopții, în roua 
dimineţii, povestea ia sfârșit 
când pare că s-a înăsprit. 
Muralul de pe boltă 

rânjește grăind către 

cel a cărui vreme a venit: 
Nuanţa ta s-a veștejit! 

lar apoi i-a hoţit durerea. 


POEZIE î 
Ipohondrie 


Deprimare întru cel ce-așteaptă veșnic, 
aşa avea să fie dintotdeauna, el — 
mâhnit și apăsat de frământări, 

ea - cu gândul zburdalnic printre zări, 
omul - la fel de vigilent, dar prea mult 
strică mereu. 


Visarea-i un fel de ipohondrie 
de care nu mai poți scăpa 

căci viața cuprinsă-ţi rămâne 

de vrerea minţii efemere, 

un strop de dorinţă și simțământ 
pe care nu-l mai poți uita. 
Ruinat cuvântul 


Ruinatul cuvântu-acela ce s-arată 

ca un soare cu prelată, 

ruinată-i mintea ce grăiește 

ceea ce omul voiește, 

ruinat cuvântul așteptând neantul, 
poticnit pe-o filă de vreme 

gălbenită, ca un grai fălos zidit grandios. 


Ruinat cuvântul pețitorului 

că destramă speranţa iubitorului 
care-așteaptă alegoria 

cu toate-ale ei nuanțe 
așternute-n consonanțe. 

Care mai e dragostea 

când povestea s-a sfârșit subit? 


Drag ne e cuvântul 

dacă l-am făurit proaspăt, 
negreșit, pe o filă albă 

ca din marmoră lucrată, 

iar peţitorul aşteaptă prinosul. 
Ruinat cuvântul când 

scriitorul nu e decât culegătorul. 


Versatil către vremelnice visări 


Nocturnă legendă pe-ale zilei 

eclaturi, grăind în cânturi deșarte, 
acum omu-i mai aproape. 

Mireasmă de frunze uscate 

în ale nopţii ape lucioase, 

gândesc ca un om ce miroase iubirea. 


Vălurile apei izbind asfaltul, 

dogoare pe tălpi, dogoare în suflet 

când răcoarea din ape un vuiet 
încredințează auzului. 

Ce este vremea cât totul 

se schimbă dar nu? 

Ce este astrul cu timp înșelător și nebun? 


Privind dintr-un cotlon 

totu-i îngust, iar luciul rămâne 

acolo, undeva, pe netezimea unei Lune 
care s-arată la palirie. 

Și totuși iubirea rămâne 

ca un ins într-o lume maritimă. 

GÂNDURI LA APARIȚIA REVISTEI „MĂRTURII 
MARAMUREȘENE", an V, nr.14-15, 2023 


Revista de cultură, tradiţie și atitudine civică „Mărturii 
maramureșene'adună încă o dată scriitori din nordul ţării, 
și nu numai, în a-și exprima opiniile-n ceas de taină. 
Revista apare trimestrial având ca redactor șef pe Radu 
Botiș - scriitor și publicist remarcabil din zona codrului. 

Coperta acestui număr este realizată de tânăra 
absolventă de liceu, fiică a poetului,Georgiana Maria 
Botiș care ne ilustrează pe prima copertă muzeul 
memorial Vasile Lucaciu iar pe ultima semnatarii 
memorandumului din care nu lipsește, Leul de la Șișești”- 
dr. Vasile Lucaciu alături de alţi maramureșeni: Dr. 
Teodor Mihail, Dr. Aurel Suciu, luliu Coroianu, George 
Pop de Băsești etc, adăugând astfel încă un remember 
pentru lupta înaintașilor noștri transilvăneni pentru 
drepiaie, libertate și egalitate între naţiuni. 

„Măsurând clipa” este un volum de poezii scris în 
tandem de două autoare talentate: Mihaela CD și Aurelia 
Oancă, volum despre care ne spune Radu Botiș în 
materialul consacrat acestor poezii că: ,... lecturând 
cartea, cu siguranță vom descoperi imagini poetice 
deosebite, cu bună mireasmă în care teme existenţiale 
capătă nuanţe pline de armonie, răsfăţul anilor care au 
trecut, bucuria vieții, încrederea că și mâine vom regăsi 
zâmbetul pentru întâmpinarea noii zile, dar și curajul de a 
accepta că amintirile sunt tot ale noastre.” (Măsurând 
clipa; La ceasuri de taină). 

Valentina Becart realizează un portret al mamei sale 
alături de liliacul înflorit ce a fost plantat mai demult de 
cea care i-a fost mamă și care-și doarme somnul de veci 
în cimitirul satului iar despre liliac aflăm că „supranumit 
floarea memoriei”, oamenii spun că mirosul său trezește 
amintiri de mult uitate, care pot fi retrăite în amănunt. 
Liliacul semnifică misterul iubirii, care poate face ca o 
persoană să uite de sine în dragostea pentru altul."(A 
înflorit liliacul). 

Despre  octogenarul scriitor Toma  Rocneanu 
semnează un interviu ziaristul Gelu Dragoş în care 
realizează portretul moral a ceea ce este Tom Rocneanu 
ca profesor, familist, scriitor și mare patriot. Aflăm astfel 
că profesorul nu făcea diferenţa între elevii de la școală și 
copiii lui, a crescut împreună cu doamna lui patru copii 
care s-au căsătorit deja, iar „munca, credinţa și postul ” i- 
au fost coordonate în viață,Dascăl la Grup Școlar Minier, 
Baia Mare, epigramist de valoare naţională,colaborator la 
revista „Spinul” și autor a multor volume de cărţi printre 
care se remarcă „Minerii Ardealului”, un om care iubește 
plaiurile natale și în special orașul Baia Mare din tot 
sufletul.(Octgenarul scriitor Toma Rocneanu-iubește Baia 
Mare cu aceeași pasiune ca-n tinerețe...) 

O curiozitate pentru cititorii revistei este articolul 
publicat de băimăreanul Walter Ubelhart (cel ce-a scris și 
romanul „Din umbra lui Shachespeare”) cu titlui „Cu 
șaitrocul din Băiuț la goana după aur'din vestul sălbatic 
american în care afirmă că „Aurul a fascinat omenirea din 
cele mai vechi timpuri”. Există chiar şi o frumoasă legendă 
despre venirea omului pe pământ de pe steaua Sirius. 

Muzeul memoria! VASILE LUGAGIU 


Mărturii maramureșene 


După săvârșirea păcatului primordial, aura 
omului ar fi fost împrăștiată ca pedeapsă pe pământ 
în mii de particule. De atunci omul încearcă să 
strângă cât mai mult aur, încercând să își refacă 
aura, să se poată întoarce acasă. Se povestește 
istoria tânărului ceh Frantisek Posepny care vine la 
Băiuț ca inginer geolog stagiar și se ocupă de 
spălarea aurului aluvionar cu un recipient numit în 
limbajul mineresc „șaitroc” pe care-l perfecţionează. 
Același geolog descoperă Peștera cu Oase de la 
Poiana Botizii cu fosile de urs preistoric și panteră de 
peșteră (despre care scrie într-o lucrare de 
specialitate din Viena). Eseul despre „Înființarea 
celebrului ordin al Dragonului ne aminteşte de Vlad 
Țepeș și de tatăl lui - Vlad Dracul care și-a luai 
probabil numele de la traducerea din germană a 
cuvântului „dragon” și anume „drache”. Tema istorică 
a existenţei lui Vlad Țepeș a fost dezvoltată, narată 
și încadrată în epocă mai târziu de Igor Bergler în 
romanul Biblia pierdută. 

Dintre poeziile lecturate amintim pe Lucia 
Steffens cu Drumul vieții: „În viaţă am trecut prin 
multe,/ Și am avut ca toţi nevoi,/ Am şters și lacrimi 
de pe faţă,/ Şi m-au bătut și vânt și ploi./ Și-am 
îmbrăcat ca toţi o mască,/ Minţindu-mă că totu-i 
bine!/ Cuvântul meu azi mă demască, Am ţinut 
lacrima în mine.” 

De Aurelia Oancă amintim poezia Ce este clipa: 
„Ai măsurat în viaţa ta o clipă?/ Vei spune. Nu. E o 
clipă și atât! E adevărat, dar are o aripă/ Ce poate să 
cuprindă-ntreg pământ.. / ... Dintr-un fuior de vreme 
ea coboară/ Și se întoarce-n drum iar la fuior,/ O clipă 
este gândul care zboară/ O clpă este-al inimii fior!” 

Un loc aparte îl are însemnarea literară scrisă 


(continuare în pag. 38) 


32 


În 


Theodor CODREANU 


Dualismul ca ispită a raționalismului la Sorin Cerin 
(II) 


Ajunşi aici, ar trebui să observăm că „paradoxurile” lui 
Sorin Cerin se fundează pe ceea ce Eminescu numea 
falsificarea cântarului adevărului. Mai mult, e vorba de o 
dublă falsificare: a conceptului de doemă şi a figurii 
dublului romantic. Falsificarea primului concept este tipic 
raționalistă, ajustabilă pe calapodul ideologiei comuniste 
care arăta aceeaşi repulsie faţă de dogmele creştine. Ca 
să recurg la o comparaţie, a distruge dogmele creştine 
este ca şi cum ai distruge axiomele din matematică. Bine- 
înțeles că fără ele n-ar mai exista algebra axiomatică, 
bunăoară, cum fără dogme nu mai există creştinism. Fi- 
reşte, e posibilă o cădere în dogmatism (în toate domeni- 
ile, inclusiv în religie), dar asta nu are a face cu dogmele, 
care sunt adevăruri supraraţionale. Constantin Noica 
demonstra că splendida civilizaţie şi cultură europeană s- 
a clădit pe dogma Sfintei Treimi (Niceea, 325), adică 
dincolo de incapacitatea logicii aristotelice bivalente de a 
pricepe cum Unu poate fi, simultan, Trei. Dacă Sorin Cerin 
nu ne crede, ar trebui să vadă că şi marea filosofie se 
poate dura pe conceptul de dogmă, cum a înţeles 
exemplar Lucian Blaga în excepţionala lui operă Fonul/ 
dogmatic. Ba chiar şi marea poezie, intocma - dogma, 
cum zice lon Barbu în cartea lui intitulată Joc secund. 

Cât priveşte cealaltă falsificare a cântarului adevărului, 
aceasta se ridică pe siluirea conceptului de narcisism, cu 
mult mai primejdioasă decât respingerea dogmei, căci are 
urmări ideologice catastrofale ce ar putea duce la sleirea 
şi la dispariţia fiinţei umane. Paradoxul este următorul: 
narcisismul ne poate însoţi, în ordine spirituală creştină, 
către actul clar de narcisism al lui lon Barbu, culme, de 
rafinament estetic, a setei de forme perfecte (Eminescu), 
sau, la antipod, către homosexualism, care este una dintre 
variantele ideologice ale corectitudinii politice. Intre aceşti 
doi opuși pare aventurat, labirintic şi dramatic, discursul 
filosofic al lui Sorin Cerin. Cum pericolul vine dinspre a 
doua cale, voi încerca să atrag atenţia asupra acesteia. 

În paginile autorului, apare, obsedant, un misterios 
străin din noi care ar fi urma iubirii, a Luminii divine cu care 
ne-a înzestrat Factorul Creator. Păcatul central al omului 
ar consta în aceea că ignoră aproape total pe acel străin, 
singurul care ne-ar putea izbăvi prin iubirea ascunsă odată 
cu el. Nu mai este nevoie de un Dumnezeu exterior, ci de 
reîntâlnirea cu străinul din intenor pentru a accede la 
iubirea care nu poate fi înlesnită de comuniunea creştină 
a Bisericii lui Hnstos. Sorin Cerin admite că „Unicul lucru 
adevărat (s.n.) din viaţa unui om este iubirea!” (p. 99), 
numai că Adevărul nu-i Hristos, străinul din nor, substitut 
al lui Dumnezeu. Omului îi va veni foarte uşor să-l 
descopere pe Străin de îndată ce va ajunge să gândească 

cu tot creierul (!), iar atunci „religiile vor dispărea” (p. 
69). Problematic, fiindcă acel străin non-antagonic 
seamănă izbitor cu imaginea din oglindă a lui 
Narcis. Freud a vorbit de două stadii ale narcisis- 
mului: primar Şi secundar. Cel dintâi stă în firea 
lucrurilor, fund un stadiu natural de evoluţie a 
copilului. Unele cazuri ale traumatizaţilor de război 
însă l-au determinat pe Freud să identifice narcisis- 
mul secundar, semn al întoarcerii pe o scară invo- 
lutivă, blocând maturizarea individului chiar când, 
biologic şi intelectual, el pare matur. Starea aceasta 
este exemplar oglindită de mitul lui Narcis şi al 
nimfei Echo. De altfel, Sorin Cerin coroborează dez- 
văluirea Străinului prin reflexia în oglindă, legată de 
Iluziile Vieţii, ca moment al conştientizării de sine. 
Privindu-se întâia oară în oglinda apei, tânărul Nar- 
cis descoperă imaginea unui „străin” care-l fasci- 
nează prin frumusețe, îndrăgostindu-se de el. Omul 
maturizat psiho-sexual este heterosexual, îndrăgos- 
tindu-se de celălalt sex. Numai astfel viaţa nu este 
ameninţată/ blocată şi perpetuarea speciei umane 
este posibilă. Narcis însă îşi proiectează libidoul 
asupra lui însuşi, deci asupra unui individ de acelaşi 
sex, în vreme ce rămâne surd la strigătele iubitei 
Echo. Aceasta este matricea psihică a homosexu- 
alităţii, la bărbaţi, şi a lesbianismului, în cazul 
femeilor blocate în stadiul oglinzii. Narcisismul 
secundar, spune Freud, explică homosexualitatea şi 
lesbianismul, nefiind vorba, aşadar, de „perver- 
siune” şi „anormalitate” decât din perspectiva nor- 
malităţii heterosexuale. Condamnarea cetăților So- 
doma şi Gomora, în Biblie, atestă gravă păcătuire 
faţă de viaţă, faţă de maturizarea blocată a omului, 
narcisismul secundar având drept consecinţă capi- 
tală dorința deviată împotriva dorinţei verticale (vezi 
lucrănile fundamentale ale lui Rene Girard), cea din 
urmă refăcând legătura dintre om şi Dumnezeu. 
Vom înţelege acum importanţa capitală a Intrupării 
divine în salvarea omului. lisus îndeamnă pe om să 
creadă precum copiii aflaţi în armonia şi curăţenia 
narcisismului cosmic, cel de regăsit şi la marii poeţi 
(v. lon Barbu). Dacă narcisismul secundar al Sodo- 
mei şi Gomorei s-ar generaliza, lumea ar dispărea, 
opacizându-se total. Homosexualismul postmodem, 
în lupta sa agresivă cu Biblia şi cu creştinismul, î 
încearcă să ne convingă de „normalitatea! ” condiţiei 
gay, invocând existenţa fenomenului şi în antichi- 
tatea precreştină. Asta nu face decât să confirme 
importanţa schimbării la faţă a lumii prin creştinism. 
Astfel, a descoperi în „străinul din noi” sursa primor- 
dială a iubirii, iar nu în Dumnezeul Treimic, este o 
eroare imposibil de legitimat cu uneltele, fie şi neo- 
ontologice, ale dualismului şi ale logicii de nivel 2. 
lubirea invocată de filosofia lui Sorin Cerin se află la 
distanță de eră geologică de agape creştină. 
Paradoxul e că întreaga lui gândire se axează pe 
iubire, pentru care pledează convingător, expresiv, 
emoţionant, întorcându-se la hristosferă, la iubirea 
creştină, în pofida ideologiei sale drapate filosofic. 
Totuşi, drama lui e că se postează în afara creş- 
tinismului! Dar un eros exclusiv autocentrat nu se 

ridică nici măcar la nivelul iubirii - pasiune în care au 
încremenit catarii şi albigenzii, în erezia lor neoplatonică. 
(Vezi Denis de Rougemont, lubirea şi Occidentul, 1939, 
1956, 1972). In definitiv, este vorba de un simptom 
narcisiac, de care omul matur este vindecat, chiar dacă 
în afundunile psihicului nostru conservăm toate stadiile 
de evoluţie. Problema e să nu te fixezi, traumatic, în unul 
din stadule evoluţiei naturale ŞI spirituale. 


Creştinismul nu condamnă pe homosexuali, ca indi- 
vizi, căci compasiunea hristică se adresează tuturor 
oamenilor, dar nu poate rămâne indiferentă la ideologia 
numită Phomosexualism, componentă a marxismului 
cultural (ca şi i fominismul radical), care se foloseşte de 
o minoritate în cu totul alte scopuri decât o reală grijă faţă 
de soarta ei, adevărata apărătoare a acesteia fiind 
Biserica. Desigur, erosul filosofic pentru care pledează 
Sorin Cerin n-are contingenţă cu preconizata civilizație 
gay, dar ar putea fi exploatată de ideologia political 
correctness, care e o variantă de marxism cultural menit 
să înlocuiască defunctul marxism economic. (A se ve- 
dea, între alte lucrări, Corectitudinea politică. „Religia 
marxistă a noii ordini mondiale, coord. Wlham S. Lind, 
Andrei Dirlău, lrina Bazon, Editura Rost, Bucureşti, 
2015). De altfel, mileranismul său monist-dualist conser- 
vă afinități marxiste grefate pe socialismul utopic, când 
îmbracă haine explicit ideologice. Sorin Cerin condamnă 
comunismul nu pentru esența lui antiorganicistă, 
raționalist-utopică, ci fiindcă ar fi fost deviat în dictatură 
colorată... naţional: „Această dictatură nu era câtuşi de 
puţin socialism/, Jci un sclavagism de tip naţionalist, 
forțat. Acest sclavagism naţionalist s-a datorat celor care 
au întinat numele socialismului, folosindu-se în mod 
samavolnic de acesta. ” (Coaxialismul, p. 104). Dar sunt 
aproape faimoasele cuvinte ale lui lon lliescu din 
momentul când a preluat puterea, condamnând. ...înti- 
narea comunismului de către Ceauşescu! Mai mult de 
atât, crede Sorin Cerin, nu socialismul a clacat economic, 
ci „sclavagismul naţionalist al domnilor pământeni” (p. 
105). „„Sclavagismul naţionalist” este echivalat cu „odio- 
sul” capitalism, care este o „dictatură la fel de feroce”. 
Revenirea României la capitalism, după 1989, şi-ar avea 
rostul doar în măsura în care ţara se va dezbrăca atât de 
„Ssclavagismul naţional”, cât şi de ferocele capitalism, 
spre a trece la adevăratul socialism. Condiţia: regăsirea 
străimului din noi cu care să ne împrietenim, ajunşi la un 
„consens între suflete” (pp. 103, 106). Se va pune capăt 
omului de azi şi de ieri, „prin excelenţă o fiinţă schizo- 
frenică”, făcându-se saltul la omul nou, capabil să gân- 
dească cu toți neuronii şi să construiască ceea ce „dic- 
tatura naționalistă” a compromis. 

Astfel preconizează Sorin Cerin noul internaţionalism, 
rebotezat ca globalism. 

Final coşmaresc precum ultimul enunţ din Cugetări 
esenţiale: „Viaţa este târta Lui Dumnezeu.” Dar, îmi place 
să cred, nu acesta este adevăratul Sorin Cerin, ci acela 
care ne-a dăruit iubirea din poezie şi din cele mai reuşite 
aforisme (care vor birui timpul), din care citez câteva: 

Fiecare iubire este un poem al destinului. 

In iubire nu mai există matematică ci numai Simţire. 

Nu există sfințenie mai mare decât iubirea. 

Lumea este clădită din tălpile însângerate ale dorului 
tăiat de cioburile iubirii. 


lubirea este unica minciună adevărată. 

Ura este cămaşa de forță a iubirii. 

Paradisul unora este infernul altora. 

Sfinţenia este calea prin care infernul încearcă să 
devină paradis. 

Un om fără Dumnezeu este ca o literă fără cuvânt. 

Roua dimineţii este lacrima noptii. 

Istoria este biblia păcatelor omenirii. 

Morala este arta de a administra păcatele. 

Multe vorbe, multă deşertăciune. 

Tăcerea este cel mai adânc strigăt al inimii. 

Nimeni nu poate fi nimeni cât există Dumnezeu. 

Cine spunea că Sorin Cerin nu poate fi şi un 
profund gânditor creştin?” 


Fragment preluat din capitolul intitulat, “Dualismul ca 
ispită a raționalismului”, aflat în cartea semnată de Theo- 
dor Codreanu, intitulată “Anamorfoze”, apărută în anul 
2017 la editura Scara din București, paginile 130-147, 
(ISBN 978-606-940-119-4). 

— Auzi, dragă, maşină roșie cum avea Spânu' de la 
doi, ăla lăţosu'! 

— Deci, de la mașina roșie o luaţi la stânga și 
mergeţi... 

— Domnu”, mai mergem mult? se interesează soția. 

— Mergeţi, doamnă, staţi puţin!... Păi, ce credeţi că 
Roma e aşa, de aici până acolo, ehe, e de mers. 

— Acu' dac-am pornit la drum, asta e! 

- Păi, da! Ei, și mergeţi așa până când daţi de două 
biciclete legate cu lanţu' de un stâlp. 

— Știu, păi, n-am fost eu cu bicicleta la pește?! îl 
infor-mează soțul. 

- De la biciclete o luaţi la dreapta... 

— Ai notat, dragă? o întreabă soţul pe soţie. 

- Da, da, de la biciclete la dreapta. 

— Așa, ș-o ţineţi înainte până daţi peste niște 
tomberoane verzi. 

— Auzi, dragă, notează acolo cu atenţie, deci, tom- 
beroane verzi, să nu-ncurcăm tomberoanele-n Ro- 
ma. 

— De la tomberoane o luaţi iar la dreapta și mergeţi 
hăt până... 

— Până?! 

- Până vedeţi o macara, ei, de la macara mai 
mergeţi exact cincizeci de metri, dom'le, fii atent, să 
măsori exact cincizeci de metri, că nu ne jucăm, nu 
de alta da' după aia vă rătăciţi și daţi vina pe mine că 
nu v-am explicat bine. 

— Vai, da' se poate! 

— Deci, de la macara mergeţi cincizeci de metri și 
vă-ntoarceţi, după ce v-aţi întors o luaţi la dreapta, 
după aia o luaţi tot la dreapta și iar prima la dreapta, 
după care iar prima la dreapta, ș-aţi ajuns! 

- Unde, dom'le?! se miră soţul. 

- Păi, pă mine mă-ntrebi?! Soţia exclamă fericită. 

— Vai, domnu”, nu știu ce ne-am fi făcut prin Roma 
dacă nu v-am fi întâlnit pe dumneavoastră! 


Rat 

Jurnalul unui om obișnuit 
(partea a II-a) 


4 ianuarie 


De ieri, principalele posturi de televiziune transmit 
nonstop informaţii despre războiul din fâşia Gaza. 
Cruciadele continuă. De mii de ani mor arabi, evrei şi 
creştini fără nici o noimă. Sacrificiul lui lisus Hristos, 
sămânță germinativă a creştinismului nu a mântuit din 
păcate Palestina, plătind astăzi tribut de trupuri 
nevinovate, victime colaterale în opinia analiştilor militari. 


În această binevenită minivacanţă dintre ani, am văzut 
câteva documentare interesante pe postul tv National 
Geographic. Captivantă emisiunea despre Evanghelia lui 
luda. Creştinismul a cunoscut numeroase convulsii şi 
interpretări, de la Sfinţii Părinţi până la Papa loan Paul al 
II-lea sau Benedict al XVI-lea, de la Marea Schismă din 
1054, care a zămislit creştinii catolici şi creştinii ortodocşi, 
până la Reformele lui Luther, Calvin, Zwingli şi neosectele 
de astăzi ce interpretează Biblia în fel şi chip. 


Evanghelia lui luda Iscariotul există. A fost descoperită 
în Egipt şi după ce s-a degradat vreo 20 de ani într-un seif 
dintr-o bancă americană, a fost recondiţionată în Elveţia, 
manuscrisul fiind refăcut în proporţie de 85%. Gnosticii 
sunt cei care i-au acordat atenţie deosebită în primii ani 
ai creştinismului. Este scrisă în coptă, ceea ce reduce 
probabilitatea unui plagiat, deorece numărul cunoscă- 
torilor acestei limbi este foarte redus în prezent. 


Faptele lui lisus Christos sunt prezentate în aproxi- 
mativ 30 de evanghelii, dar primii episcopi au acceptat 
doar patru (evangheliile dupa loan, Marcu, Luca şi Matei), 
prin care au transmis în timp o anumită imagine despre 
lisus si apostolii săi. Astfel, luda Iscariotul (loshua) a 
devenit trădătorul standard care prin sărutul dat Mân- 
tuitorului înaintea arestării de către romani, în Grădina 
Gheţimani, a transferat transistoric culpa asupra tuturor 
evreilor. 


Evanghelia după luda redă faptele asemănător celor 
patru evanghelii agreate de creştini, cu excepţia reînvierii. 
luda este prezentat ca apostolul cel bun, singurul care îşi 
înţelege Învățătorul şi pe care îl trădează la îndemnul 
acestuia pentru a-i da posibilitatea să-şi elibereze spiritul 

din corsetul material al trupului. În esenţă: Christos a 
fost interesat de descătuşarea spiritului şi nu de reîn- 
viere ca rematerializare trupească! 

Ecuaţie încă nerezolvată. Homo sapiens s-a 
întrebat de secole şi încă se mai întreabă cui aparţine 
esenţa vieţii, Materiei sau Spiritului? care dintre cele 
două reprezintă scopul unei existențe împlinite? 
Trebuie să ne epuizăm pentru viaţa concretă, perce- 
pută material sau există şi o alta viaţă, o lume impon- 
derabilă a spiritului, nemăsurabilă dar potenţială? Co- 
munismul a supralicitat şi în numele materialismului 
dialectic a lovit dur nu numai în Spirit dar şi în civili- 
zaţia umană, degradând omul, încercând să-l unifor- 
mizeze şi să-l reducă la un simplu mecanism material, 
un executant docil, un aplaudac înregimentat turmei. 


Analizată istoriceşte, lupta dintre evrei şi pales- 
tinieni pare un perpetuum mobile. Şi totuşi, posibilităţi 
de convieţuire paşnică există: dialogul şi compro- 
misul, percepute ca o a treia cale, ceva mai mult decât 
simpla cale de mijloc. O cale transdisciplinară care 
să armonizeze cele două popoare prin acceptarea 
reciprocă ca etnii şi teritorii administrative. Împăr- 
tăşesc viziunea transdisciplinară a lui Basarab Nico- 
lescu şi logica terţului inclus. Logica aristotelică este 
perimată. Lupta surdă dintre bine şi rău, frumos şi 
urât, alb şi negru, material şi imaterial, stânga sau 
dreapta, nu mai este eficientă, nu ne mai satisface şi 
nu dă posibilitatea societăţii umane să evolueze. 
Trebuie să apelăm la o nouă logică, logica terţului 
inclus, fundamentată pe percepţia cuantică a lumii 
materiale şi imateriale, logică tolerantă, umană, logică 
inclusivă şi nu exclusivă, care renunţă la crimă ca 
soluţie a victoriei, în favorea compromisului de genul 
câştg-câştig. 


6 ianuarie 


Ziua de Bobotează. În ţară s-au sfinţit apele şi 
credincioşii s-au înghesuit, cu o disperare inexpli- 
cabilă în masca chipului şi în atitudine să ia aghiazmă. 
Christos este prezent în viaţa noastră de zi cu zi, ne 
veghează calea, ne încearcă, ne ajută sau ne loveşte. 

Carismatic personaj! 


leri am început cursurile. Elevi puţini, dascăli plicti- 
siţi. Uneori dascălii chiulesc mai abitir decât elevii. 
Unii nu se implică sau predau într-un mod neatractiv, 
ceea ce explică lipsa de calitate a educaţiei în multe 
şcoli. Sistemul este depăşit. 


Media prezintă situaţii jenante ale unor cadre 
didac-tice universitare: solicitarea de favoruri sexuale, 
note din burtă, nepotisme. În protocolul de guvernare 
s-a stabilit ca în cadrul unui minister, funcţiile să fie 
ocupate de indivizi capabili sau incapabili, care însă 
obligatoriu vor avea aceeaşi culoare politică cu a 
ministrului de resort. Competenţă, nu glumă! De ce s- 
a ajuns aici? Fiindcă nu avem încă o clasă politică 
morali şi responsabilă. 


Trist! Suntem o ţară provincială, fără personalităţi 
internaţionale marcante. Uneori europenii ne percep 
ca mâncători de lebede, cerşetori decorativi şi 

agresivi ai marilor metropole, proxeneţi, țigani. Am o 
stare de nervozitate accentuată dublată de neputinţă, 
implantată în subconştient, ori de câte ori mă gândesc la 
percepţia europenilor despre România. Păcat. Sunt tineri 
români talentaţi: artişti, matematiceni, informaticieni etc., 
care sunt apreciaţi în toată lumea, dar clasa politică nu-i 
vede, nu îi sprijină şi nu îi valorifică. Ei sunt cu adevărat 
imaginea României, ei sunt Elita. 
De ce ne este teamă să o susţinem? 


8 ianuarie 


Gerul Bobotezei persistă. Conflictul din Ghaza se 
acutizează. Indispoziţie! Israelenii susţin că sunt provo- 
caţi, lupta lor nu este îndreptată împotriva lumii arabe, ci 
împotriva teroriştilor Hamas, organizaţie religioasă 
fanatică. Mor în continuare copii nevinovaţi. Un came- 
raman palestinian a filmat îngrozit moartea fratelui său, 
care se juca candid pe o terasă. Oare de ce nu reuşim 
ca oameni _civilizaţi, oameni ai secolului XXI, să renun- 
țăm la crimă? De ce nu reuşim să cultivăm dialogul? prin 
comportament suntem tot oamenii epocii de piatră. Ne- 
am schimbat veşmintele, armele, coafurile, ne-am sporit 
confortul peşterilor, dar ne-am păstrat năravul, ne lăsăm 
pradă instinctelor primare, ucidem cu nonşalanţă, 
adulăm pornografia, furăm, suntem iraţionali. 


Uniunea Europeană are fiori. Vladimir Putin se joacă 
în continuare cu robineţii conductelor de gaz. Europa va 
trebui să găsească o alternativă energetică regenerativu, 
combustibililor convenţionali pentru viitorul apropiat, altfel 
va rămane la mâna ţarului slav şi vom cunoaşte tot mai 
des hazardul ruletei ruseşti. 


Am dormit profund dupa amiază, mă simt odihnit şi 
tonifiat de mercurul vioi al termometrelor. Ţes tot felul de 
proiecte nubile şi în acelaşi timp mă rup de realitate şi 
visez cu ochii deschişi. Este fantastic. Îmi construiesc o 
lume virtuală atrăgatoare, îmi atribui roluri pe care în 
realitate nu le am, sunt justiţiarul care luptă, salvează, 
educă. Visez. De mic mă proiectam în viitor, îmi 
construiam o lume onirică şi îmi dăruiam tot ceea ce îmi 
lipsea. Ar fi păcat să renunţ acum, doar de dragul vârstei. 


12 ianuarie 


Am fost în evaluare ARACIP la Cristuru Secuiesc şi la 
Corund, aşezări situate în Subcarpaţii Transilvaniei. 
Relieful colinar parcă a fost frământat de mâinile 
noduroase ale unor uriaşi. Şoseaua urcă pantele 
domurilor ce ascund nepreţuitul gaz metan, coboară 
dealuri sterpe mâncate de alunecări de teren şi se 
strecoară printre sate româneşti, ungureşti sau săseşti ce 
se înşiră ca mărgelele într-o salbă: Fişer, Buneşti, 
Saschiz, Mihai Viteazul, Vânători ale căror case stau 
sentinelă,chiar lângă carosabil. La Cristuru am evaluat 
Grupul Şcolar Zeyk Domocoş. Clădire veche, impozantă 
care poartă în înfăţişare povara unui secol de existenţă. 
În faţa şcolii stă de gardă statuia eroului, coleg al poetului 
Petâfi. A luat parte la bătălia de la Albeşti şi s-a sinucis în 
localitatea Vânatori, pentru a nu fi măcelărit de cazaci. 


Îi apreciez pe maghiari pentru că îşi cinstesc eroii, dar 
istoria lor tragică datorată unui simţ politic limitat, îi 
marchează şi în prezent. Sunt orientaţi spre trecut şi cred 


în van că vor putea reînvia epoca romantică a Unga- 
riei Mari. Mulţi dintre eroii lor au sfârşit tragic la 1848. 
Kossuth, naţionalistul maghiar hrănit cu sânge slovac 
nu a înţeles că libertatea era un panaceu al demo- 
craţiei nu numai pentru maghiari ci şi pentru români, 
slovaci, croaţi şi sârbi. A curs sânge românesc şi 
unguresc nevinovat la 1848. Gem Apusenii sub bles- 
temul crimelor iredentiste. 

A căzut la Albeşti poetul maghiar Petâfi Sandor, 
un romantic neconsolat, un glas profund şi melan- 
colic, un stindard al ideii de libertate şi alături de el s- 
a stins floarea intelectualităţii maghiare. A sfârşit tra- 
gic la Şiria armata revoluţionarilor maghiari şi gene- 
ralii i-au fost executaţi. Tragic destin. Din păcate s-a 
învăţat prea puţin din aceste neîmpliniri. Şi în fond 
sufletul Transilvaniei nu este doar românesc, ungu- 
resc sau săsesc, ci o îngemănare sinergică a celor 
trei etnii. 


Europa a crezut după controversata Revoluţie din 
(19)89, că Transilvania va deveni probabil un teatru 
al conflictelor interetnice. S-a înşelat! în Transilvania 
inimile au pulsat iubire şi nu au ţinut cont de otrava 
politicienilor xenofobi. Planurile instituţiilor europene 
din Bruxelles şi Strassbourg nu prea s-au potrivit cu 
socoata din Transilvania şi conflictele interetnice au 
izbucnit nu în Ardeal, ci în fosta Iugoslavie unde 
intoleranţa etnică şi religioasă au făcut ravagii. 


Poate sunt subiectiv, dar România este un exem- 
plu pozitiv în Europa referitor la politica faţă de mino- 
rităţi. Câte etnii minoritare de pe Glob au zeci de 
reprezentanţi în Parlament, cum au maghiarii la noi? 
În condiţiile în care şi România şi Ungaria sunt state 
ale Uniunii Europene, state membre NATO, a mai 
visa autonomie pe criterii etnice şi a mai face din 
Trianon o noapte a Sfantului Bartolomeu este o gafă 
impardonabilă. Asemenea idei reprezintă practic 
lipsă de voinţă în derularea convieţuirii normale ală- 
turi de ceilalţi. Viitorul constă în soluţii de parteneriat 
intercultural, respectarea trecutului fiecărei etnii şi 
construcţia comună a viitorului într-un teritoriu transil- 
van cu un ethos multicultural româno-maghiaro-ger- 
man! 


14 ianuarie 


„..Escu s-a întâlnit cu reprezentanţii partidelor pe 
tema Constituţiei. Şi-a prezentat ideile sub forma unui 
decalog. Vrea ca România să devină Republică pre- 
zidenţială, îl irită Parlamentul, iniţiatorul suspendării 
sale din funcţie. 

Când vom întelege că democraţia este voinţa 
poporului, iar voinţa unui singur om înseamnă cu 


totul altceva? 


e => 
= 

SĂ FIM APROAPE, CHIAR DACĂ SUNTEM DEPARTE, 
de Angela BURTEA 


Volumul „Să fim aproape, chiar dacă suntem 
departe”, semnat de scriitoarea Angela Burtea, publicat 
la Editura Rotipo, lași, 2021, aşterne în cele aproape 200 
de pagini, un număr de douăzeci de proze scurte, ce își 
păstrează un caracter ce poate părea memorialistic, pe 
care îl va învălui într-o împletire de realitate și ficțiune, 
ambele sub mângâierea amintirilor de neuitat. Sub 
aparența unor proze scurte, paginile acestui volum 
întocmesc, de fapt, un adevărat roman de dragoste, în 
care personajul principal este femeia. Prefaţa volumului 
semnată de scriitorul moldovean Dumitru Mircea, „Când 
scrie o inimă...” aduce un prinos de admiraţie pentru 
talentul literar al autoarei: „E un volum de referință, aflând 
o noutate, savurând măiestrie, compoziție și talent literar. 
Deci, penița autoarei a fost însăși inima ei. Și iată ce iese 
când scrie o inimă! lubirea mișcă lumea și soarele pe cer. 
Sau iubirea e însăși viaţa, iar dacă nu e...nimic nu e!”. 

Scriitoarea Angela Burtea, cunoscut om de cultură 
brăilean, are două mari pasiuni: copiii, cărora le-a 
închinat definitiv viața sa de dascăl dedicat cu 
profesionalitate educării lor și literatura. Creaţia sa 
literară se împarte admirabil între cartea pentru copii, pe 
care cei interesaţi o vor descoperi cu surprindere plăcută 
picurată printre celelalte volume și scrierile epice, cu 
proză scurtă sau roman. Ambele genuri literare primesc 
din partea scriitoarei o mare doză de empatie, pentru 
toate personajele cărţilor sale, deoarece această apreci- 
tă prozatoare și scriitoare de carte pentru copii (proză și 
poezie), de poezie, de proză de bun gust, om de cultură, 
animator cultural, jurnalist, Angela Burtea, nu pregetă a 
continua să creeze și să publice cărţi brodate cu bucuria 
împărtășirii întâmplărilor din amintirile sale, pline de 
gânduri cu iubire și dor. 

Acest întreg volum de proză scurtă cu mai multe 
povești este o singură poveste de iubire, în care femeia, 
este etern îndrăgostită și dorul ei, niciodată plictisit sau 
epuizat, trece prin fazele trăite de eroinele sale (Crina, 
Ina, Despina, Lioara...). Este ceea ce autoarea reușește 
să realizeze, cu brio, atrăgând în mrejele acestui frumos 
joc al vieţii pe oricare cititoare / cititor. Alcătuirea intere- 
santă a acestui volum, în care o mare poveste de iubire, 
unică în felul său, se desfășoară ritualic, ca în viață, cu 
primul fior al dragostei, cu împlinirea ei, chiar și atunci 
când cei doi nu sunt alături (să fim aproape, chiar dacă 
suntem departe), atrage cititorul spre o iubire până 
dincolo de moarte (Nick și Nineta). O carte de dragoste, 
o carte a iubirii visate, dorite, trăite, redescoperite: „Am 
redescoperit iubirea, iar viaţa merită trăită!” (pag. 97). 
Incontestabil, „Femeia dimineților senine” este șef de 
orchestră între paginile acestui volum. Este sublimul ce 

apare în viața unui om, clipa de lumină ce strălu- 
ceşte ca o stea pe cer și rămâne definitiv în sufletul 
omului până dincolo de moarte. Ar fi însă nedrept ca 
cititorul să rămână acolo, cantonat în povesta de 
iubire dintre Nineta și Nick. Toate celelalte subtitluri 
din această carte au o poveste de dragoste, ce 
transformă „tăcutul în cuvânt, întunericul în 
iumină, resentimentul în sentiment, urâtul în 
frumos, ura în iubire..." (pag. 96). 

Intercalarea între titlurile din carte a unor pagini 
de proză foarte scurtă, pagini de eseuri, reflecții, 
introspecţii, imaginări, amintiri confirmative, dau 
veridicitate, autenticitate unei povești de iubire cu 
împliniri, cu plecări şi reveniri, despărțiri, exact așa 
cum se poate întâmpla în viaţă. De aceea, acest 
volum ar putea fi un roman de dragoste, doar că 
autoarea a ales să așeze mai multe personaje în 
situații graduale, închipuind, de fapt, o singură 
femeie al cărui suflet tânjește după dragoste, pe 
care o recunoaște, căreia i se dăruieşte și se bucură 
atunci când împlinirea ei este definitivă. Sentimentul 
de dragoste se desfășoară în toată plenitudinea lui 
de formă și intensitate. De obicei, personajul de la 
care începe trăirea deplină a acestui sentiment este 
o femeie. Așa cum arătam, ea poate fi Crina, 
Despina, Ina... 

Singura poveste în care un bărbat, Nick, este 
cel care își descoperă și își mărturisește iubirea 
târzie (pentru o altă femeie) este o excepție. Este 
vorba despre aproape nuvela de sine stătătoare 
„Femeia dimineţilor senine”. În toate celelalte 
povestiri bărbatul este prezent, fiind companion fidel 
în frumoasa poveste de iubire, dar aici Nick este 
bărbatul, care, la vârsta tâmplelor ninse, începe o 
nouă poveste de dragoste. Scriitoarea Angela Bur- 
tea, cu talentul său incontestabil, l-a adus în carte 
pentru a arăta eternitatea unei iubiri dincolo de 
moarte, dar, mai ales, frumosul lanţ pe care iubirea 
îl croșetează uneori. Nick este iubit de Ana, soţia sa, 
faţă de care a avut întotdeauna dragoste și 


atașament, dar el o iubește acum pe Nineta, care 
(continuare în pag. 38) 

moare dăruind o nouă viață Anei. lată adevărate 
meandre, pe care scriitoarea Angela Burtea, ca un fin 
psiholog, le înțelege, le acceptă ca fiind perfect posibile 
și le împodobește cu empatia sa. Despre cei doi 
îndrăgostiţi autorea însăși spune: „Nu sunt doar două 
personaje! Oricând îi putem întâlni pe stradă, în parc, 
la locul de muncă sau în market." (pag. 171). Este felul 
în care este vorba, de fapt, tot despre o femeie, Nineta, 
care, la fel ca și Ina, dar în alte condiţii, duce cu ea 
sentimentul de iubire dincolo de viaţă și nu pleacă fără a 
lăsa un dar bogat pentru Nick și anume, nu numai iubirea 
din inima sa, dar, fizic, chiar inima sa pentru transplantul 
atât de necesar soţiei acestuia. De parcă ar dori ca Nick 
să primească în continuare iubirea sa de dincolo de 
moarte, transferată în sufletul Anei și noua inimă să 
retrezească sentimentele acesteia pentru soțul ei, pe 
care, din cauza bolii, l-a neglijat. 

Parcurgând paginile acestui volum de proză scurtă, 
unitară prin tema aleasă, iubirea, sentiment ce călăuzeş- 
te cititorul prin labirintul trăirilor unei femei, acesta va 
recunoaște ca adevăr necesar un îndemn ce se poate 
împleti armonios într-o viaţă de om, așa cum înțelege 
Ancuţa: „Mi-e dor, același dor pe care-l știi, poate mai 
copt şi ...dacă nu se poate altfel, măcar să rămânem 
aproape, chiar dacă suntem departe. ..”, (pag. 87). 

De semnalat caracteristica stilistică prin care scrii- 
toarea Angela Burtea îmbogățește multe dintre cărţile sa- 
le, adăugând și în aceste pagini, la finalul fiecărei con- 
strucții literare, aserţiuni înțelepte. Sunt adevărate con- 
cluzii, în care o clipă de trăire face cât o viaţă întreagă. 
Este „clipa în care mintea adoarme, iar sufletul trăieş- 
te.” (pag. 173). 

Volumul acesta este atât de plin de semnificaţii, 
încât un cititor neobișnuit cu talentul autoarei, va fi sur- 
prins de felul în care sunt împodobite paginile cu descrieri 
de natură, în anotimpuri diferite ce devin stăpâne în 
lumea lor. Astfel, primăvara: „florile pomilor curgând cu 
pletele albe pe umerii pământului”; vara: „mantie de 
catifea verde”, când: „o rază de soare a săgetat bolta 
cerească”; toamna: „aruncă toamna lacrima ploii pes- 
te obrazul lumii”; „coborâse toamna în cântec de stru- 
guri”; iarna: „se goliseră pădurile de cântecul minunat 
al păsărilor”. Pagini împodobite cu descrieri duioase, 
calde, ce destăinuiesc prin ele însele marea iubire pentru 
natură, fără de care nici iubirea a două suflete nu poate fi 
împlinită: „Înflorise macul, iar sângele se scurgea prin 
galbenul firelor de grâu şi-mi zâmbeai șăgalnic din 
spatele buchetului adunat cu sfială. Mi-ai aşezat la 
încheietura mâinii drepte brăţara iubirii, macii sân- 
gerii împletiți cu spicul plin de boabe şi-n mijlocul lor 
o floare minusculă de un albastru-petrol. Era rodul 
iubirii cu care m-ai învăluit în ziua aceea apoi, ca şi 
când nu era suficient, ai îngenuncheat frumosului din 
tine, mi-ai luat mâna şi-ai lipit-o de arșița buzelor tale. 
Ți-am simţit dorul năpraznic, arderea interioară și 
valul plutirii în doi..." (pag. 96). 

Și acest volum se bucură de o scriere dinamică, 
vioaie, în care dialogurile dau viaţă textului, iar metaforele 
ce însoțesc scrierea fac farmecul lecturilor unui cititor 
sensibil. Alte câteva exemple ar fi suficiente pentru a 
demonstra acest lucru: „țipătul firelor de iarbă”, „trenul 
care şșuieră victorios prin gările aproape pustii”, 
„mersul spre înainte coboară”, „am ascultat tăcerea 

câmpiei și-a zării senine” şi dau de gândit unui cititor 
ateni. 

Fiecare titlu din carte prezintă o poveste de iubire 
și se încheie cu un gând. lată câteva exemple: 
„Omului nu-i trebuie prea mult pentru a fi fericit; o 
clipă de lumină face minuni! „Există o taină în 
fiecare moment al vieţii, nimic întâmplător, totul 
predestinat!'; „Nostalgiile sunt ca ploile venite în 
vreme de cumpănă; ...sunt trăirile încuiate în ser- 
tarele amintirilor şi scoase la lumină când do- 
rul ne-apasă!';„Bunicii sunt miracolul  copilă- 
riei, amprenta fabuloasă care ne ţine aproape de 
ceea ce nu poate fi uitat sau înstrăinat!'; „Noapte 
de decembrie în care luminile cerului coboară tot 
mai aproape de cei care trăiesc iubind...lubirea ne 
face mai buni, mai frumoşi, mai încrezători...”; 
„Trecerea dintre ani e pragul pe care-l păşeşte 
fiecare după putință; iubirea este lacrima care 
ține sufletul neîntinat!'; „A ceda din iubire es- 
te nobleţe, a lupta pentru iubire e cocktail, a iubi, 
pur şi simplu, e trăire!'... 

Acesta este felul în care scriitoarea își 
îmbrățișează cititorii! O cugetare, o maximă, un 
aforism, ce exprimă discursul său literar. Volumul „Să 
fim aproape, chiar dacă suntem departe”, semnat 
de Angela Burtea, o scriitoare cu har, este un volum 
de proză scris cu dragoste, pentru dragoste și pentru 
toți oamenii care trăiesc acest sentiment vindecător și 


înălțător. 


(urmare din pag. 32) 


de prolificul poet Vasile Bele despre Târgul de carte 
românească-2023, ediţia a II-a, Getafe, Madrid, în 
urma căruia s-a publicat o antologie de către Casa 
Română de Cultură, coord. Juan Jose Garcia cu un 
cuvânt de întâmpinare a maramureșanului Vasile 
Muste iar revista Spania literară editată de această 
dată în parteneriat cu UZPR, filiala Maramureș. 
Această apariţie editorială este legată de Festivalul 
Internaţional de Poezie Nichita Stănescu, ediţia a III a 
de la Getafe Madrid unde sunt prezenţi cu scrierile lor: 
Doina Guriţă, Radu Botiș,Gela Enea, Marieta Coman, 
Adrian George ltoafă, Livia Ciupercă etc. 

Revista mai cuprinde: 

-critică literară: Nicoleta Milea, Gelu Dragoș, 
Galina Martea. Radu Botiș, Olimpia Mureșan; 

-eseu: Cleopatra Lorinţiu, Alex-lonuţ Pop, Livia 
Ciupercă, Radu Botiș, Vasile Bele, Valentina Becart, 
Ilie Bu-cur/ Olimpia Mureşan, Walter Ubelhart; 

-însemnări literare: Zenovia Zamfir, Mariana 
Moga, Ana Cristina Popescu, Mihaela CD, Eugenia 
Vasile, col/ retr. loan Ceterchi; Vasile Bele; 

-istorie: Ștefan Vișovan, Gelu Dragoș, Vasile 
Bele, Radu Botiș, Laura Zaharia; 

-traduceri:Elisabeta Boţan; 

-poezie: Juan Vergara Garcia, Manuela Tem- 
porelli, Lucia Steffens, Aurelia Oancă, Ștefan Aurel 
Drăgan, loan Grigoraș, Cornel lLar, Gabriela 
Costescu, Flaviu Mihali, Nicoleta Surdei, Simion Felix 
Marțian, Mihai Epli,etc. 


Dat 

Doar să ai răbdare 


Când în calea ta sunt nori întunecați 

Nu dispera, chiar dacă sufletul te doare; 
Va fi şi soare-ntr-un cândva, 

Doar tu să ai răbdare. 


Noi ştim că-n viață sunt furtuni, 
Torenţiale ploi și uragane, 

Dar nu suntem singuri pe pământ 
Și vom primi curând şi soare. 


Știu că rămâne-un dor nebun 
Când perechea inimii dispare 
Și simţi că nu mai ești stăpân 
Pe viaţa ta, și sufletul te arde. 


Și mergi pe calea ta stingher, 
Cu zâmbetul pe față 

Deși în inimă e numai scrum, 
Și totuși, viaţa nu te lasă. 


Te-nvaţă iar să înflorești 
Cu gânduri noi, de bine, 
Și sufletul să-ţi fie dar 
În noi, alte destine. 


De ce-aș mai... 


De ce-aș mai fi, de ce-ai mai fi, 
De ce-aș mai scrie simfonii 

Pe iarba zăpezii din toamnă 
Când nu mai avem primăvară. 


De ce-aș mai crede-n vioară, 
Arcuș ce urcă şi-ndată coboară 
Pe strune zdrenţe făcute 
Și-aștepţi în zadar să te-ncânte. 


De ce-aș mai privi către soare 
Ascuns după norii de ploaie, 
Când picuri de plumb îmi îndoaie 
Speranţa din mine, și moare. 


Coralia DRĂGAN 


POEZIE i; 


De ce să m-avânt iar pe valuri 

Când marea cea neagră aduce la maluri 
Sirene cu chip de balaur, 

Strivind peștișorii de aur. 


De ce-aș mai crede-n iubire, 
Tărâm de niciunde, știu bine; 
Himeră ce-mi pare aproape 

Dar n-o pot atinge-i departe. 


De ce-aș mai avea așteptări 
După multe și-amare-ncercări; 
lubiri strivite sub tălpi de vulcan, 
Cărări cu urme de sânge sub ani. 


Pescărușul 


De cu zori, m-a trezit un pescăruş 
Ce-a sosit dinspre apus 

Și în cioc el mi-a adus 

Stropi din cerul luminos. 


Am vrut să-l invit în casă, 
Să-l așez apoi, la masă; 
La fereastră a rămas 

Să ia masa pe pervaz. 


L-am servit cu ce-am avut 
Dar bobițe nu a vrut; 

Și l-am fericit c-un pește, 
Un festin ca de poveste. 


Și-a plecat în zborul său, 
Dând de veste tuturor 

Că, pentru un strop de cer 
Poţi primi un peștișor. 


Găsesc în vis, calea mea 


Amurgul pătrunde în suflet, 
Peste munţii ce-s strajă din veac 
Și Dunărea curge agale 

Prin umbrele serii ce tac. 


În noaptea ce vrea să apară, 
Steluţe pe cer se ivesc, 

Și îngerii noștri de pază 

Prin somn ne apar, ne păzesc. 


Orașul adoarme în taină, 

E linişte-n cer, pe pământ, 
Doar luna privește agale 
Spre cei ce își fac jurământ. 


Mă las purtată de vise, 

Se pare că sunt pe o stea, 
Mă'nalţ tot mai sus, către Tine, 
Găsesc, în sfârșit, calea mea. 


Ra 


Frânturi de amintiri 


E greu de crezut şi poate ciudat 
Însă eu am amintiri 

Care încep de pe la doi ani, 
Când mă prindeam cu putere 
De zăbrelele de fier ale patului 
Mă ridicam şi strigam tare, 
Într-o limbă stâlcită 

După farfuria de griş. 

Prin uşa închisă 

Bunica mă auzea din bucătăria de vară 
Şi venea în grabă. 


Un an mai târziu 

Se năştea omul de zăpadă, 
lar mama împreună cu bunicul 
Îi aşezau nasturii de cărbune. 
Apoi a venit Moş Crăciun 
Pentru prima oara în viaţă 

Şi bunica l-a primit 

În camera curată de oaspeţi. 
Peste ani am aflat 

Că sub barba şi costumul roşu 
Se ascundea străbunica. 


Cu venirea verii am început să ies cu copiii 
La joacă pe stradă. 

O vecină m-a întrebat ce vârstă am 

lar eu am ridicat patru degete. 

Drept răsplată, am primit 

O pupătură zdravănă pe obraz; 

Cu siguranţă nu mi-a plăcut 

Căci m-am şters repede 

În timp ce bunica 

Mă privea cu drag, amuzată. 


Bunicul 


Îmi amintesc cu drag 

De bunicul, 

Stând aplecat în genunchi 

În faţa lui Dumnezeu; 

De cartea lui de rugăciuni 

Mult prea mult răsfoită, 

De mandolina din care lipseau trei corzi 
Şi de poveştile pe care mi le spunea 
În zilele ploioase şi mohorâte, 

În odaia în care ardea soba 

Cu plita, pe care bunica punea 
Mere la copt. 


Ioana Cristina CODREANU 


POEZIE îi, 


Îmi amintesc de generozitatea lui 
Atunci când veneau oaspeţi la noi 
Şi punea pe masă ce-avea mai bun; 
Şi de bucuria cu care începea 

O nouă zi de muncă, 

Sau de lacrimile vărsate 

Citind "Coliba unchiului Tom"; 

De radioul lui mare şi vechi 

De pe vremea războiului, 

Atârnat deasupra patului de fier, 

De cişmeaua de unde lua apă 

Şi de biserica în care mergea mereu la slujbă. 


De toate acestea îmi amintesc, 
Dar mai ales, 
De dragostea lui pentru mine. 


Zile cu soare 


Când venea primăvara 

Scoteau nasul la soare 

Lalelele bunicii. 

Cele mai multe 

Erau în nuanţe de roz şi mov 

Însă foarte deosebite între ele 

Cum nu mai văzusem în alte grădini; 

Mai târziu explodau bujorii 

Într-o grămadă ondulată de petale 

Şi nu înţelegeam cum încăpuseră 

În boboceii aceia atât de mici - 

Trebuie să fi stat tare înghesuiți! 

Lângă tufele lor 

Bunicul aşezase, pe post de băncuţă, 
Sania, şi pe ea se odihneau, alături de mine, 
Pisicile. 

Bunica mai ieşea din când în când 

Să-mi dea o felie de pâine cu unt şi dulceaţă 
Şi să vadă dacă nu cumva 

M-am furişat afară din curte, fără ştirea ei. 


Şi cu mare grijă 

Întoarse, pentru a fi bine încălzite. 
Eu aşteptam cu nerăbdare 
Momentul apariţiei pe lume 

Dar, de cele mai multe ori, 

Se întâmpla noaptea; 

Bunicul aduna puii ieşiţi 

Într-o căciulă de-a lui veche, de oaie, 
Venea uşor lângă patul meu 

Şi aşeza căciula cu multe glasuri 
Pe pernă. 

Mai visez şi acum 

La modul în care mă trezea 
Bunicul. 


Vecina 


Puțin mai încolo de casa bunicilor 
Locuia o nebună; 

Copiii râdeau mereu de ea 

Când trecea ca o umbră pe stradă 
Mică, uscată şi cu căciula împletită 
Lipită de cap. 

Casa ei nu se vedea de copaci, 
Curtea arăta ca un colţ de pădure 


(continuare în pag. 41) 

În care nu pătrundea raza de soare, 
lar la poartă avea un dud 

În care noi, copiii de pe stradă, 
Dădeam iama 

Când fructele mici şi zemoase 

Se făceau negre de frică - 

Căci nebuna ieşea şi ne batjocorea 
Într-o limbă pe care nu o înţelegeam. 
Mai târziu am aflat că fusese profesoară 
de limbi străine, 

însă misterul vieţii ei 

a rămas nedezlegat. 


Ritual 


Odată cu venirea toamnei 
Începea culesul viei; 

Struguri albi şi negri 

Erau adunaţi separat 

Şi aşezaţi în butoaie 

Mai mari decât mine. 

Bunicul mă ridica în braţe, 

Mă descălţa de pantofi 

Şi mă băga cu picioarele în butoi 
Să zdrobesc strugurii. 

Încântată de isprava mea, 

Mă lăsam cu uşurinţă 

De pe un picior pe altul, 
Nerăbdătoare să apară mai repede 
Mustul dulce şi parfumat... 


Reginele nopții 


Când venea seara 

Adunam copiii din vecini 

La bunica pe prispă. 
Deasupra noastră se întindea 
Bolta viței de vie 

lar lângă noi se deschideau, 
Ca nişte steluțe, Reginele Nopţii. 
În aer plutea parfumul lor fin 
Şi noi povesteam, pe rând, 
Aşezaţi pe scaunelele mici, 
Istorii fără sfârşit. 


Mic bazar 


Între casă şi gardul din dreapta 
Bunicul construise un gang; 

Aici era o adevărată 

Cameră cu surprize: 

În lădiţe, învelite în ziar, 

Bunicul aşezase pere şi mere; 
Sticle, borcane goale, 

Unelte, fragmente de jucării stricate 
Şi alte nimicuri 

Erau adunate la un loc 

Ca într-un mic bazar. 

În gang era întuneric şi frig; 
Singură nu îndrăzneam să mă furişez 
Însă, când bunicul intra 

După o sticlă de vin, 

Mă lipeam de el ca o umbră 

Şi păşeam, fricoasă, 


POEZIE i 


Căutând cu privirea 
Lădiţa cu fructe. 


Sora bunicii 


Cu mintea mea de copil 

Nu reuşeam să înţeleg 
Vorba ei ca un plânset 

Şi permanenta tristețe 

A lumii în care trăia; 

O altă lume, în care 

Pisicile erau mai bune 
Decât oamenii; 

În care eu, inocentă ca şi ele 
Eram adesea primită 

Ca o aducătoare de lumină. 


Casa ei era în aceeaşi curte 
Cu cea a bunicilor, 

Aşa că abia aşteptam 

Să se întoarcă de la servici 
Cu biscuiţi "Poieni" şi calciu efervescent. 
Seara îmi curăța mere 

Şi ascultam, împreună, 
"Sfatul medicului" 

lar ca să adorm 

Îmi număra rar, 

Până la o sută. 


Mult mai târziu am aflat 

De o vacanţă din tinereţe, 
De o dragoste întâmplată atunci, 
Cu mulţi ani în urmă, 

Curată şi profundă, 

Însă neîmplinită... 

ŞI, în sfârşit, am înţeles 
Alunecarea ei în nefiresc 

Şi viaţa ei nemângâiată, 

În care dragostea-nsemnase 
Totul sau nimic... 


Începutul sfârșitului 


Vestea demolării 

A venit ca un trăsnet 

Asupra bunicilor; 

Casa în care trăiseră o viaţă 
Avea să fie ştearsă 

De pe faţa pământului; 

Îmi amintesc de câţiva vecini 
Ce au murit de supărare. 
Bunica plângea liniştit 

Şi se mai consola cu câte o vecină; 
Pe atunci nu înțelegeam 
Zbuciumul ei 

Însă acum, privind înapoi 
Mă întreb 

Cum a supravieţuit... 


Bunica 

Am trecut cu greu 

Peste moartea bunicii; 

Totul a fost ca un coşmar 

Din care aşteptam să mă trezesc. 


(continuare în pag. 42) 


Vasile Dan MARCHIȘ 


TOATE ACESTEA... 


O, toate aceste bunuri universale - urzicile vreau să 
ZiC- 

luate la modul general 

pe linie de alimentaţie, 

medicină, 

simțăminte, 

prevenție, 

prin felul 

cum ţin ele astfel 

pe noua linie de neologisme gramatica, 

mai ales 

prin spaima la superlativ 
exprimată concret prin vocalele "io 
când mama te întâmpina cu urzica.... 
Fiindcă aceasta nu e armă albă... 

Și prin întrebarea: 

"Dacă nu vezi Raiul de urzici 

unde crezi că ești?” 

A zis Dumnezeu că în Rai nu cresc urzici? 
Sigur că nu a zis...! 

Acestea cresc de la sine și acolo 

dacă nu plantezi altceva în locul lor, 

că doar nu ești în pustiu... 

În fond: o ciorbiță de urzici... 

Un ceai din acelaşi fel de plante... 

Un sac de urzică.... 

Poate și acela gol... 

„dacă nu pui mâna 

sau mintea la contribuţie să faci ceva 
chiar și în rai...! 

Prin instinctul antic al omului modern neîmplinit 
ce amână ceasul judecății de apoi, 

după rugăciuni şi fapte, 

sau că ești ateu, 

unde crezi că se ajunge...? 

În Rai sau pe lângă Rai... 

De la urzicuţe... 

la buruieni fără noimă... 


n 
| Li 


auuuu”...|, 


MESAJ 


Precum melcii 
au trecut pe lângă mine 
unele persoane... 


Prin felul cum se mişcă și acum 
îmi dau seama 
că acestea formează „Partidul Melcilor” 


POEZIE îi; 


Cum puteam să urmez această grupare, 
fără speranţe 

fără temei, 

fără legământ...? 

Ar fi de prisos 

sau chiar un act rușinos 

să concurezi cu cineva 

care se mișcă precum melcii, 

prin dilema substantivelor 

de a fi scoase sau nu din gramatică 
din criza de verbe. 


În fond și la urma urmei, 
prin atitudinea mea 

mi s-a motivat faptul 

că deși stând pe loc 

am întrecut acest partid, 
nu-i vorba de mișcare, 


ci la răbdare... 


Parcă o văd şi-acum venind 

Purtând cu ea aceleaşi vechi şi nelipsite 
sacoşe, 

Cu faţa mică şi zbârcită 

Si părul alb, strâns în batic 

Ca toate creştinele de la ţară. 


(urmare din pag. 41) 


Bunica a fost cea care 

m-a dus pentru prima dată 

La grădiniţă. 

Şi tot ea m-a învăţat 

Prima rugăciune; 

Duminica mă lua la biserică 

lar câteodată 

La înmormântări, 

Unde mă întreceam cu ceilalţi copii 
La prins bănuţi 

Şi la mâncat bomboanele de pe colivă. 


Acum nimic nu mai e la fel 

ŞI, oricât m-aş strădui să rețin 

Lângă mine tot ce mi-e drag, 

Timpul trece şi bătrânii pleacă, 
Obiceiuri se pierd, iar peisajul dispare. 
În cinematograful amintirilor mele, 
Lumina se stinge... 


(din volumul „Poezia amintirii”, editura Editura Sfântul 
lerarh Nicolae, 2010) 


SV? BOEMA 
Dr. luliu-Marius MORARIU 


Reiterări creole 
Tatiana Tolstaia, Pereţii albi, Curtea Veche 
Publishing, București, 2021 


Nu cred că am întâlnit în ultima vreme un narator atât 
de fascinant ca Tatiana Tolstaia. Modul în care reușește 
să îmbine detaliile cu prezentarea unor realităţi istorice, 
ori cu descrierea de locuri, dă scriiturii sale un iz aparte. 
O transformă într-o antrepriză unică. 

De altfel, proza ei se constituie într-o adevărată gură 
de aer proaspăt și datorită abordărilor, îndrăznețe pentru 
epoca în care s-a remarcat (în plin comunism sovetic), 
dar şi din pricina redescoperirii unor teme care au mai 
fost deja abordate, într-o manieră diferită de încercările 
autorilor anteriori, ori contemporani ei. Frumoasă este, în 
opera celei pomenite și valorificarea aspectelor de 
etnografie și interculturalitate. Fără a realiza eseuri de 
specialitate, ea inserează, în cadrul nuvelelor, ori a 
eseurilor, fragmente ce vin să invite, precum în cazul lui 
Guzel lahina, la descoperirea complexităţii unui univers 
și a unei lumi marcată de efervescenţe de-a drepiul 
exotice. 

Ludicul reprezintă un adevărat motiv al celor mai 
multe dintre povestirile reunite în volumul Pereţii albi. 
Lumea copilăriei este privită prin lentilele sale, într-o 
manieră aparte. Căci Tolstaia nu se foloseşte de joc doar 
ca de un mijloc estetic. Nu-l valorizează nici ca un scop 
în sine. Nu neglijează, ce-i drept, nici aceste aspecte. 
Însă, adesea, el e folosit fie pentru a încifra mesaje 
menite a fi „decodate” de către lectori suficient de maturi 
într-ale slovei, ori a scăpa interesului cenzurii. Același 
lucru se poate spune și despre alternanţa cadrului realist 
cu cel fantastic. 

De ce a decis să alcătuiască volumul avut în vedere 
sub forma unui diptic, în cadrul căruia istorisirile sunt 
urmate de alcătuiri ce pot sluji și ca jurnal de călătorie, n- 
aș ști să vă spun exact. Găsesc, totuși, interesantă 
această formulă. În plus, ea vine să vorbească despre 
complemenitaritate și coabitare. Despre modul în care 
poţi scrie literatură chiar şi atunci când prezinţi un 
pelerinaj. Ori despre felul în care poţi dinamiza o 
descriere, determinând cititori care nu au prea multe în 
clin ori în mânecă cu subiectul, să-și dorească să 
descopere mai multe cu privire la cele povestite de tine. 
Dialogurile, ori monologurile cu sau ale lui Edik (p. 274- 
278), ghidul din Israel, acompaniate de plângerile lui Mișa 
(p. 277) creează un tablou care ar merita valorificat şi sub 
aspect artistic. Unul marcat de mai multe cadre, care de 
care mai plastice. lată, de exemplu, unul dintre ele: 
„Capltivantele alei și străzi dosnice se desprind pe ambele 
părți ale traseului turistic, dar sunt pustii — pe acolo se 
plimbă doar o superbă femeie arabă grăsuţă, îmbrăcată 
de sus până jos în lurex și cu capul acoperit cu o basma 

| Vocea Tolstaiei este 

ZEI absolut excepţională, 

cu o notă de stranietate 

care estompează granița 

ui dintre poezie şi proză, | 
cu magie și descrieri cu 
parfum de altădată... 


— THE NEW YORK 
TIMES 


orbitor de albă. Prin mulțime se strecoară torente noi 
de oameni: grupuri de pelerini și vizitatori conduși de 
un ghid”. (p. 281-282). 

Fără a fi clasate în rândurile textelor de samizdat, 
nuvelele Tatianei Tolstaia se constituie într-o serie de 
povestiri îndrăzneţe și inovative pentru epoca în care 
au fost scrise și actuale încă, pentru cea pe care o 


traversăm. Poate tocmai de aceea au suscitat 
interesul criticii internaţionale și au fosi primite cu 
ovații și salutate de către jurnale precum The New 
York Times, The New Yorker și The New York Review 
of Books. Născută în anul 1951 la Sankt Petersburg, 
autoarea se găsește încă în plină forţă creatoare. De 
aceea, cred că vom regăsi în anii următori noi 
publicaţii care-i poartă semnătura traduse în limba 
română. Merită descoperite atât datorită frumoasei 
broderii care-i definește naraţiunile, descrierile, ori 
jurnalele de călătorie, cât și din pricina dimensiunii 
informative, a valorii stilistice, ori a mesajului pe care 
ele îl transmit. Căci, cea în cauză nu scrie doar pentru 
a se afla în treabă, ci folosește condeiul pentru a 
transmite un mesaj, a forma, ori a educa. 


Rat 


lancu AIZIC 


La Biblioteca “Ștefan Petică” din Tecuci 
0 nouă lansare de carte 


Marţi 25 iulie 2023, sala “Helios” a bibliotecii tecu- 
cene, a găzduit o nouă și interesantă lansare de carte. 
Manifestarea, având organizator Biblioteca “Ștefan Pe- 
tică” și parteneriatul Primăriei și Consiliului Local Tecuci, 
a fost deschisă de managerul bibliotecii, Daniela Grigoraş 
care după ce a mulțumit publicului pentru prezenţă, ne-a 
prezentat distinșii oaspeţi, respectiv scriitorul, poetul și 
directorul de editura gălățean Sterian Vicol și autoarea 
cărții ce urma să fie lansată, Bristena Georgiana 
Mantu, care a venii aici, la Tecuci cu volumul intitulat - 
“Chemări lăuntrice”, completat cu “Jurnalul unui pelerin”. 

Bristena Georgiana Mantu este născută la Galaţi - 
așa cum îi place ei să spună - în frumosul oraş de la Du- 
năre, în septembrie 1994. În prezent, este psihoterapeu- 
tă, psihospirituală sub egida Institutului de Psihosinte- 
za din Londra - acum în perioada de masterat. A fost sus- 
ținută și îndrumată spre literatură și poezie de părinţii ei, 
loana și Mihail Mantu dar și de bunicii ei, Elena și Ste- 
rian Vicol. Volumul de acum, reprezintă cartea ei de debut 
și o dedică cu tot dragul iubitorilor de frumos dar și celor 
dispuși la dialog psihoterapeutic. 

Cartea de faţă are un număr de 106 de pagini, co- 
perţi cartonate şi colorate. Pe prima coperta găsim tabloul 
intitulat “Oh, Flăcări de dorința furioasă” - realizat de 
Wiliam Blake și care este expus la Muzeul Tate Britain din 
Londra, iar pe ultima copertă avem o sculptură de C. 
Brâncuși intitulată “Pasărea în văzduh”. Cartea a apărut 
la Editura Timpul din lași și este structurată pe 3 capitole - 
Partea | cu titlul “Tăcerea”, Partea a Il-a “Curgerea” și 
Partea a Ill-a “Călătoria” - Fragmente din Jurnalul intitulat 
“În drum spre Compostela”. În continuare, managerul 
bibliotecii i-a oferit cuvântul scriitorului poet Sterian Vicol 
care începe prin a ne spune că pentru dânsul este o mare 
onoare și plăcere să revină la Tecuci, oraș în care venea 
cu drag și în perioada în care era redactor la ziarul “Viaţa 
Nouă”, azi “Viaţa Liberă”. Continuă spunând că aici, la 
Tecuci, are mulți prieteni din lumea literară dar și din cea 
a artiștilor plastici. De aceea, sunt puternic legat de acest 
oraș și de multe ori, în interviurile ce le acord, atunci când 
sunt întrebat, dacă ar fi să nu mai locuiesc în Galaţi, ce 
oraș din ţară aș prefera, eu spun Tecuci sau Piatra Neamţ. 
Ne spune în continuare că la această lansare de carte, 
conform afișelor, mai trebuiau să participe scriitorul și 
publicistul gălăţean A.G.Secară şi profesorul scriitor - poet 
Constantin Oancă, dar ambii sunt acum bolnavi. Conti- 
nuă prin a ne spune că, fiind îndrăgostit de Tecuci, de- 
plânge starea în care se află renumitul Conac de la Țigă- 
nești, la care revine cu ocazia Festivalului de poezie 
“Costache Conachi”, unde este mereu în juriu, și se miră 
de ce autorităţile locale, judeţene sau Acamedia Română, 
căreia i-a revenit acest spaţiu, nu fac nimic concret în 
acest sens. Ne mai spune că în general, a colaborat foarte 

bine cu primarii ce au condus acest oraș, amintind 
de Gh. Lazăr, Eduard Finchelstein, Daniel Tuchel, 
Cătălin Hurdubaie sau acum, Lucian Costin. 

În continuare a luat cuvântul autoarea 
cărții, Bristena Georgiana Mantu, care începe prin a 
ne spune că a început să scrie încă de când era elevă 
în clasa a V-a și a colaborat cu numeroase reviste și 
chiar cu revista “Porto-Franco”. Continuă prin a ne 
spune că alături de literatură îndrăgește foarte mult 
studiul limbilor străine. Că recent a avut loc lansarea 
acestei cărţi și la Biblioteca “V.A.Urechia” din Galaţi, 
în faţă a trei generaţii de auditori. Autoarea cărții, 
privind în sală și văzând mulţi elevi prezenţi, ne spu- 
ne că deși au trecut peste 10 ani de când nu mai este 
elevă, este foarte bucuroasă când vede în săli elevi 
și îşi aduce mereu aminte de frumoasa viață de elev. 
Continuă spunând că deși lucrează în domeniul 
psihologiei, dragostea ei cea mare rămâne totuși 
scrisul. Ne vorbeşte apoi de cele 3 etape ale vieţii - 
copilăria, iubirea şi înțelepciunea. Face o oprire spe- 
cială la copilărie, spunându-ne că nu ar fi dorit să se 
despartă niciodată de aceasta. De altfel, mărturisește 
“M-am jurat să nu încetez niciodată să nu mai fiu co- 
pil, vreau să iau chiar copilăria cu mine, în mormânt”. 
Ne vorbește în continuare despre eterna copilărie 
care trebuie să ne însoțească permaneni. Intervine 
în discuţie și poetul Sterian Vicol care spune 
“Copilăria nu moare niciodată!”. Despre copilărie și 
modul cum o înţele și percep elevi, au fost invitaţi să 
participe la dialog, scriitorul Sterian Vicol spunând că 
cine din elevi pune prima întrebare, primeşte cadou 
o carte, lucru care s-a şi întâmplat. Tot despre copi- 
lărie au mai vorbit scriitorul Săndel Stamate, care 
spune că este total de acord cu păstrarea în noi a 
copilăriei, numai “să nu dăm totuși, în mintea copi- 
ilor!”. 

Tot despre frumusețea copilăriei au mai vorbit 
bibliotecara Diana Cioclu, redactorul lancu Aizic și 
profesoara Elena Huian. O intervenţie foarte apre- 
ciată a venit din partea apreciatei profesoare Ra- 
mona Sonu, binecunoscută pentru cărţile de povești 
a cărei autoare este. Aceasta, printre altele, a repro- 
dus și cuvintele marelui lon Creangă “Dacă e popă, 
să slujească, dacă e învăţător, să lucreze cu elevii și 
dacă e copil, să se joace!".În continuare, poe- 
tul Sterian Vicol a lecturat două poezii legate tot de 
copilărie din volumul sau “Arca lui Sterian” . 

A fost apoi rândul autoarei să lectureze câteva 
din poeziile din acest volum. Am citit cu mare atenţie 
ultimul capotol intitulat “În drum spre Compostela - 
Jurnal de călătorie” - un jurnal foarte bine realizat pe 
perioada 6 august - 19 august unde, din ultima zi, 19 
august am reţinut “Aici se opreşte călătoria. O parte 
din mine se bucură de finalitate, altă parte refuză să 
abandoneze această stare sacră creată din vise și 
sudoare. 

Și spun acum, în finalul reportajului, că aceleași 
sentimente m-au cuprins şi pe mine la finalul acestei 
lansări de carte. 

Felicitări stimate domnule Sterian Vicol, felicitări 
autoarei și felicitări organizatorilor acestui frumos 


eveniment. 
(continuare în pag. 45) 

„Ușor, uzor, uzor 


ati 
seu nicăieri de meri 

